ލަޑިމިއަރ ޕޫޓިން - ވިކިޕީޑިއާ\nރޫސީވިލާތުގެ4ވަނަ އަދި މިހާރުގެ ރައީސުލްޖުމްހޫރިއްޔާ\n7 މޭއި 2012\nކުރިން ރައީސްކަން ކުރެއްވީ\nލަޑީމިއާރ ލަޑީމިރޮވިޗް ޕޫޓިން\nލެނިންގްރެޑް ، ސޯވިއެޓް އިއްތިހާދު\n(މިހާރުގެ ) ސެއިންޓް ޕީޓާސްބާރގް، ރޫސީވިލާތް\n7 އޮކްޓޯބަރ 1952\nލެނިންގްރެޑް ސްޓޭޓް ޔުނިވާރސިޓީ\nލަޑީމިއާރ ލަޑީމިރޮވިޗް ޕޫޓިން (ރޫސީބަހުން:Влади́мир Влади́мирович Пу́тин) އުފަންވީ7އޮކްޓޯބަރ 1952 ގައެވެ. ލަޑީމިއާރ ޕޫޓިން އަކީ ރޫސީ ސިޔާސީ ލީޑަރެކެވެ. ޔުނައިޓެޑް ރަޝާ ޕާޓިގެ ލީޑަރެވެ. އަދި7މޭއި 2012 އިން ފެށިގެން ރޫސީވިލާތުގެ ރައީސެވެ. ޕޫޓިން ކުރީގައިވެސް ރޫސީވިލާތުގެ ރައީސްކަން 1999 އިން 2008 އަށް ކުރައްވާފައިވެއެވެ. އަދި ރޫސީވިލާތުގެ ބޮޑުވަޒީރު ގެ މަޤާމް 1999 އިން 2000 އަށް އަދި 2008 އިން 2012 އަށް ފުރުއްވާފައިވެއެވެ.\n16 އަހަރު ވަންދެން ޕޫޓިން ސޯވިއެޓް އިއްތިހާދުގެ ދައުލަތުގެ ދިފާޢީ ކޮމިޓީ (ކޭ.ޖީ.ބީ.) ގައި އޮފިސަރަކަށް އުޅުއްވިއެވެ. އެއަށްފަހު 1991 ވަނަ އަހަރު ސެއިންޓް ޕީޓާސްބާރގްގައި ސިޔާސީ ދާއިރާއަށް ވަޑައިގަތެވެ. 1996 ވަނަ އަހަރު މޮސްކޯއަށް ވަޑައިގެން އޭރުގެ ރައީސް، ބޮރީސް ޔެޓްސިންގެ ސަރުކާރާއި ގުޅިވަޑައިގަތެވެ. އެތާނގައި ޕޫޓިން ވަރަށް ބޮޑަށް ކުރިއަރައިގެން ދިޔައެވެ. އެގޮތުން 31 ޑިސެމްބަރ 1999 ގައި ޔެޓްސިން ކުއްލިގޮތުގައި އިސްތިއުފާ ދެއްވުމުން ވަގުތީ ގޮތުން ރައީސްކަމާ ހަވާލުވެލެއްވިއެވެ. 2000 ވަނަ އަހަރުގެ ރިޔާސީ އިންތިޚާބާއި 2004 ވަނަ އަހަރުގެ ރިޔާސީ އިންތިޚާބު ޕޫޓިން ކާމިޔާބު ކުރެއްވިއެވެ. ނަމަވެސް ޤާނޫނީ ގޮތުން ޖެހިޖެހިގެން3ދައުރަށް ކުރިމަތި ނުލެއްވޭތީ 2008 ވަނަ އަހަރުގެ އިންތިޚާބަށް ފަހު ޑިމިޓްރީ މެޑްވެޑޭވްއަށް ރައީސްކަން ލިބުނެވެ. އަދި ލަޑީމިއާރ ޕޫޓިން ބޮޑުވަޒީރަކަށް އިސްކުރެވުނެވެ. ސެޕްޓެމްބަރ 2011 ގައި ޕޫޓިން 2012 ގެ އިންތިޚާބަށް ކުރިމަތި ލައްވާނެކަން ޢިއުލާންކުރެއްވިއެވެ. މިކަމާ ގުޅިގެން ރޫސީވިލާތުގެ ވަރަށް ގިނަ ޝަހަރު ތަކުގައި ބޮޑެތި މުޒާހަރާ ކުރެވުނެވެ. ނަމަވެސް މާރިޗް 2012 ގެ އިންތިޚާބު ވެސް ޕޫޓިން ކާމިޔާބު ކުރެއްވިއެވެ.\n1991 ވަނަ އަހަރުގެ އިންޤިލާބަށް ފަހު ރޫސީވިލާތަށް ހަމަޖެހުން ގެނައި ބޭފުޅަކީ ލަޑީމިއާރ ޕޫޓިން ކަމަށް ގިނަބަޔަކު ޤަބޫލުކުރެއެވެ. ޕޫޓިން ގެ ވެރިކަމުގެ ދުވަސްވަރު (1999–2008) ރޫސީވިލާތުގެ އިޤްތިޞާދު ވަރަށް ބޮޑަށް ކުރިއަރައިގެން ދިޔައެވެ. ފަޤީރުކަމާއި ވަޒިފާ ނެތުމުގެ މައްސަލަ ވަރަށް ބޮޑުތަން ރަނގަޅުކުރެވުނެވެ.\nރޫސީވިލާތުގެ ބޮޑުވަޒީރަކަށް ޕޫޓިން ހުންނެވިއިރު އަސްކަރިއްޔާ އަށާއި ފުލުހުންގެ ދާއިރާ އަށް ޕޫޓިން ބޮޑެތި ބަދަލުތައް ގެންނެވިއެވެ. ޕޫޓިންގެ ހަކަތައިގެ ސިޔާސަތާ ގުޅިގެން ރޫސީވިލާތްވަނީ ހަކަތައިގެ ދުނިޔޭގެ ބޮޑު ބާރަކަށްވެފައެވެ. މީގެ އިތުރުން ޕޫޓިން ނިއުކްލިއާރ އަދި ދިފާޢީ ކަންކަމުގައި ފަހުގެ ޓެކްނޮލޮޖީ ބޭނުންކުރުމަށް ތާޢީދު ކުރެއެވެ. ބޭރުގެ ފަރާތްތަކުންގެ އިންވެސްޓްމެންޓްގެ ސަބަބުން ވަރަށްގިނަ ދާއިރާތަކަށް ކުރިއެރުން ލިބުނެވެ. ޕޫޓިން ގެ ވެރިކަމުގައި ހިންގި މަޝްރޫޢު ތަކުގެ ތެރޭގައި ހޮޅި ބޭނުންކޮށްގެން މުދާ ދަތުރުކުރާ ނިޒާމް ތަޢާރަފް ކުރުމާއި ބޮޑެތި އިންފްރާސްޓްރަކްޗާރ މަޝްރޫޢުތައް ހިމެނެއެވެ.\nރަޝާގައި ޕޫޓިން އަކީ ވަރަށް މަޤުބޫލު ވެރިއެކެވެ. ނަމަވެސް ޕޫޓިންގެ ބައެއް ޢަމަލުތަކަކީ ދިމިޤްރާޠީ އުސޫލުތަކާ ޚިލާފު ކަންކަން ކަމަށް ބުނެ ރައްޔިތުން އަޑުއުފުލާފައިވެއެވެ. ބައެއް ހުޅަނގުގެ މީހުންނާއި ޖަމާޢަތްތަކުން ވެސް ވަނީ ޕޫޓިން އަށް ފާޑުކިޔާފައެވެ. ބައެއް ބޭފުޅުން ޕޫޓިން އަކީ ޚުދުމުޚުތާރީ ވެރިއެއްކަމަށް ވެސް ސިފަކުރައްވާފައިވެއެވެ.\nލަޑިމިއަރ ޕޫޓިން އަކީ ކުޅިވަރަށް ވަރަށް ޝަޢުޤުވެރިކަން ހުންނަވާ ބޭފުޅެކެވެ. ހެވިކަމުގެ ކުޅިވަރު ކުޅުއްވާ ބޭފުޅެކެވެ. 2014 ގެ ފިނިމޫސުމުގެ އޮލީމްޕީކްސް، ރޫސީވިލާތުގެ ޝަހަރެއް ކަމުގައިވާ ސޯޝީ ގައި ބޭއްވުމަށް ޕޫޓިން އެހީތެރިވެދެއްވާފައިވެއެވެ.\nޕޫޓިން ގެ މަންމަ އާއި އެކު، 1958ގައި\nޕޫޓިން އުފަންވެ ވަޑައިގަތީ7އޮކްޓޯބަރ 1952 (ހިޖުރީގޮތުން 17 މުޙައްރަމް 1372)ވީ އަންގާރަ ދުވަހުއެވެ. އެއީ އޭރުގެސޯވިއެޓް އިއްތިހާދުގެ ލެނިންގްރެޑްގައެވެ. މިހާރުގެ ރޫސީވިލާތުގެ ސެއިންޓް ޕީޓާސްބާރގް ގައެވެ. ބައްޕާފުޅަކީ ލަޑިމިއާރ ސްޕިރިޑޮނޮވިޗް ޕޫޓިންއެވެ. މަންމާފުޅަކީ މާރިއާ އިވަނޯވާ ޕޫޓީނާއެވެ. މާރިއާ އިވަނޯވާ ޕޫޓީނާ މަސައްކަތް ކުރީ ކާރުޚާނާއެއްގައެވެ. ލަޑިމިއާރ ސްޕިރިޑޮނޮވިޗް ޕޫޓިން އަކީ ސޯވިއެޓް އިއްތިހާދުގެ ކަނޑުގެ އަސްކަރިއްޔާ ގައި މަސައްކަތް ކުރި މީހެކެވެ. ޕޫޓިން އަށްވުރެ އުމުރުން ދޮށީ ދެބޭފުޅުން މާރިއާ ޕޫޓީނާ އަށް ލިބުނެވެ. އެކަކު މަރުވީ އުފަންވީތާ މަސްތަކެއްވީ ފަހުންނެވެ. އަނެއް ބޭފުޅާ މަރުވީ ދެވަނަ ބޮޑު ހަނގުރާމައގެ ތެރޭގައެވެ.\n1 ސެޕްޓެމްބަރ 1960 ގައި ޕޫޓިން ކިޔަވާ ވިދާޅުވުމަށްޓަކައި އޭނާގެ ގޭ ކުރިމަތީގައި ހުރި ސްކޫލަކަށް ދާންފެށިއެވެ. ހަވަނަ ގްރޭޑްގައި ޕޫޓިން ކުޅިވަރަށް ޚާއްސަ އަހައްމިއްޔަތުކަމެއް ދޭން ފެށިއެވެ. އެއީ ޖޫޑޯ އާއި ސަމްބޯ ފަދަ ހެވިކަމުގެ ކުޅިވަރުތަކެވެ.\nޕޫޓިން ލެނިންގްރެޑް ސްޓޭޓް ޔުނިވާރސިޓީ ގެ ޤާނޫނާ ބެހޭ ގޮފިން 1975 ވަނަ އަހަރު ގްރެޖުއޭޓްވެ ވަޑައިގެންނެވިއެވެ. ޔުނިވަރުސިޓީ ގައި އުޅުއްވަމުން ސޯވިއެޓް އިއްތިހާދުގެ ކޮމިއުނިސްޓް ޕާޓީއާ ގުޅިވަޑައިގެންނެވިއެވެ. އަދި އެ ޕާޓީ 1991 ވަނަ އަހަރުގެ ޑިސެމްބަރުގައި އުވެންދެން އެ ޕާޓީގެ ގެ މެމްބަރެއްގެ ގޮތުގައި ހުރިއެވެ.\nކޭ.ޖީ.ބީ. ގައި[އުނިއިތުރު ގެންނަވާ]\nޕޫޓިން ކޭ.ޖީ.ބީ (ކޮމިޓެޓް ގޮސުޑާރސްޓްވެނޯއި ބެޒޯޕަސްނޯސްޓީ) ނުވަތަސޯވިއެޓް އިއްތިހާދުގެ ދައުލަތުގެ ދިފާޢީ ކޮމިޓީ އާއި ގުޅިވަޑައިގަތީ 1975 ވަނަ އަހަރުގައެވެ. އެއި ޔުނިވަރުސިޓީ އިން ގްރެޖުއޭޓްވުމަށް ފަހުއެވެ. މިތަނާ ގުޅިވަޑައިގަތުމަށްފަހު އެއް އަހަރު ދުވަހުގެ ޓްރެއިނިންގ ހެއްދެވިއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 19 މާރޗް 2022، 09:46 ގައެވެ.


ސެމްސަންގް ގެލަކްސީ ނޯޓް7އަލުން މާކެޓަށް\nގެލަކްސީ ނޯޓް7އަށް ދިމާވި މައްސަލަ މުޅިން ހައްލުކޮށް ބާޒާރަށް ނެރުމަށްޓަކައި ސެމްސަންގް ތައްޔާރު ވަނީ އެވެ. އޮންލައިން ޚަބަރު ނޫސްތަކުން ބުނާ ގޮތުގައި، ނޯޓް 7ގެ ރަނގަޅު ފޯނުތައް ކެނެޑާ އަށް ލިބެމުން އެބަ ދެ އެވެ.\nސެމްސަންގުން ފޯނު މަރާމަތުކޮށްގެން ވިއްކަނީ\nބޭނުންކޮށްފައި ހުރި ފޯނުތައް ސެމްސަންގް ފެކްޓަރީތަކުގައި މަރާމާތުކުރަނީ އެވެ. "ސެކަންޑް-ހޭންޑް" ފޯނުގެ ގޮތުގައި ވިއްކުމަށެވެ. އެ ކަމަށްޓަކައި ޚާއްސަ ޕްރޮގްރާމެއް ފަށަން އުޅޭކަން ވަނީ ދުވަސްކޮޅެއް ކުރިން އިއުލާންކޮށްފަ އެެވެ.\nފޭސްބުކަށް ބޮޑު ގެއްލުމެއް، ސެމްސަންގަށް ބޮޑު ލަދެއް\nނިމިގެން މި ދިޔައީ ޓެކްނޮލޮޖީގެ ދުނިޔޭގައި ލަދުވެތި ދެ ކަމެއް މެދުވެރިވި ހަފުތާއެކެވެ. އެތައް ސަތޭކަ މިލިއަން ޑޮލަރެއް އަނދައި އަޅިއަށްވެ ދެ ކުންފުންޏަކަށް ލަދުވެތިކަން އަދި އަނެއް ބަޔަކަށް މާލީ ބޮޑު ގެއްލުންތަކެއް ކުރިމަތިވީ އެވެ.\nސްމާޓްފޯން ކޮމްޕިއުޓަރަކަށް ބަދަލުކޮށްލެވޭނެ ގޮތެއް\nކޮމްޕިއުޓަރާއި ލެޕްޓޮޕްގެ މައްޗަށް ސްމާޓްފޯނު ގަދަވެގަންނާނެ ދުވަސް އޮތީ ދުރުގައި ނޫން ކަމަށް އަހަރެން ބުނީމެވެ. އެކަމަކު އެ ދުވަސް އަތުވެއްޖެ އެވެ. މޭ ފުއްޕާފައި ތިބެގެން މިކަހަލަ ވާހަކަތައް ލިޔާއިރު، ހީކޮށްގެން ތިބީ، އަހަރެމެންނަށް ނޭނގި އެއްވެސް ކަމެއް ނުވާނެ ކަމަށެވެ. އެ ދުވަސް ވަނީ މާ ކުރިން އައިސްފަ އެވެ.\nއަދިވެސް ކިޔަންވީ ސްމާޓްފޯނޭތަ؟\nއަހަރެމެން އެ އަށް އަދިވެސް ސްމާޓްފޯނޭ ކިޔަންވީ އެވެ. ޓެލެފޯނެއް ގޮތުގައި ބޭނުންކުރެވެނީ މަދު ފަހަރަކު ކަމުގައި ވިޔަސް އެވެ. ސްކްރީން ބިޔަ ފޯނުތައް، 24 ގަޑިއިރު އަތުގައި އޮތަސް، ފޯނު ކޯލެއް ކުރެވެނީ މަދު ފަހަރަކު އެވެ. ފޯނުކުރުމަށް ވުރެ އެހެން ބޭނުންތަކުގައި ސްމާޓްފޯން ބޭނުންކުރެވޭ މިންވަރު ގިނަ އެވެ.\nގެލަކްސީ ނޯޓް 7: ބާރުގަދަވެފައި ލޫޅާފަތި\nސެމްސަންގް ގެލަކްސީ ނޯޓް ސީރީޒުގައި، ނޯޓް7އަށް ވުރެ ރީތި ފޯނެއް ނެތެވެ. ފަރިކަން ސިފަކުރަން ބޭނުންކުރެވޭ ބައެއް ލަފުޒުތައް، ގެލަކްސީ ނޯޓް7ސިފަކުރަން އެކަށީގެން ވެ އެވެ. ނޯޓް7އާ ބެހޭ ގޮތުން ދައްކަން ހުރި ވާހަކަތަކަށް ނިމުމެއް ނެތެވެ. މި އޮތީ ވެސް ވާހަކައެކެވެ.\nގެލަކްސީ ނޯޓް 7: ލޯ ސްކޭންކުރުން\nލޯ ސްކޭންކުރުމޭ ބުނުމުން އެ ކުރަނީ ކޮން ކަމެއް ކަމެއް މުޅިން ސާފެއް ނުވެ އެވެ. ރިސާޗް ލެބޯޓަރީތަކުގައި، ސަލާމަތީ މިންގަނޑެއް ގޮތުގައި، ލޮލުގެ ދެ ބައެއް ސްކޭންކުރެ އެވެ. އެއީ "ރެޓިނާ" އާއި "އައިރިސް" އެވެ. "ރެޓިނަލް ސްކޭނިން" އާއި "އައިރިސް ސްކޭނިން" އެވެ.\nދިރާގުން ރާއްޖެއަށް ސެމްސަންގް ނޯޓު7 ތައާރަފުކޮށްފި\nސެމްސަންގު ކުންފުނިން އެންމެ ފަހުން ދައްކާލި ގެލެކްސީ ނޯޓު7ގެ ފޯނު ދިރާގުން ރާއްޖެއަށް ތައާރަފްކޮށް ޕްރީ އޯޑާކުރަން މިރޭ ހުޅުވާލައިފި އެވެ.\nނޯޓް7އަށް ގޮރިއްލާ ގްލާސް5އިން ވަރުގަދަކަން\nގެލަކްސީ ނޯޓް7ގައި ގޮރިއްލާ ގްލާސް5ބޭނުންކުރާނެ ކަމަށް ކުރިން ވެސް ބެލެވުނެވެ. އެޕަލް އިން ދެން ނެރޭ އައިފޯނެއްގައި ވެސް ބޭނުންކުރާނެ ކަމަށް ބުނެވެ އެވެ. އެކަމަކު އެކަން އެންމެ...\nގެލަކްސީ އެސް8: ކޮންމެހެން ހުންނަން ޖެހޭ ސިފަތައް\nސްމާޓްފޯނެއްގައި ހުރުމަށް އެދޭ ހުރިހާ ފަސޭހަކަމެއް، ސެމްސަންގް ގެލަކްސީ އެސް7 ގައި އެބަ ހުއްޓެވެ. އެ ސީރީޒުގައި ދެން އޮތީ ގެލަކްސީ އެސް8 އެވެ. އެސް7 ގައި ނެތް މޮޅުކަމެއް، އެސް8 ގައި ހިމަނަން ހުރީ ކޮން ކަމެއް ހެއްޔެވެ؟ ކުރަން ރަނގަޅު ސުވާލެކެވެ.\nކަޅި ދެނެގަންނަ ސެންސަަރެއް ހިމެނޭ ނޯޓު7ދައްކާލައިފި\nސެމްސަންގުގެ ގެލެކްސީ ނޯޓު ސީރީޒްގެ، ނޯޓު7މިރޭ ދައްކާލައިފި އެވެ.\nއެންޑްރޮއިޑަށް ހާއްސަވެގެން ސެމްސަންގް ނޯންނާނެ\nސްމާޓްފޯން މާކެޓްގެ މަތި ފަޑި ސެމްސަންގް އަށް އަތުޖެހުނީ އެންޑްރޮއިޑް އިހްތިޔާރު ކުރުމުންނެވެ. އެ ނޫން އޮޕަރޭޓިން ސިސްޓަމަކަށް ފޯނު އުފެއްދި ނަމަ، ނޮކިއާ، ޕާމް އަދި ބްލެކްބެރީއާ އެއް ލިސްޓަކަށް ސެމްސަންގް އެރީހެވެ. ރަނގަޅު ވިސްނުމެއް ވިސްނި، އޮބި ނޯންނަ ވަރަށް އެންޑްރޮއިޑް ފޯނުތައް މާކެޓަށް ނެރުން ވެފައި ވީ ސެމްސަންގް...\nސެމްސަންގް އެޕަލް ވައްޓާލައިފި\nބްރެޒިލްގައި އެޕަލް އަށް ވުރެ ސެމްސަންގް ކުރި ހޯދައިފި އެވެ. ކޮމްޕިއުޓަ މާކެޓްގެ އެއްވަނާގައި މިހާރު އޮތީ ސެމްސަންގް އެވެ. އެއީ ބްރެޒިލް މާކެޓްގަ އެވެ. ފާއިތުވި އަހަރު ބްރެޒިލްގައި އެންމެ ބޮޑު ފައިދާއެއް ހެދީ އެޕަލް އެވެ. ތިން ވަނަ ޑެލް އަށެވެ.


Dhiraagu office kurin huri bimuga vaguthy parking zone eh hadhaifi | Mihaaru\nދިރާގު ކުރިން ހުރި ބިމުގައި ވަގުތީ ޕާކިން ޒޯނެއް ހަދާފައި. - ފޮޓޯ: މިހާރު\nދިރާގުގެ އޮފީސް ކުރިން ހުރި ބިމުގައި ވަގުތީ ޕާކިން ޒޯނެއް ހަދައިފި\n05 ޖޫން 2016 - 18:30 8 comments\nސަލްޓަން ޕާކާ ޖެހިގެން އޮތް ބިމުގައި ހުންނަވައި ނޫސްވެރިންނާ ވާހަކަ ދައްކަވަމުން ހައުސިން މިނިސްޓަރު ޑރ. މުހައްމަދު މުއިއްޒު މިއަދު ވިދާޅުވީ ޕާކިން ޒޯނެއް ހެދީ އެކިއެކި ގަޑިތަކުގައި އިސްލާމީ މަރުކަޒަށް އަޅުކަން ކުރަން ދާ މީހުންނަށް ލުއި ފަސޭހައަކަށް ކަމަށެވެ.\nމި ޕާކިން ޒޯން ބޭނުން ކުރުމަށް ހަމަޖެހިފައިވަނީ މިރޭ ފަތިސް ނަމާދަށް ފަހު އެވެ.\n"ޕާކް ކުރާނެ ޖާގަ އޮންނަނީ މަދުވެފައި. އެހެންވީމަ އަޅުގަނޑުމެން މި ކަނޑައެޅީ ޕާކް ކުރަން ހާއްސަ ތަނަކަށް،" ހައުސިން މިނިސްޓަރު ވިދާޅުވި އެވެ.\nމުއިއްޒު ވިދާޅުވި ގޮތުގައި ދިރާގު އޮފީސް ހިންގި ބިމުގައި ހެދި ޕާކިން ޒޯނުގައި 568 ސައިކަލާއި 10 ކާރު ޕާކްކުރެވޭނެ އެވެ. އަދި ކޮންމެ މީހަކަށް ވެސް ޕާކިން ޒޯންގައި އުޅަނދު ބޭއްވޭނީ 24 ގަޑިއިރަށް ކަމަށް ވެސް އޭނާ ވިދާޅުވި އެވެ.\nމުއިއްޒު ވިދާޅުވީ އުޅަނދެއް ޕާކްކޮށްފައި އޮންނަތާ 24 ގަޑިއިރަށް ވުރެ ގިނައިރު ވެއްޖެ ނަމަ، އެ އުޅަނދެއް ޓޯ ކުރަން ފުލުހުން ނިންމާފައިވާ ކަމަށެވެ.\nއަޅުގަނޑު ޔަގީންކުރަން އެންމެންނަށް ފަސޭހަވާނެ ގޮތަށް ޖާގައިގެ ބޭނުން ކުރާނެ ކަމަށް. --މުއިއްޒު\nމުއިއްޒު ވިދާޅުވީ އިސްލާމީ މަރުކަޒުގެ ވަށައިގެން މާބްލް ޖެހުމުގެ މަސައްކަތް ނިމި މިރޭ ފަތިސް ނަމާދުގައި މި ތަން ބޭނުން ކުރެވޭވަރު ވާނެ ކަމަށެވެ. މިނިސްޓަރު ވިދާޅުވި ގޮތުގައި 4،200 އަކަމީޓަރު ސަރަހައްދެއްގައި ޗައިނާގެ މާބްލް ޖަހާއިރު، އެއީ ރޯދަ މަހަށް ހާއްސަކޮށްގެން ކުރާ އެންމެ ބޮޑު މަސައްކަތެވެ.\nއިތުރު ލިޔުންތައް ހައުސިން މިނިސްޓަރު ދިރާގު ހައުސިން މިނިސްޓްރީ ޕާކިން ޒޯން ކުރީގެ މިނިސްޓަރު ޑރ. މުހައްމަދު މުއިއްޒު ޕާކިން


"Terminal Bone Cancer" Jehifaivaakan Engunee Bandah3Mahu Gai - Vaguthu\n"ޓާމިނަލް ބޯން ކެންސާރ" ޖެހިފައިވާކަން އެނގުނީ ބަނޑަށް ތިން މަހުގައި\nއުމުރުން އެންމެ 29 އަހަރުގެ އަންހެނަކު ބަނޑުބޮޑުވިތާ ތިން މަސްވެސް ނުވަނީސް "ޓާމިނަލް ބޯން ކެންސާރ" ޖެހިފައިވާ ކަން އެނގިއްޖެއެވެ.\nލައުރާ ކިންގް ނަމަކަށް ކިޔާ މި އަންހެން މީހާ ފާއިތުވި އަހަރުވެސް ވަނީ "ބްރެސްޓް ކެންސާރ" އާއި ގުޅިގެން އޮޕަރޭޝަންތަކެއް ކޮށްފައިކަމަށް ޚަބަރުތައް ބުނެއެވެ.\nތިން އަހަރުގެ ކައިވެނީގެ ގުޅުމަށް ދަރިއަކު ހޯދުމަށް ނިންމީވެސް ލައުރާގެ އޮޕަރޭޝަން ކާމިޔާބު ކަމަށް ޑޮކްޓަރުން ބުނުމުން ކަމަށާއި އޭގެ ފަހުން ވެސް ލައުރާގެ ސިއްހަތު ރަނގަޅު ކަމުން ކަމުގައި އޭނާގެ ފިރިމިހާ ވަނީ ބުނެފައެވެ.\n"ބަނޑުބޮޑުވި ފުރަތަމަ ދުވަސްކޮޅުވެސް އެއްވެސް އުނދަގުލެއް ކުރިމަތި ނުވޭ. އެކަމަކު ތިންވަރަކަށް މަސްފަހުން އަތަށް ފާޑެއްގެ ތަދެއް އެރީ. ދެން އޭގެ ފަހުން ވޭން ބޮޑު ވަމުން ދިޔައީ" ލައުރާ ބުނެފައިވެއެވެ.\nއޭނާ އިތުރަށް ބުނެފައިވަނީ ޑޮކްޓަރަށް ދެއްކުމުން އެމް.އާރު.އައި ސްކޭނެއް ހަދަން ދިން ކަމަށާއި އޭގެ ނަތީޖާ ދެއްކި ގޮތުން މިހާރު ކެންސަރުވެސް ޖެހިފައިވާކަން މިވަނީ އެނގިފައި ކަމަށެވެ.\nލައުރާއާއި އޭނާގެ ފިރިމީހާ\nޚަބަރުތައް ބުނާގޮތުން ލައުރާއަށް މިހާ އަވަހަށް "ޓާމިނަލް ބޯން ކެންސާރ" ޖެހެން މެދުވެރިވީ އޭނާއަށް ކުރިން ޖެހިފައިވާ "ބްރެސްޓް ކެންސާރ" އެއްކޮށް ރަނގަޅުވެފައި ނުވާތީ ކަމުގައެވެ. އަދި ދުވަސްވީވަރަކަށް އޭގެ އަސަރު ބޯންސް ތަކަށް ވެސް ކުރީ ކަމުގައި ބެލެވޭ ކަމުގައެވެ.\nލައުރާއަށް ފައިސާގެ އެހީތެރިކަން ފޯރުކޮށްދިނުމަށް އޭނާގެ އާއިލާއާއި ރައްޓެހިން ގުޅިގެން މިހާރު ފަންޑު ފޮއްޓެއް ބަހައްޓާފައިވާއިރު، އޮންލައިންކޮށް ފައިސާ ޖަމާކުރެވޭނެ ގޮތްވެސް އެމީހުން ވަނީ ހަދައިދީފައެވެ.\n"މިކަހަލަ ދަނޑިވަޅެއްގައި ފިރިމީހާއާއި އާއިލާ އަދި ރައްޓެހިންގެ ފަރާތުން އެއްބާރުލުން ލިބޭތީ ވަރަށް އުފާވޭ" ލައުރާ ދިން އިންޓަވިއުއެއްގައި އޭނާ ބުނެފައިވެއެވެ.\nލައުރާގެ އޮޕަރޭޝަން ވަރަށް އަވަހަށް ކުރުމަށް ނިންމާފައިވާކަމަށްވެސް ޚަބަރުތައް ބުނެއެވެ.\nއޭޕްރީލް 14, 2018 18:47\nކޮބާ ތަމެން ވެސް ބަލައިގެން އުޅެއްޗޭ ސްޕެޝަލީ ބްރެސްޓް ކެންސަރ އަށް ޓެސްޓް ކުރުން އެއީ މުހިއްމު ކަމެކޭ ބިކޮޒް ތަމެން ބްރެސްޓް ބޮޑު ކުރާ ބޭސް އެވަަރަށް އޭގައި އުނގުޅާތީއޭ އައި ލައިކް ޔޫ ޓު ހޭވް އަ ޓެސްޓް އޮފް ދި ސްމޫތް އެޕަލް. އައި ކުޑް ލައިކް އިޓް ޓިލް ދަ ޑޭ ދެޓް އައި ޑަައި ޑައި ޑައި ޑާއި ޑާއި ޑާއި ޑާއި ޑާއި.\nއޭޕްރީލް 15, 2018 02:34\nހަމައެކަނި ޑޮކުޓަރުންނަށް ބަރޯސާވެގެން ނެތް


ހޭންޑީ ސްޓޯލަށް މިރޭ ޒިޔާރަތްކުރާ ހިޔާ ފްލެޓުތަކުގެ ވެރިންނަށް 19 ލީޓަރުގެ ފެން ފުޅިއެއް ހިލޭ – Haftha\nFri, 21 January, 2022, 6:52 am\nލިވިން އެކްސްޕޯގައި ހޭންޑީގެ ސްޓޯލް-- ފޮޓޯ: ލިވިން އެކްސްޕޯ\nހޭންޑީ ސްޓޯލަށް މިރޭ ޒިޔާރަތްކުރާ ހިޔާ ފްލެޓުތަކުގެ ވެރިންނަށް 19 ލީޓަރުގެ ފެން ފުޅިއެއް ހިލޭ\nހައިރައިޒް އިން އިންތިޒާމުކޮށްގެން ބާއްވާ ލިވިން އެކްސްޕޯގައި ހޭންޑީ ވޯޓާގެ ސްޓޯލުގައި ހިޔާ ފްލެޓުތަކުގެ ވެރިންނަށް ހާއްސަ ޕްރޮމޯޝަނެއް ކުރިއަށް އެބަދެއެވެ.\nހޭންޑީއިން ހިޔާ ފްލެޓްތަކަށް އަމާޒުކޮށްގެން އެ ޕްރޮމޯޝަން އެންމެ ފުރަތަމަ ފެށީ މިދިޔަ ސެޕްޓެމްބަރު މަހުގައެވެ. އެހެން ނަމަވެސް، ލިވިން އެކްސްޕޯއަށް ޒިޔާރަތްކުރާ ފަރާތްތަކަށް ހާއްސަކޮށްގެން އެ ޕްރޮމޯޝަން މި ވަނީ މުޅިން ބަދަލުކޮށްލާފައެވެ.\nމިރޭ ލިވިން އެކްސްޕޯ ނިންމާއިރު، މިރޭ ހޭންޑީގެ ސްޓޯލަށް ޒިޔާރަތް ކުރާ ހިޔާ ފްލެޓުގެ ވެރިންނަށް ހޭންޑީ ވޯޓާގެ 19 ލީޓަރުގެ ފުޅިއަކާއި އިލެކްޓްރިކް ޕަމްޕެއް ހިލޭ ހޯދުމުގެ ފުރުސަތު އެބައޮތެވެ. އެގޮތުން، މިރޭ އެ ސްޓޯލަށް ޒިޔާރަތްކޮށް، ރަޖިސްޓާ ކުރާ ކޮންމެ ފަރާތަކަށްވެސް ފުޅި ހިލޭ ލިބޭނެއެވެ.\nއެ ފުޅިއަކީ އާންމުގޮތެއްގައި 350 ރުފިޔާއަށް ވިއްކާ ފުޅިއެކެވެ. ފުޅި ހުސްވުމުން، ރިޕްލޭސް ކޮށްދޭނީ 50 ރުފިޔާއަށެވެ. އަދި ހިލޭ ލިބޭ ފުޅީގެ އިތުރުން އެހެން ފުޅިއެއް ބޭނުންވާ ނަމަ ފުޅި ގަނެވެން ހުންނާނެއެވެ.\nމިއީ އެއްފަހަރު ބޭނުންކޮށްފައި އުކާލާ ޕްލާސްޓިކް ބޭނުން ކުރުން މަދު ކުރުމަށް ލިބޭ ރަނގަޅު ހައްލެއް ކަމަށް ހޭންޑީއިން ފާހަގަ ކުރެއެވެ. ވިޔަފާރިތަކަށް ހާއްސަ ބިއްލޫރި ފުޅިވެސް ހޭންޑީއިން ވިއްކައެވެ. އަދި ދާދި ފަހުން އާ ފުޅިއެއްވެސް ހޭންޑީން ވަނީ ތައާރަފްކޮށްފައެވެ.\nފާހަގަ: ލިވިން އެކްސްޕޯ 2021\nއެސްޓީއޯއިން ވިއްކާ ތެލުގެ އަގު ބޮޑުކޮށްފި\nތޮއްޑޫއަށް ފޮނުވި ސްޓޭވޯގެ ޖަނަރޭޓަރުން ހިދުމަތްދޭން ފަށައިފި\nމޫނު ބުރުގާ އެޅުމަކީ މުދައްރިސެއްގެ ގޮތުގައި މަސައްކަތްކުރުމަށް އޮތް ހުރަހަކަށް ވެގެން ނުވާނެ: އެމްއެންޕީ\nއައްޑޫގައި 4.5 މެގަވޮޓްގެ ސޯލާ ހަރުކޮށް، އިޔާދަކުރަނިވި ހަކަތައިން ހިންގާ ފުރަތަމަ އެއާޕޯޓަކަށް ގަން އެއާޕޯޓް


Fandiyaaru Abdul Rauf JSC In Isthiufaadhehvaifi - Vaguthu\nފަނޑިޔާރު އަބްދުއްރައުފް ޖޭއެސްސީން އިސްތިއުފާދެއްވައިފި\nފަނޑިޔާރު އަބްދުއް ރައުފް އިބްރާހިމް - ފޮޓޯ: މިހާރު\nޖުޑީޝަލް ސާވިސް ކޮމިޝަން (ޖޭއެސްސީ)ގެ މެންބަރު ކަމުން ފަނޑިޔާރު އަބްދުއް ރައުފް އިބްރާހިމް އިސްތިއުފާ ދެއްވައިފިއެވެ.\nފަނޑިޔާރު އަބްދުއް ރައޫފް އަކީ 2017 ވަނަ އަހަރު އެކޮމިޝަނަށް ހައިކޯޓުގެ ފަރާތުން އައްޔަން ކޮށްފައި އިންނަވާ މެންބަރެވެ. ފަނޑިޔާރު އަބްދުއް ރައުފް އިސްތިއުފާ ދެއްވާފައި ވަނީ ސުޕްރީމް ކޯޓުގެ ފަނޑިޔާރުންގެ ބެންޗަށް އައްޔަން ކުރެއްވުމަށް މިދިޔަ ހަފްތާގެ ތެރޭގައި ރައީސް އިބްރާހިމް މުހައްމަދު ސާލިހް ނަން ފޮނުވާފައި ވަނިކޮށެވެ.\nފަނޑިޔާރު އަބްދުއް ރައުފް އިސްތިއުފާ ދެއްވާފައިވާ ވަކި ސަބަބެއް މިހާތަނަށް އޭނާ، އަދި ޖޭއެސްސީ އިންވެސް ހާމަކޮށްފައެއް ނުވެއެވެ.\nއޭނާ އިސްތިއުފާ ދެއްވުމާއި ގުޅިގެން ކުރިއަށް އޮތް 30 ދުވަހުގެ ތެރޭގައި ހައިކޯޓުން ޖޭއެސްސީ އަށް އާ ފަނޑިޔާރަކު މެންބަރެއްގެ ގޮތުގައި އައްޔަން ކުރަން ޖެހެއެވެ.\nފަނޑިޔާރު އަބްދުއް ރައޫފް ގެ އިތުރުން، އުއްތަމަ ފަނޑިޔާރު ކަމަށް ފަނޑިޔާރު އަހުމަދު މުއުތަސިމް އަދުނާނާއި ސުޕްރީމް ކޯޓުގެ ފަނޑިޔާރު ކަމަށް ހުސްނުއް ސުއޫދު އައްޔަންކުރުމަށް ވެސް ޖޭއެސްސީގެ ލަފަޔަކަށް ރައީސް ވަނީ ހުށަހަޅުއްވާފައެވެ.\nމައްސަލައެއް ބަލަމުންދަނިކޮށް ރިޓަޔާ ކުރާ ފަނޑިޔާރުންނަށް އިނާޔަތް ނުލިބޭ ގޮތް ހަދައިފި\nޑިސެމްބަރު 1, 2019 16:00\nސަދޫމު ޖަސްޓިސް އޮންނަ ތަނެއްގައި ފަނޑިޔާރުން ފާފަވެރިވުމަށް ނުތިއްބެވުން ރަގަޅުވާނީ! ދިވެހިރާއްޖޭގެ ޖްޑިސަރީގައި އެއްކޮށް ވަކިހިތްޕާފައިވަނީ ރިޝްވަތާ ފަސާދަ! ފަނޑިޔާރުންގެ ވަށައިގެން ބައްދާފައިވަނީ ބިރުދެއްކުމާ ނާމާންކަން! ޢަދުލުވެރިކަން އޮތީ ނަމާން ޖަންގައްޔެއްގަ! މާތްﷲ ގެ ކޯފާއާއި ޢަޒާބަކީ ބުނެފަ އަންނަ ކަމެއްނޫން! ޔާމީނަށް ޙުކުމްކުރިދުވަހު ޖެހި ހޮނުގުގުރިޔާ އެ ހޮނު ފޯރި ތަންތަން ފޮރުވައިގެން އަދިވެސް އެތިބީ ﷲގެ ޙަޟުރަތުން އައި އިންޒާރެއްގެގޮތުގައި ބަލާނުގަންނަމީހުން. މި ޤަވްމު ހަލާކުވެއްޖެ!\nޑިސެމްބަރު 1, 2019 16:21\nޙިސާން ޙުސައިން ބުނާގޮތް ހެދުމުގެ އިނާމު ދެނީ.\nޑިސެމްބަރު 1, 2019 20:44\nމިހާރު އެ ފެންނުވަރާގެ ނަމަކީ ކުލޫނީ ހުސޭނު.\nޑިސެމްބަރު 1, 2019 16:23\nޖޭއެސްގެ މެމްބަރަކައްހުރެފަ ގޮސްސްޕްރިމްކޯޓްގެ ގޮޑީގައިށީދެވުނީމަ މީހާގެވިސްހުންނާނީ މައްސަކަތަޖުގައި މީހުންގެ ކަރުގައުހިފާ ހިސާބުގައި އެހެންނޫނަސްވަރައް ނުލަފާވައްތަރު ޖަހަނީ\nޑިސެމްބަރު 1, 2019 18:38\nދެންރޮލާ މީހުންގެމަސްކާންތައްޔާރުވޭ ތިޔައޮތީ ހަކަންތަށް ހަމަވެފަ..\nޔާމީން ވައްކަން ކުރިޔަސް އަހަރުނަށް އޯކޭ. އަހަރުން ދައްކާ ޓެކްސް ފައިސާ އެއީ. އެއްވެސް ބަޔަކަށް އެއްޗެއް ބުނުމުގެ ހައްގެއް ނޮންނާނެ އަހަރުން އަތުން ދާ އެއްޗަކަށް. އެމަނިކުފާނު ވައްކަންކުރިޔަސް އަދި ނުކުރިޔަސް، ގައުމު ދުވަހަކުވެސް ނުދެކޭފަދަ ބޮޑެތި ތަރައްގީ ގައުމަށް ގެނެސްދީފި. މިކަންކަމުން ޔާމީނަކަށް ނެތް އެއްވެސް އަރާމެއް އުފަލެއް. މިކަންކަމުން ފައިދާކުރަނީ ހަމަ އަހަރުމެން ނިކަމެތި ރައްޔިތުންނަށް. ހަގީގީ ވަގުން މިއަދު ފެނި ފާޅުވެއްޖެ. 32 ބިލިއަން ރުފިޔާގެ ބަޖެޓް ފެންފޮދަކާނުލާ ދިރުވާލީ މި ވަގު ސަރުކާރުން. ހިންނަވަރު އިބުރާހީމަށް ގައުމު ހިންގަން ނޭގުމަކީ ޔާމީންގެ ކުށެއްނޫން. އެނޫނަސް މި ގައުމުގަ ފުރަތަމަ ވަގެއްގެ ލަގަބު ލިބި ހުކުމެއް ތަންފީޒުކުރީ ކެނެރީގޭ ލާދީނީ ނަޝީދު. ރ.ޔާމީނަށް ނުހައްގުން ހުކުމެއްކުރިޔަސް އަދި ހަތަރު އުދަރެސް ފެނު ނުޖެހޭ. ﷲ އިރާދަކުރެއްވިއްޔާ ވަގުންގެ މައްޗަށް ހުކުމްކުރައްވަން އެމަނިކުފާނު އަދި އަންނާނެ. އިހުނަށްވުރެން ތާއީދު ބޮޑުކޮށް. އިންޝާ ﷲ.


Maldives Paramotor event 14 duvahun ninmaalaifi | ThePress\nމޯލްޑިވްސް ޕެރަމޯޓާ އިވެންޓް 14 ދުވަހުން ނިންމާލައިފި\nޕެރަމޯޓާ މޯލްޑިވްސް 2019 އިވެންޓުގެ ތެރެއިން އިންޖީނުލީ ވައިކުޑަ އަޅައިގެން ވައިގެތެރޭގައި އުދުހެނީ / ފޮޓޯ: ޕެރަމޯޓާ މޯލްޑިވްސް\nހއ. ތުރާކުނުން މިމަހުގެ އެއްވަނަ ދުވަހު ފެށި ޕެރަމޯޓާ މޯލްޑިވްސްގެ އިވެންޓް މިއަދު މިވަނީ ނިންމާލާފައެވެ.\nމި އިވެންޓަކީ މޫސުމަށް އަންނަ ބަދަލުތަކާ ގުޅިގެން ރާއްޖޭގެ ރަށްތަކާއި ދިރުންތަކަށް ކުރާ އަސަރުތަކާއި ގުޅޭގޮތުން އާންމުން ހޭލުންތެރިކުރުމަށްޓަކައި ކުރިއަށްގެންދާ ހަރަކާތެކެވެ. ސްކައި ގައިސް އިން އިންތިޒާމްކޮށްގެން ކުރިއަށް ގެންދިޔަ މި އިވެންޓްގެ ލީޑް ސްޕޮންސަރަކީ ދިރާގެވެ.\nއެއްފަހަރު ބޭނުންކޮށްފައި އުކާލެވޭ ޕްލާސްޓިކަށް އާންމުން ހޭލުންތެރިކުރުމުގެ އަމާޒުގެ ދަށުން ކުރިއަށް ގެންދިޔަ މި އިވެންޓް ފެށިއިރު ބުނެފައި ވަނީ ރާއްޖޭގެ އުތުރުން ދެކުނަށް 24 ރަށެއްގައި މި ހަރަކާތްކުރިއަށް ގެންދާނެކެމަށެވެ. އައްޑޫ އަށް ނިންމާލަން ހަމަޖައްސާފައިވާ މި އިވެންޓް ވަނީ ފ އަތޮޅާ ހަމައިން ނިންމާލާފައެވެ. މި ވަގުތު ވައިގެ މިސްރާބު ބަދަލުވެފައި ވުމުން މި އިވެންޓް މިވަނީ ނިންމާލާފައެވެ.\nޕެރަމޯޓާ މޯލްޑިވްސް 2019 އިވެންޓުގެ ތެރެއިން އިންޖީނުލީ ވައިކުޑަތަކުގައި ފިނޮޅަކަށް ޖައްސަނީ / ފޮޓޯ: ޕެރަމޯޓާ މޯލްޑިވްސް\nވައިގެ ކުޅިވަރުތައް އިންތިޒާމު ކުރާ ސްކައި ގައިސްގެ މެނޭޖިން ޑިރެކްޓަރު ޖާވިދު ހުސައިން ވިދާޅުވީ ބޭރުގެ 10 ޕައިލެޓުންނާ އެކު ފެށި ދަތުރުގައި 1360 ކިލޯމީޓަރު ކަޑައްތުކޮށްފައިވާ ކަމަށެވެ.\nޕެރަމޯޓާއަކީ ވައިކުޑައެއްގައި ކުޑަ އިންޖީނެއް އަޅައިގެން އުދުއްސާ އުޅަނދަކެވެ. 14 ދުވަހަށް ކުރިއަށް ގެންދިޔަ މި އިވެންޓުގައި ޕެރެގްލައިޑިން އާއި ސްކައިޑައިވިން ފަދަ ކުޅިވަރުތައް ޕްރޮމޯޓްކޮށްފައި ވެއެވެ. މި އިވެންޓު ކުރިއަށް ގެންދިޔަ ރަށްރަށުން ދިން ތަރުހީބު ފާހަގަކޮށް އެ ރަށްރަށުގެ ރައްޔިތުންގެ މެހެމާންދާރީއާ ހިތްހެޔޮކަން ފާހަގަކޮށް ޕެރަމޯޓާ މޯލްޑިވްސްގެ ޓީމުން ވަނީ ޝުކުރުއަދާކޮށްފައެވެ.\nޕެރަމޯޓާ ދުއްވާ ޕައިލެޓުންގެ ތެރޭގައި ބައިނަލްއަގުވާމީ މުބާރާތްތަކުގައި ރަން ވަނަތައް ހޯދާފައިވާ މީހުން ހިމެނެއެވެ. އޭގެ ތެރޭގައި އިނގިރޭސި ވިލާތާއި އޮމާންގެ އިތުރުން ސައުތު އެފްރިކާގެ މީހުން ހިމެނެއެވެ. 10 ޕައިލެޓުންނާއެކު ސަޕޯޓް ކްރޫއެއްވެސް މީގެ ތެރޭގައި ހިމެނެއެވެ.\nމި ދަތުރުގައި ރަށްރަށުގެ ޒުވާނުންނާ ފުރާވަރުގެ ކުދިންނާ ބައްދަލުކޮށް އެއްފަހަރު ބޭނުންކޮށްފައި އެއްލާލާ ޕްލާސްޓިކުން ތިމާވެއްޓަށް ކުރާ ނޭދެވޭ އަސަރުގެ ވާހަކަ ހިއްސާކޮށްފައެވެ. އޭގެ އިތުރުން ޕްލާސްޓިކް ކޮތަޅު ބޭނުން ކުރުން މަދުކުރުމަށް ފޮތި ކޮތަޅުވެސް ބަހާފައިވެއެވެ.


ސްޓޭންޑަޑް ޑިވެލޮޕަރއެއް ހޯދުމަށް\nތިރީގައި މި ދަންނަވާ މަގާމަށް މީހުންތަކެއް ބޭނުންވެއްޖެއެވެ.\nމަޤާމް: ސްޓޭންޑަޑް ޑިވެލޮޕަރ\nބޭނުންވާ އަދަދު:4(ހަތަރެއް)\nމަގާމުގެ މުއްދަތު:3މަސްދުވަސް\nމުސާރަ: މަހަކު 8000.00 (އަށްހާސް) ރުފިޔާ\nމަސައްކަތް ކުރަންޖެހޭ ވަގުތު: ރަސްމީ ކޮންމެ ދުވަހަކު4ގަޑިއިރު\nމަޤާމުގެ މަސްއޫލިއްޔަތުތަކާއި ވާޖިބުތައް :\nޓިވެޓް އޮތޯރިޓީއިން ކުރިއަށްގެންދަން ކަނޑައަޅާފައިވާ ކޯސްތަކުގެ ސްޓެންޑަޑްތައް ތައްޔާރުކުރުން\nޓިވެޓް އޮތޯރިޓީއިން މިހާރު ހިންގަމުންދާ ކޯސްތަކުގެ ސްޓެންޑަޑްތައް ރިވައިޒްކުރުން\nޓިވެޓް އޮތޯރިޓީގައި މަސައްކަތްކުރަމުންދާ ޓިއުޓަރުން ސްޓޭންޑަޑްތަކަށް އަހުލުވެރި ކުރުވުމުގެގޮތުން ޕްރޮގްރާމްތައް ހިންގުން\nސްޓޭންޑަޑް ޑިވެލޮޕްމަންޓް ސެކްޝަނުގެ ފަންނީ ކަންކަމާއި އަދި އިދާރީ ކަންކަމުގައި ބޭނުންވާ އެހީތެރިކަން ދިނުން\nމީގެއިތުރުން މަގާމާއި ގުޅޭގޮތުން ކުރަންޖެހޭ އެހެނިހެން މަސައްކަތް ކުރުން\nކިޔަވައިދިނުމުގެ ރޮގުން ބެޗްލާސް ޑިގްރީއެއް ޙާޞިލްކޮށްފައިވުމާއެކު ޓީޗަރެއްގެ މަޤާމުގައި މަދުވެގެން 01 އަހަރުދުވަހު އުޅެފައިވުން.\nމި މަގާމަށް މީހަކު ހޮވުމަށްޓަކައި އިންޓަވިއުކުރުން އޮންނާނީ، 07 ނޮވެމްބަރ 2017 އާއި 09 ނޮވެމްބަރ 2017އާ ދެމެދުގެ ތާރީޚެއްގައި ޓިވެޓް އޮތޯރިޓީގައެވެ.\nވަޒީފާއަށް އެދި ހުށައަޅާ، ޝަރުތުހަމަވާ ފަރާތްތަކުގެ އަދަދު 10 އަށްވުރެ ގިނަ ނަމަ ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެމަތިން މާކްސް ލިބޭ 06 ފަރާތް ޝޯޓްލިސްޓް ކުރެވޭނެއެވެ.\nފުރިހަމަކޮށްފައިވާ ވަޒީފާއަށް އެދޭ ފޯމް. މި ފޯމް ޓިވެޓް އޮތޯރިޓީގެ ވެބްސައިޓުންނާއި އަދި ޓިވެޓް އޮތޯރިޓީއިން ލިބެން ހުންނާނެ އެވެ. ޓިވެޓް އޮތޯރިޓީގެ ވެބްސައިޓްގެ އެޑްރެހަކީ www.tvet.gov.mv އެވެ.\nދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ކޮޕީ (ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް)\nކުރިމަތިލާ ފަރާތުގެ ވަނަވަރު / ސީ.ވީ (ގުޅޭނެ ފޯނު ނަންބަރާއެކު)\nއަދާކޮށްފައިވާ ވަޒީފާ ނުވަތަ ވަޒީފާތަކުގެ ލިޔުންތައް\nތަކެތި ހުށަހަޅަންޖެހޭ އޮފީސް:\n- މި މަގާމަށް ޝައުޤުވެރިވާ ފަރާތްތަކުން ހުށަހަޅަންޖެހޭ ތަކެތި ހުށަހަޅާނީ، ޓެކްނިކަލް އެންޑް ވޮކޭޝަނަލް އެޑިޔުކޭޝަން އެންޑް ޓްރެއިނިންގ އޮތޯރިޓީ (މޯލްޑިވްސް ޕޮލިޓެކްނިކް ބިލްޑިންގ، ގްރައުންޑް ފްލޯ) އަށެވެ.\n- ތަކެތި ހުށަހެޅުމުގެ ސުންގަޑިއަކީ، 06 ނޮވެމްބަރ 2017 ވަނަ ދުވަހުގެ 12:00ގެ ކުރިންނެވެ.\n- ވަޒީފާއަށް އެދޭ ފޯމާއި އަދި އެހެނިހެން ލިޔެކިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ.\nމި އިޢުލާނާއި ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، މި އޮތޯރިޓީގެ 3341274ނަންބަރު ފޯނަށް ގުޅުއްވުން އެދެމެވެ.\n30 އޮކްޓޯބަރ 2017\n30 އޮކްޓޫބަރު 2017\nޕަބްލިޝްކުރި ތާރީޚު: 30 އޮކްޓޫބަރު 2017\nސުންގަޑި: 06 ނޮވެންބަރު 2017 1200\n- އެޕްލިކޭޝަން ފޯމް


ކައުންސިލް އީދު ވަންޑޭކަޕްގައި 17 ޓީމެއް ވާދަކުރަނީ — Ihavandhoo.com\n24 ޖޫން 20170މުހައްމަދު އަކްރަމް\nއިހަވަންދޫ ކައުންސިލުން އިންތިޒާމްކޮށްގެން ޔުނައިޓެޑް ޔޫތްގެ އެހީތެރިކަމާއިއެކު ކުރިޔަށް ގެންދިއުމަށް ހަމަޖެހިފައިވާ "ކައުންސިލް އީދު ވަންޑޭ ކަޕް" ގައި 17 ޓީމެއް ބައިވެރިވެއްޖެއެވެ. އީދު ދުވަހު (މާދަމާ) ހެންދުނު9ޖަހާއިރު ފެށުމަށް ހަމަޖެހިފައިވާ މިމުބާރާތުގެ ކުޅުން ކުރިޔަށްދާނީ އިހަވަންދޫ ފުޓްސަލް ދަނޑުގައެވެ.\n17 ޓީމް5ގުރޫޕަކަށް ބަހާލައިގެން މިމުބާރާތުގެ ކުޅުން ކުރިޔަށްގެންދާއިރު މިމުބާރާތް3ދުވަހަށް ދެމިގެންދާނެއެވެ. މިމުބާރާތުގެ ކަންކަން އިންތިޒާމް ކުރުމުގައި އިސްކޮށް ހަރަކާތްތެރިވާ ކައުންސިލަރު ހަލީލް ވިދާޅުވީ މުބާރާތް3ދުވަހަށް ދެމިގެންދަނީ މިމުބާރާތް ނުކައުޓް މުބާރާތެއްގެ ގޮތުގައި ކުޅެން ޒުވާނުން ބޭނުން ނުވާތީ ކަމުގައެވެ. "ޒުވާނުން ބޭނުންވަނީ ކުއާޓާރ ފައިނަލް އަދި ސެމީފައިނަލްވެސް ކުޅެގެން މުބާރާތް ނިންމަން. ޒުވާނުންނަށް ކުރިޔަށްގެންދާ މުބާރާތަކަށްވާތީ ޒުވާނުންގެ ވިންދާ އެއްގޮތަށް މުބާރާތް ކުރިޔަށްގެންދާނީ" ހަލީލް ވިދާޅުވިއެވެ.\nހަލީލް ވިދާޅުވިގޮތުގައި ޔުނައިޓެޑްޔޫތުން މިމުބާރާތަށް އިނާމުގެ ގޮތުގައި ކަނޑައަޅާފައިވާ ފައިސާގެ އިނާމް ދޭން ހަމަޖެހިފައިވާއިރު ތައްޓާއި މުބާރާތް ކުޅުމަށް ބޯޅަ މިހާރުވަނީ ހަވާލުކޮށްފައެވެ. މުބާރާތުގެ ޗެމްޕިއަން ޓީމަށް 5000ރ ހުށަހަޅާފައިވާއިރު2ވަނައަށް އަންނަ ޓީމަށް 1000ރ ގެ ފައިސާގެ އިނާމެއް ހުށަހަޅާފައިވެއެވެ.\nޔުނައިޓެޑް ޔޫތުން މިނޫހާ ވާހަކަދެއްކި ނައުފަލް އިބްރާހިމް ބުނީ ޔުނައިޓެޑް ޔޫތުން މިހާބޮޑު ހޭދައެއް މިމުބާރާތަށްކުރަނީ ޔޫތަކީ އަބަދުވެސް ޒުވާނުންގެ ކުރިއެރުމަށް މަސައްކަތްކުރާ ނަމޫނާ ޓީމެއްގެ ގޮތުގައި ވުމަށްކަމަށެވެ.\n↵ އިހަވަންދޫ ކައުންސިލް, ޔުނައިޓެޑް ޔޫތު


Hafthaa therey haahakahvure gina meehun flat form Laifi\nފްލެޓަށް ފޯމް ހުށައެޅުން ކުރިއައް ދަނީ: މިހާރު ވެސް ވަނީ ހާހަކަށް ވުރެ ގިނަ ފޯމް ބަލައިގެންފައި -- އަވަސް ފޮޓޯ | އަހުމަދު ނާއިމް\nއާންމުން ގެދޮރުވެރި ކުރުވުމަށް ސަރުކާރުން ފަށާފައިވާ "ހިޔާ" މަޝްރޫއުގެ ދަށުން ހުޅުމާލޭގައި އަލަށް އިމާރާތް ކުރާ 7000 ފްލެޓަށް އެދެން ހުޅުވާލި ފުރުސަތުގައި ފޯމް ނެގި ބައި ލައްކަ މީހުނަށް ފޯމް ފުރިހަމަކޮށް ހުށަހަޅަން ހުޅުވާލުމާއެކު ފާއިތުވި އެއް ހަފުތާގެ ތެރޭގައި ހާހަކަށްވުރެ ގިނަ މީހުން ފޯމް ފުރިހަމަކޮށް، ހުށަހަޅައިފި އެވެ.\nފްލެޓް ފޯމް ބަލައިގަންނަން ހައުސިން މިނިސްޓްރީން ފަށާފައިވަނީ މިމަހުގެ ތިން ވަނަ ދުވަހު އެވެ. ފޯމް ބަލައި ގަންނަން ފެށުމުން ފޯމް ލާން ވެސް ގިނަ ބަޔަކު ވަނީ ދަރުބާރު ގެއަށް ގޮސްފައެވެ. ފްލެޓް ފޯމްތައް ބަލައިގަންނަން ދަރުބާރުގޭގައި 20 ކައުންޓަރެއް ބަހައްޓާފަ އެވެ.\nހައުސިން މިނިސްޓްރީގެ އޮފިޝަލަކު މިއަދު ވިދާޅުވީ ހިޔާ މަޝްރޫގައި މިހާތަނަށް އައި ހުރިހާ މަރުހަލާއެއްގައި ވެސް އާންމުންގެ ތަރުހީބު ވަރަށް ބޮޑަށް ލިބެމުން އަންނަ ކަމަށެވެ. އެގޮތުން ފޯމް ބަލައިގަންނަން ފެށިފަހުން މިހާތަނަށް 1000 އަށްވުރެ ގިނަ މީހުންގެ ފޯމް މިނިސްޓްރީގެ ކައުންޓަރުތަކަށް ބަލައިގެންފައިވާ ކަމަށެވެ.\n"މިނިސްޓްރީން ބޭނުންވަނީ މި މުއްދަތުގެ ތެރޭގައި ވީހާވެސް އަވަހަށް ފޯމްތައް ފުރިހަމަކުރުމަށްފަހު ހުށަހެޅުމަށް،" ހައުސިން އިން ބުންޏެވެ.\n"ހިޔާ" ފްލެޓްތަކަށް ފޯމް ހުށަހެޅުމުގެ ސުން ގަޑިއަކީ ޖުލައި 31 އެވެ. ހަފްތާއެއްގެ ތެރޭގައި ގިނަ އަދަދެއްގެ ބަޔަކު ފޯމް ހުށަހަޅާފައިވާއިރު، ހިޔާ މަޝްރޫއުގެ ފޯމްތައް ދޫކުރަން ފެށުމުން ވެސް އެތައް ހާސް ބަޔަކު ވަނީ އެ ފޯމް ނަގާފަ އެވެ. ގާތްގަނޑަކަށް ބައި ލައްކައާ ގާތް ކުރާ އަދަދަކަށް މީހުން ފޯމް ނަގާފައި ވެއެވެ.\nހުޅުމާލެ ބޯހިޔާވަހިކަން ހައުސިން ޔުނިޓް + ހައުސިން މިނިސްޓްރީ ހުޅުމާލޭ ޔޫތު ސިޓީ ހިޔާ މަޝްރޫއު ހިޔާ މަޝްރޫއު


Enburi ais mithibee income tax nagan: Nasheed | Mihaaru\nމިނިވަން ދުވަހުގެ ރަސްމީ ބައްދަލުކުރެއްވުމުގެ ރަސްމިއްޔާތުގައި ކުރީގެ ރައީސް ނަޝީދު ބައިވެރިވެވަޑައިގަންނަވަނީ. އިންކަމް ޓެކްސް ނަންގަވާނެ ކަމަށް އެމަނިކުފާނު ވިދާޅުވި.-- ފޮޓޯ: ހުސައިން ވަހީދު /މިހާރު\n03 އޯގަސްޓް 2019 - 10:27 72 comments\nދައުލަތުގެ ޓެކްސް އިދާރާ، މީރާ އަށް ނުވަ އަހަރު ފުރުން ފާހަގަ ކުރުމަށާއި އެންމެ ގިނަ އިން ޓެކްސް ދެއްކި ފަރާތްތަކަށް "ރަން ލާރި" އެވޯޑު ދިނުމަށް ދަރުބާރުގޭގައި ބޭއްވި ޖަލްސާގައި ނަޝީދު ވިދާޅުވީ އެމްޑީޕީގެ ސަރުކާރު ވައްޓާލާފައި ވަނީ އަމިއްލަ ފަރުދުންގެ އާމްދަނީން ނެގޭ ޓެކްސް ނެގުމުގެ ކުރިން ކަމަށެވެ. އެކަމަކު، އެނބުރި އައިސް މިތިބީ އަމިއްލަ ފަރުދުންގެ އާމްދަނީން ޓެކްސް ނަގަން ކަމަށް އެމަނިކުފާނު ވިދާޅުވި އެވެ.\n"އަޅުގަނޑު ބޮޑަށް ބަލަމުން މި ދަނީ މަޖިލިހުގެ މި ދައުރުގެ ތެރޭގައި، މިހާރު ރިސެސް އަށް ދިއުމުގެ ކުރީގައި. ޗުއްޓީ އަށް ދާނީ ސެޕްޓެމްބަރުގައި. ދިއުމުގެ ކުރިން ވަކި ފަރުދުންގެ އާމްދަނީން ޓެކްސް ނެގުމުގެ ބިލް މަޖިލިހަށް ގެންނަން. އެއީ ވަރަށް ބޮޑަށް ކުރާނެ މަސައްކަތެއް،" ނަޝީދު ވިދާޅުވި އެވެ.\nނަޝީދު ވިދާޅުވި ގޮތުގައި މަޖިލިހުގައި މިހާރު ވެސް ބޮޑެތި ބިލްތަކެއް އެބަހުއްޓެވެ. އެކަމަކު، އިންކަމް ޓެކްސް ނެގުމުގެ ބިލް މި އަހަރު ފާސް ކުރަން މަސައްކަތްޕުޅު ކުރައްވާނެ ކަމަށް ނަޝީދު ވިދާޅުވި އެވެ. އަދި އަންނަ އަހަރުގެ ބަޖެޓު ބޮޑަށް އަމާޒުކޮށްފައި ވަނީ އަމިއްލަ ފަރުދުންގެ އާމްދަނީން ލިބޭ ޓެކްސްގެ މައްޗަށް ވަރަށް ބޮޑަށް ބިނާކޮށްފައި ކަމަށް ވެސް އެމަނިކުފާނު ވިދާޅުވި އެވެ.\n"އެހެންވެ، މި އަހަރުގެ ތެރޭގައި މި ޓެކްސް އަޅުގަނޑުމެން ނަގަން ޖެހޭ،" ނަޝީދު ވިދާޅުވި އެވެ.\nއެމްޑީޕީގެ ތިން އަހަރު ދުވަހުގެ ވެރިކަމަށް އިޝާރާތް ކުރައްވައި ނަޝީދު ވިދާޅުވީ 2008 ވަނަ އަހަރު ވެރިކަމަށް ވަޑައިގެން ހެދި އެންމެ ފުރަތަމަ ބަޖެޓު ހަތް ބިލިއަން ރުފިޔާ އަށް ނާރާނެ ކަމަށެވެ.\nތެލާއި ފެނާއި ކަރަންޓާއި ކުއްޔާއި މުސާރަ އަށް ކެނޑުމުން، ހަތް ބިލިއަން ރުފިޔާ އިން ތަރައްގީގެ މަޝްރޫއުތައް ހިންގުމަށް މާ ބޮޑު އެއްޗެއް ބަޖެޓުގައި އޭރު ނެތް ކަމަށް ނަޝީދު ވިދާޅުވި އެވެ.\nޓެކްސްގެ ނިޒާމު މުޅިން އަލަށް ރާއްޖެ އަށް ތައާރަފްކޮށް ދެއްވި ނަޝީދު ވިދާޅުވި ގޮތުގައި، އެ ނިޒާމު ގާއިމު ކުރައްވަން ޖެހިވަޑައިގަތީ ރާއްޖޭގެ އިޖުތިމާއީ ރައްކާތެރިކަން އެކަށައަޅަން ޖެހިއްޖެ ކަން ދިވެހިންގެ ތެރެއިން އެތައް ބަޔަކަށް ސާފުވާން ފެށުމުން ކަމަށެވެ. އެގޮތުން، ބޭސް ސިޓީއަށާއި ފޮތް ލިސްޓަށް އާދޭސް ކުރުމާއި ފޯނު ބިލާއި ކުލި ނުދެއްކިގެން ރައްޔިތުން އޭރު ތިބީ ހާސް ކަމެއްގައި ނަޝީދު ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ނިކަމެތިންނާއި މުއްސަނދިންނާ ދެމެދު އޮތް ފަރަގު ފުޅާވަމުންދާ ނަމަ، ގައުމެއް އެ ދަނީ ހަރާބުގެ މަގަށެވެ.\nޓެކްސް ނެގުމާ ބެހޭ ގާނޫނާއި ގަވާއިދުތަކާ އެއްގޮތަށް މިދިޔަ އަހަރުގެ ތެރޭގައި ގަވާއިދުން ޓެކްސް ދެއްކި 17 ކުންފުންޏަކަށް ރޭ ވަނީ އެވޯޑު ދީފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު މީރާ ޓެކްސް އާމްދަނީން ނަގާ ޓެކްސް އިންކަމް ޓެކްސް ބިލް


Photo Gallery - The President's Office\nރައީސުލްޖުމްހޫރިއްޔާ އއ.މަތިވެރިއަށް ވަޑައިގެން ރަށު ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން\nރައީސުލްޖުމްހޫރިއްޔާ އއ. މަތިވެރީގެ ރައްޔިތުންނާއި ބައްދަލުކުރެއްވުން އަދި ހެލްތު ސެންޓަރަށް ޒިޔާރަތްކުރެއްވުން\nރައީސުލްޖުމްހޫރިއްޔާ އއ ބޮޑުފޮޅުދޫއަށް ވަޑައިގެން ރަށުގައި އައު މިސްކިތް ހުޅުއްވައިދެއްވުން\nރައީސުލްޖުމްހޫރިއްޔާ އއ. ބޮޑުފޮޅުދޫގެ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން\nރައީސުލްޖުމްހޫރިއްޔާ އއ. އުކުޅަހުގެ ރަށު ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން\nރައީސުލްޖުމްހޫރިއްޔާ އއ. އުކުޅަހުގެ ހެލްތް ސެންޓަރާއި ބަަނދަރުގެ މަސައްކަތް ކުރިޔަށްދާގޮތް ބައްލަވާލެއްވުން\nރައީސުލްޖުމްހޫރިއްޔާ އއ. ރަސްދޫ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީއާ ބައްދަލުކުރެއްވުން


BREAKING: India-Pakistan ge Kashmir massala Majlis thalhumuga hoonu vejje!\nއިންޑިއާ އާއި ޕާކިސްތާނުގެ ދެމެދުގައި އޮތް ކަޝްމީރު މައްސަލަ މަޖިލިސްގައި ހޫނުވެއްޖެ\nރާއްޖޭގެ ރައްޔިތުންގެ މަޖިލީހުގައި މިހާރު ކުރިއަށްދާ ސައުތު އޭޝިއަން ސްޕީކާޒް ސަމިޓުގައި އިންޑިއާ އާއި ޕާކިސްތާނާ ދެމެދު އޮތް ކަޝްމީރު މައްސަލަ ހޫނުވެ، ބަހުސްކޮށްފި އެވެ.\nޕާކިސްތާނުގެ ގާނޫނު ހަދާ މަޖިލީހުގެ ނައިބު ރައީސް ގާސިމް ސޫރީ މަޖިލިސް ތަޅުމުގައި ތަގުރީރު ކުރައްވަމުން ކަޝްމީރުގެ ވާހަކަ ދައްކަވަން ފެށުމާއެކު އިންޑިއާއިން ވަނީ ނިޒާމީ ނުކުތާއެއް ނަގާފަ އެވެ.\nގާސިމް ސޫރީ ވާހަކަ ދެއްކެވީ އުރުދޫ ބަހުންނެވެ. އެހެންކަމުން ދެއްކެވި ވާހަކަ މާ ބޮޑަށް ސާފު ނުވި ނަމަވެސް، އޭނާގެ ބަސް މަގު ހުރީ ކަޝްމީރާ މެދު ނާއިންސާފުން އަމަލު ކުރަމުންދާ ކަމަށް ދޭހަވާ ގޮތަކަށެވެ.\nނިޒާމީ ނުކުތާއަށް ފުރުސަތު ދެއްވަން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އެދިވަޑައިގެންނެވުމުން ވެސް ގާސިމް ސޫރީ ވާހަކަ ކުރިއަށް ގެންދެވި އެވެ.\nއެންމެ ފަހުން ވާހަކަ ހުއްޓާލެއްވީ އިންޑިއާއިން އަޑުގަދަ ކުރަން ފެށުމުންނެވެ. އެއާއެކު ނަޝީދު ވަނީ ނިޒާމީ ނުކުތާގައި ވާހަކަ ދެއްކުމުގެ ފުރުސަތު އިންޑިއާއަށް ދެއްވާފަ އެވެ.\n"ހަމަ އެހެންމެ، މިހާރު ކުރިއަށް މިދާ ސަމިޓުގެ މައުޟޫ އާ ނުގުޅޭ މައްސަލައެއް ނެގުމަކީ ވެސް އަޅުގަނޑުމެން ވަރަށް ބޮޑަށް އިއުތިރާޒް ކުރާ ކަމެއް،" އިންޑިއާ މަޖިލީހުގެ ރައީސް ވިދާޅުވި އެވެ.\nއެ ފުރުސަތުގައި އިންޑިއާއިން ވަނީ ސަރަހައްދީ ސުލްހަ ގާއިމް ކުރުމަށް ޕާކިސްތާނުން ޓެރަރިޒަމަށް އެއްބާރުލުން ދިނުން ހުއްޓާލުމަށް އެގައުމަށް ގޮވާލާފަ އެވެ.\n"ދެމެހެއްޓެނިވި ތަރައްގީގެ ލަނޑުދަނޑިތައް އަޅުގަނޑުމެން ހާސިލް ކުރަނީ ކޮން ބަޔަކަށްތޯ؟ ހަމައެކަނި ބިމަށް ތޯ؟ ކަޝްމީރުގައި މިހާރު ހިނގަމުންދާ ލާއިންސާނީ ކަންކަމަކީ ދެމެހެއްޓެނިވި ތަރައްގީގެ ލަނޑުދަނޑިތަކާ ގުޅިފައިވާ ކަމެއް،" ޕާކިސްތާނުގެ ސެނެޓުގެ ފަރާތުން ވާހަކަ ދެއްކެވި އަންހެން ބޭފުޅަކު ވިދާޅުވި އެވެ.\nއެ ބަހުސަށް ފަހު ނަޝީދު ވަނީ ޕާކިސްތާނުގެ މަޖިލީހުގެ ނައިބު ރައީސްގެ ވާހަކަ ކުރިއަށް ގެންދިޔުމަށް ފުރުސަތު ދެއްވާފަ އެވެ.\nތަގުރީރު ނިންމާލުމާއެކު އިންޑިއާ އިން ވަނީ އަނެއްކާވެސް ނިޒާމީ ނުކުތާއެއް ނަގައި، މައްސަލަ ޖައްސާފަ އެވެ. އަދި ޕާކިސްތާނުން ވެސް ވަނީ ބަހުސް ކުރަން ފަށާފަ އެވެ.\nއިންޑިއާއިން ތަކުރާރުކޮށް ބުނަމުން ދިޔައީ ޕާކިސްތާނުން ޓެރަރިޒަމަށް ހިތްވަރުދޭ ކަމަށެވެ. އަދި ޕާކިސްތާނުން ބުނަމުން ދިޔައީ އެ ތުހުމަތު ކުރުމުގެ ހައްގު ނޯންނާނެ ކަމަށާއި، ޕާކިސްތާނަކީ "ޓެރަރިޒަމްގެ ޝިކާރައަކަށް ވެފައިވާ" ގައުމެއް ކަމަށެވެ.\nދެ ގައުމުގެ ވަފުދުގެ ބޭފުޅުން މަޖިލީހުގައި އަޑުގަދަ ކުރަމުން ދަނިކޮށް، ސެޝަން މެދުކަނޑާލާފައި ވަނީ މެންދުރުގެ ފަރިއްކޮޅަށެވެ.\nދެކުނު އޭޝިއާ ގައުމުތަކުން މަޖިލިސް ރައީސުންގެ ސަމިޓު ރާއްޖޭގައި ކުރިއަށްދާއިރު، އިންޑިއާއިން ދާދި ފަހުން ވަނީ އެގައުމުގެ ބާރުގެ ދަށުގައިވާ ކަޝްމީރު ސަރަހައްދަށް ދީފައި އޮތް ހާއްސަ މިނިވަންކަން އަތުލާފަ އެވެ. އެހެންވެ، އިންޑިއާ އާއި ޕާކިސްތާނާ ދެމެދު އަނެއްކާވެސް ކަޝްމީރު މައްސަލަ އޮތީ ވަރަށް ބޮޑަށް ހޫނުވެފަ އެވެ.\nމަޖިލިސް އިންޑިއާ ޕާކިސްތާން


Messi fit vejje, El Clasico ah squad gai himanaifi\nމެސީ ފިޓްވެއްޖެ، އެލްކްލެސިކޯއަށް ސްކޮޑުގައި ހިމަނައިފި\nއެފްސީ ބާސެލޯނާގެ ކެޕްޓަން ލިއޮނަލް މެސީއަށް ލިބުނު އަނިޔާއަށް ފަހު އޭނާ ފިޓްވުމުން، ސްޕެނިޝް ކަޕްގެ ސެމީ ފައިނަލުގައި ވާދަވެރި ރެއާލް މެޑްރިޑާ ދެކޮޅަށް މިރޭ ކުޅޭ އެލްކްލެސިކޯގެ މެޗުގެ ސްކޮޑުގައި ހިނައިފި އެވެ.\nމެސީގެ ކަނާތު ފައިގެ ފަލަމަސްގަނޑަށް އަނިޔާވީ، މިދިޔަ ހޮނިހިރު ދުވަހު ސްޕެނިޝް ލަލީގާގައި ވެލެންސިއާ ދެކޮޅަށް ކުޅުނު މެޗުގަ އެވެ. މެޗުގައި އޭނާއަށް އަނިޔާވުމުން ދަނޑުން ބޭރުގައި އޭނާއަށް ފަރުވާވެސް ދީފައި ވެއެވެ. އެނބުރި ދަނޑަށް އައިސް މެޗުގައި އޭނާ ބައިވެރިވުން އެހާ ބޮޑަކަށް ނުފެނުނެވެ.\nއެ މެޗަށް ފަހު ވާހަކަ ދައްކަމުން، ބާސާގެ ކޯޗް އެރުނަސްޓޭ ވަލްވެރުޑޭ ބުނެފައި ވަނީ މެސީއަށް ލިބުނު އަނިޔާގެ ތަފްސީލްތައް އެނގޭނީ ޓެސްޓްތަކަށް ފަހު އެވެ.\nއޭގެ ފަހުން ދެ ދުވަސްމަތިން މެސީގެ މެޑިކަލް ޓެސްޓްތައް ހެއްދި އެވެ. އެހެންނަމަވެސް އަނިޔާއާ ބެހޭގޮތުން ބާސާއިން ވަކި އެއްޗެއް ހާމަ ނުކޮށް އޮތުމުން އަނިޔާ ސީރިއަސް ނޫން ކަން އެނގުނެވެ. މެޗަށް އިއުލާން ކުރި، ބާސާގެ ސްކޮޑުގައި މެސީ ހިމެނުމުން ފުރަތަމަ 11 އިން އޭނާއަށް ފުރުސަތު ދޭނެ ކަމަށް ކަމަށް ބެލެވެ އެވެ.\nސީޒަންގެ ފުރަތަމަ ހާފުގައި ސްޕެނިޝް ލީގްގައި، ބާސާއިން ވަނީ، މެސީ ނުލައި 5-1 ން ރެއާލް މެޑްރިޑް ބަލިކޮށްފަ އެވެ. އެ މެޗުން ރެއާލް ބަލިވުމުން އޭރު އެ ޓީމުގެ ކޯޗަކަށް ހުރި ހުލެން ލޮޕެޓެގީ ކޯޗުކަމުން ވަކި ކުރި އެވެ. އެ ޓީމުގެ ކޯޗު ކަމަށް ޕްރަމޯޓް ކުރީ، ރެއާލްގެ ބީ ޓީމުގެ ކޯޗް ސެންތިއާގޯ ސޮލާރީ އެވެ. އޭނާގެ ކޯޗު ކަމުގެ ދަށުން ރެއާލް މިހާރު ދަނީ ފޯމަކަށް އެޅި ރަނގަޅު ކުޅުމެއް ދައްކަމުންނެވެ.\nބާސާގެ ކޭމްޕްނޯ ސްޓޭޑިއަމްގައި މިރޭ ބާސާ އާ ރެއާލް ކުޅޭ މެޗު ފަށަނީ ރާއްޖޭގަޑިން މިރޭ ދަންވަރު 1:00 ގަ އެވެ.


ބަޤީޢް | ސިޔަރަތު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ސިޔަރަތު ބަޤީޢް\n28 ޑިސެމްބަރު 2004\nކީރިތި ރަސޫލާގެ ޒަމާނުއްސުރެވެސް ބަޤީޢް އަކީ މުސްލިމުންގެ ހިތާއި ސިނކުޑީގައި ޚާއްޞަ މަޤާމެއް ދެވިފައިވާ އިޙްތިރާމް ކުރެވޭ ތަނެކެވެ. އެއީ، އިސްލާމީ އުއްމަތަށް ގިނަ ގުނަ ޚިދުމަތްތަކާއި ޤުރުބާނީތަކެއް ވެވަޑައިގެންފައިވާ އެތައް ބޭފުޅުންތަކެއް އެތާގައި ފަސްދާނުލެވިފައިވާތީއެވެ. އެގޮތުން މި ތަން ވެފައިވަނީ ދުނިޔޭގެ އެކި ކަންކޮޅުން ޙައްޖަށް ދާ މީހުންނާއި ޙިޖާޒު ކަރައިގެ މީހުންވެސް ޒިޔާރަތް ކުރަން ނުހަނު އެދޭ މުޤައްދަސް ދަރަޖައެއް ދެވިފައިވާ ތަނެކަށެވެ.\n"އަލްބަޤީޢް" ނުވަތަ ބަޤީޢް އަކީ، ކީރިތި ރަސޫލާގެ ޒަމާނުއްސުރެ މަދީނާގެ މީހުން މަރުވުން ވަޅުލެވޭ ޤަބުރުސްތާނެވެ. އަދި މިއީ މިހާރު މަސްޖިދުއް ނަބަވީ އާއި އެންމެ ކައިރީގައި ހުރި ތާރީޚީ (ކީރިތި ރަސޫލާގެ ޒަމާނުއްސުރެ ބޭނުން ކުރި) ތަނަކީވެސް މިއީއެވެ. މި ތަން އޮންނަނީ މަސްޖިދުއް ނަބަވީގެ ދެކުނު ފަރާތުގެ ފާރާއި ދިމާއަށް ވާ ފަރާތުގައެވެ.\nމި މަޤްބަރާ ފުޅާ ކުރުމުގެ ގޮތުން ކައިރީގައިވާ އެހެން ހުސް ބިންތަކެއްވެސް ވަނީ ތާރީޚީ މަޤްބަރާ ތެރެއަށް ވެއްދިފައެވެ. އަދި ވަށައިގެން ސަންގުމަރުމަރު ހިލަ ޖަހާފައިވާ އުސްފާރެއްވެސް ލެވިފައިވެއެވެ. މިހާރު މިތަނުގެ ބޮޑުމިނުގައި ސަތޭކަ އައްޑިހަ ހާސް އަކަ މީޓަރު ހުރެއެވެ.\nބަޤީޢްގައި މަދީނާގެ އެތަކެއް ހާސް ބަޔަކު ވަޅުލެވިފައިވެއެވެ. އަދި އެތަނަށް ޒިޔާރަށް ކުރާ މީހުންނާއި ކައިރި ހިސާބުތަކުގެ މީހުންވެސް މި މަޤްބަރާގައި ވަޅުލެވިފައިެވެއެވެ. ލިސްޓުގެ އެންމެ ކުރީގައި ވަނީ ﷲ ރުއްސުން ލެއްވި ޞަޙާބީންނެވެ. ބުނެވޭ ގޮތުގައި މި މަޤްބަރާގައި ދިހަ ހާހެއްހާ ޞަޙާބީން ފަސްދާނު ލެވިފައިވެއެވެ. ރަސޫލުﷲ ޞައްލައްﷲ ޢަލައިހި ވަސައްލަމަ ގެ އަނބިކަނބަލުންގެ ތެރެއިން، އުއްމުލް މުއުމިނީން ޚަދީޖަތުގެފާނާއި އުއްމުލް މުއުމިނީން މައިމޫނާގެފާނު ފިޔަވައި އެހެން ހުރިހާ އަނބިކަނބަލުން ވެސް ފަސްދާނުލެވިފައިވަނީ މިތާނގައެވެ.\nހަމަ އެހެންމެ ރަސޫލުﷲ ޞައްލައްﷲ ޢަލައިހި ވަސައްލަމަ ގެ ދަރިކަނބަލުން ފާޠިމަތުއް ޒަހްރާ، ދަރިކަލުން އިބްރާހީމް، ބޮޑުބޭބޭފުޅު ޢައްބާސްގެފާނު، ބޮޑު ދައިތާފުޅު ޞަފިއްޔާ، ކާފަ ދަރިކަލުން ޙަސަންގެފާނު ހިމެނިވަޑައިގަންނަވައެވެ.\nތާރީޚީ މަޞްދަރުތައް ބުނާ ގޮތުން މި މާތް ބިމުގައި އެންމެ ފުރަތަމަ ފަސްދާނުލެވުނީ، މާތް ޞަޙާބީ ބޭކަލެއް ކަމުގައިވާ ޢުޘްމާން ބިން މަޡްޢޫން އެވެ. އޭނާ ފަސްދާނުލެއްވުމުގައި ސީދާ ކީރިތި ރަސޫލާ ބައިވެރިވެވަޑައިގަތެވެ. އޭރު އަތަނަކީ ގަސްތަކެއް ހުރި ބަގީޗާއެއް ކަމަށް ވެއެވެ. ދެން މިއަށް ފަހު ކީރިތި ރަސޫލާގެ ދަރިކަލުން އިބްރާހީމް ވެސް ފަސްދާނުލެވުނީ މިތާގައެވެ. އޭގެ ފަހުން މުސްލިމުން އެންމެންވެސް އެތާގައި މީހުން ފަސްދާނުލާން ސަމާލުކަން ދިނެވެ. އެ ގޮތުން ބިން ތަނަވަސް ކުރުމުގެ ގޮތުން އެތާގައި ހުރި ގަސްތައް ކަނޑާލެވި، މަޤްބަރާއެއްގެ ގޮތުގައި ބޭނުން ކުރަން ފެއްޓުނެވެ.\nބަޤީޢް ގެ މާތް ކަމާއި ބޭހޭ ގޮތުން ވަރަށް ގިނަ ޙަދީޘްފުޅުތަކެއް ވަނީ އައިސްފައެވެ. އަދި ކީރިތި ރަސޫލާ އެތަނަށް ވަރަށް ގިނައިން ވަޑައިގެން އެތާގައި ފަސްދާނުލެވިފައި ތިއްބެވި ޞަޙާބީންނަށް ހެޔޮ ދުޢާ ކުރެއްވިއެވެ. ޢާއިޝަތުގެފާނު ރިވާ ކުރެއްވި ، ޞަޙީޙް މުސްލިމް ގައިވާ ޙަދީޘެއްގައި ވެއެވެ.\nعَنْ  عَائِشَةَ  أَنَّهَا قَالَتْ كَانَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  كُلَّمَا كَانَ لَيْلَتُهَا مِنْ رَسُولِ اللَّهِ  صَلَّى اللَّهُ عَلَيْهِ وَسَلَّمَ  يَخْرُجُ مِنْ آخِرِ اللَّيْلِ إِلَى  الْبَقِيعِ  فَيَقُولُ  السَّلَامُ عَلَيْكُمْ دَارَ قَوْمٍ مُؤْمِنِينَ وَأَتَاكُمْ مَا تُوعَدُونَ غَدًا مُؤَجَّلُونَ وَإِنَّا إِنْ شَاءَ اللَّهُ بِكُمْ لَاحِقُونَ اللَّهُمَّ اغْفِرْ لِأَهْلِ  بَقِيعِ الْغَرْقَدِ\nމާނައަކީ :"ރޭގަނޑުގެ ފަހުގެ ވަގުތުގައި، ރަސޫލުއްﷲ ޞައްލައްﷲ ޢަލައިހި ވަސައްލަމަ ބަޤީޢް އަށް ނުކުމެވަޑައިގަންނަވައެވެ. އަދި ޙަދީޘް ކުރައްވައެވެ. "މުއުމިނުންގެ މަޤްބަރާގެ އަހުލުވެރިންނަށް، ސަލާމަތް ހުއްޓެވެ! މާދަމާ އަންނާނެ ކަމަށް، ތި ތިބާމެންނަށް ވަޢްދު ކުރެވުނު ކަންތައް ކޮންމެވެސް ވަރަކަށް ލަސްވުމަށްފަހު ނަމަވެސް އައިސްފިއެވެ. އަދި ﷲ އިރާދަފުޅު ކުރެއްވިއްޔާ އަހަރެމެން ތިބާ މެންނާއި އެބަ ގުޅެމެވެ. (ސުވަރުގެ ވަޑައިގަތުމަށް ފަހު). އޭ ހައްދަވައި ބޮޑު ކުރެއްވި ރަސްކަލާކޮ! ބަޤީޢުލް ޣަރްޤަދުގެ އަހުލުވެރިންނަށް ފާފަ ފުއްސަވާފާނދޭވެ!"\nޞަޙީޙް މުސްލިމްގެ ބާބުލް ޖަނާޒާގެ، މަޤްބަރާތަކަށް ވަދެ ދުޢާ ކުރުމުގައި ބުނާނެ އެއްޗެއްސާ ބެހޭ ފަޞްލުގައި ވާ އެހެން ޙަދީޘެއްގައިވެސް ވާ ގޮތުން، އެއް ރެއަކު ޢާއިޝަތުގެފާނުގެ ގެ ކޮޅުގައި ކީރިތި ރަސޫލާ އޮންނަވާފައި ދަންވަރު ނިކުމެވަޑައިގަތެވެ. އަދި ޢާއިޝަތުގެފާނު ފަހަތްޕުޅުން ވަޑައިގެން ބެއްލެވި އިރު، ކީރިތި ރަސޫލާ ބަޤީޢްއަށް ވަޑައިގެން އަތްޕުޅު ނަންގަވައިގެން ހުންނަވައިގެން ދުޢާ ކުރެއްވިއެވެ. ކީރިތި ރަސޫލާގެ ޙަޔާތްޕުޅުގެ ފަހުގެ ދުވަސްތަކުގައި ބަޤީޢް އަށް ކުރައްވާ ޒިޔާރަތްފުޅު ގިނަ ކުރެއްވި ކަމަށް ޢިލްމުވެރިން ވިދާޅުވެއެވެ.\nބަޤީޢް އަށް ޒިޔާރަތް ކުރާއިރު، ވަކި ޞަޙާބީއެއް ނުވަތަ ވަކި އުއްމުލް މުއުމިނީން އެއް ގެ މަހާނަފުޅު ހޯދަން އުޅުން އެއީ މަހާނައަށް ޒިޔާރަތް ކުރުމުގެ އަދަބާ ޚިލާފު ކަމެއްކަމަށް ޢިލްމުވެރިން ދެކެލައްވައެވެ. އޭގެ ބަދަލުގައި އެތަނަށް ގޮސް މަތީގައިވާ ޙަދީޘްގައި ހިމެނޭ ދުޢާ ކިއުން ސުންނަތް ވެގެންވެއެވެ. އެހެނީ އެތާ ފަސްދާނު ލެވިފައި ތިބީ، ހުސް އިޙްތިރާމް ކުރުން ޙައްޤު، ހެޔޮ ދުޢާ ކުރުން ޙައްޤު ބޭކަލުންނާއި ބޭކަނބަލުންނެވެ.\nވިތުރީގައި ކީދާނެ ޤުނޫތުގެ ދިވެހި ތަރުޖަމާ


vnews - Hohalhaige therein jumla 8 kudhin salaamathun beyrah nerefi\nތައިލެންޑްގެ ހޮހަޅައިގައި ތާށިވެފައިތިބި ކުދިންގެ ތެރެއިން މިހާތަނަށް 8 ކުދިން ސަލާމަތްކޮށްފި\n"ތަމް ލުއަންގް" ހޮހަޅައިން މިއަދު ނެރުނު އިތުރު ކުދިން އެމްބިއުލެންސްއަށް އަރުވައިގެން ގެންދަނީ - ފޮޓޯ: އޭ.އެފް.ޕީ\nތައިލެންޑްގައި ހޮހަޅައެއްގައި ތާށިވެފައިވާ ފުޓްބޯޅަ ޓީމުގައި ހިމެނޭ 12 ކުދިންގެ ތެރެއިން މިހާތަނަށް 8 ކުދިން ސަލާމަތުން ބޭރަށް ނެރެވިފައިވާކަމަށް، މިކުދިން ސަލާމަތް ކުރުމަށް ހިންގާ އޮޕަރޭޝަންގައި އެންމެ އިސްކޮށް ހަރަކާތްތެރިވާ ތައިލެންޑްގެ ނޭވީ ސީލްއިން ހާމަކޮށްފިއެވެ.\nތައިލެންޑް ނޭވީ ސީލްއިން މިކަން ހާމަކޮށްފައިވަނީ، އެ މީހުންގެ ފޭސްބުކް ރަސްމީ ޕޭޖްގައި ޝާއިއުކުރި ޕޯސްޓެއްގައެވެ.\n"ދެދުވަސް! 8 ވައިލްޑް ބޯރސް! ހޫޔާ!" ނޭވީ ސީލްގެ ފޭސްބުކް ޕޭޖްގައި ޕޯސްޓްކޮށްފައިވާ ލިއުމުގައި ވެއެވެ. "ވައިލްޑް ބޯރސް" އަކީ ހޮހަޅައިގައި ތާށިވެފައިވާ ކުދިން ނިސްބަތްވާ ފުޓްބޯޅަ ޓީމުގެ ނަމެވެ.\nތައިލެންޑްގެ އުތުރުގައި ހުރި ފަރުބަދަތަކެއްގެ ތެރޭގައިހުރި "ތަމް ލުއަންގް" ނަމަކަށްކިޔާ ހޮހަޅައެއްގައި ތާށިވެފައިވަނީ، މިޓީމުގެ 12 ކުޅުންތެރިންނާއި، އެ ޓީމުގެ ކޯޗެވެ.\nއެޓީމު ހޮހަޅައިގައި ތާށިވެފައިވަނީ މިދިޔަ ޖޫންމަހުގެ 23 ވަނަ ދުވަހު ޕްރެކްޓިސް ނިންމާފައި ދަމުން އެތަނަށް ވަދެ އުޅެނިކޮށް ބޯކޮށް ވާރޭވެހި، ފަރުބަދަމަތިން ދެމިގެންއައި ފެންގަނޑު ހޮހަޅައިގެ ތެރެއަށް ވަނުމާ ގުޅިގެންނެވެ.\nފެންގަނޑު ވަނުމުން، ހޮހަޅައަށް ވަންނަ ދޮރު ބަންދުވެ، އެކުދިންނާއި، ކޯޗު އޭގެ ނުވަދުވަސް ފަހުން ފެނުނީ ހޮހަޅައިގެ އެންމެ ފުލުގައި ފެންގަނޑުން ސަލާމަތްވެ އުސްތާކަށް އަރާ ތިއްބައެވެ.\nމިކުދިންނާއި، ކޯޗު ސަލާމަތް ކުރުމުގެ ވަރުގަދަ އޮޕަރޭޝަން ތައިލެންޑްގެ ނޭވީ ސީލްއާއި، ބައިނަލްއަގްވާމީ ޚާއްސަ ތަޖުރިބާކާރުން ފަށާފައިވަނީ އިއްޔެއެވެ. އެގޮތުން، އިއްޔެގެ މަސައްކަތުން ހަތަރުކުދިން ސަލާމަތް ކޮށްފައިވާއިރު، މިއަދުގެ މިހާތަނަށް އިތުރު ހަތަރުކުދިންވަނީ ހޮހަޅައިން ނެރެފައެވެ.\nހޮހަޅައިގައި މިހާރު ބާކީ ތިބީ އިތުރު ހަތަރުކުދިންނާއި، ކޯޗެވެ.\nހޮހަޅައިގައި ބާކީތިބި ކުދިންނާއި، އެކުދިންގެ ކޯޗް ސަލާމަތުން ބޭރަށް ނެރުމުގެ މަސައްކަތްވެސް ޓީމުތަކުން ކުރަމުން އެބަގެންދެއެވެ.


ތާރީހް: 07 އެޕްރީލް 2022 ނަންބަރު: IUL)MAI-109/MAI/2022/27)\nޓެކްނިކަލް ކޯ އެލަވަންސް މަހަކު -/1200 ރުފިޔާ.\nމިމަޤާމުގެ މިނިމަމް ވޭޖްގެ ގޮތުގައި ދިނުމަށް ކަނޑައަޅާފައިވާ އަދަދަށް ވުރެ މަދުން ލިބޭނަމަ، ކަނޑައަޅާފައިވާ މިންވަރަށް މިނިމަމްވޭޖް އެލަވަންސް ހަމަޖައްސައިދެވޭނެ\nހަވާލުކުރެވޭ އެކިއެކި ތަންތަން ކުނިކަހައި ފޮޅައި ސާފުކުރުން.\nކްލާސްތައް ކުނިކަހައި ފޮހެ ސާފުކުރުމާއި، ކްލާސްތަކުގެ ޑަސްބިންތައް ދޮވެ ސާފުކުރުން.\nގޯތިތެރެ ކުނިކެހުމާއި، ފެންޖެހުން އަދި އެކިއެކި ޖަލްސާތަކާއި، މުނާސަބަތުތަކުގައި ބޭނުންވާ ގޮނޑިޖެހުން.\nސްކޫލުގައި ހިންގޭ އެކި ޙަރަކާތްތަކުގައި އެހީތެރިވެ ދިނުން.\nއޮފީހުގެ ރަސްމީ މަސައްކަތާ ގުޅޭގޮތުން ހަވާލު ކުރެވޭ އެންމެހައި ކަންތައްތައް ކުރުން\nސްކްރީނިންގ މަރުހަލާގައި ލިޔަންކިޔަން އެނގޭކަން ކަށަވަރުކޮށް ވަޒީފާއޮތް އިދާރާއިން ދޫކޮށްފައިވާ ލިޔުމަށްު ބަލައިގެންނެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2022 އެޕްރީލް 13 ވާ ބުދަ ދުވަހުގެ 13:45 ގެ ކުރިން، އަލްމަދްރަސަތުލް ޢަރަބިއްޔަތުލް އިސްލާމިއްޔާށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، 2022 އެޕްރީލް 14 އާއި 2022 އެޕްރީލް 28 އާ ދެމެދު، އަލްމަދްރަސަތުލް ޢަރަބިއްޔަތުލް އިސްލާމިއްޔާ ގައެވެ.\nޕަބްލިޝްކުރި ގަޑި: 17:23


Mars Ah Emme Furathama Feybumuge Sharafu Libeynee Anhenakah - NASA - Vaguthu\nމާސް އަށް އެންމެ ފުރަތަމަ ފޭބުމުގެ ޝަރަފު ލިބޭނީ އަންހެނަކަށް - ނާސާ\nމާސްއަށް އެންމެ ފުރަތަމަ ފޭބުމުގެ ޝަރަފު ލިބިގެން ދާނީ އަންހެނަކަށް ކަމަށް ނާސާގެ ޗީފް އެޑްމިނިސްޓްރޭޓާ ޖިމް ބްރިޑްސްޓައިން ވިދާޅުވެއްޖެއެވެ.\nބްރިޑްސްޓައިން މިހެން ބުނެފައި ވަނީ ނާސާއިން މާސްއަށް ކުރާ ދަތުރުގައި ބައިވެރިވާ ޓީމު ހާމަކުރުން ލަސްވާތީ މި މިކަމާއި މެދު ގިނަ ބަޔަކު ސުވާލު އުފެދިފައިވާ ދަނޑިވަޅެއްގައެވެ.\nއެމެރިކާގެ ޖައްވީ އިދާރާ، ނާސާއިން މާސްއަށް އިންސާނުން ފޮނުވަން ކުރަމުންދާ މަސައްކަތް އެއްވެސް ވަރަކަށް މަޑު ނުޖެހޭ ކަމަށް އެ އިދާރާއިން ހާމަކޮށްފަައި ވާއިރު އެމީހުންގެ އެންމެ ބޮޑު އަމާޒަކީ 2021 ވަނަ އަހަރު ނުވަތަ 2030 ވަނަ އަހަރު އިންސާނަކު މާސް އަށް ފޮނުވުމެވެ.\nމިގޮތުން މާސްގެ މިޝަން އަށް ތައްޔާރު ކޮށްގެން ނާސާގެ މުވައްޒަފުންގެ ތެރެއިން ފާހަގަ ކުރެވޭ ހަތް މުވައްޒަފަކަށް ތަމްރީނުތައް ދޭން ފަށާފައިވާ ކަމަށާއި މިތަމްރީނު ތަކުގައި ބައިވެރިވަނީ ނާސާގެ އިންޖީނިއަރިން ޑިޕާޓްމެންޓުންނާއި، ޕައިލެޓް މޫވްމެންޓް ޑިޕާޓްމެންޓާއި ސްޕޭސް އާކިއޮލިޖިސްޓު ޓީމުގެ އިތުރުން މެޑިކަލް ޑިޕާޓުމެންޓުން ކަމަށް ބްރިޑްސްޓައިން ފާހަގަކޮށްފައިވެއެވެ.\nމީގެ އިތުރުން އޭނާ ވިދާޅުވީ މާސްއަށް އެންމެ ފުރަތަމަ ފޭބުމުގެ ޝަރަފު ލިބޭނީ އަންހެނަކަށް ކަމަށާއި އެއީ ސްޕޭސް އާކިއޮލޮޖިސްޓުންގެ ޓީމުގެ މެމްބަރަކަށް ވުން ގާތް ކަމަށެވެ. ޕައިލެޓް މޫވްމެންޓާއި މެޑިކަލް ޑިޕާޓްމެންޓުގެ މުވައްޒިފުން މާސްއަށް ނުފައިބާނެ ކަމަށް ބްރިޑްސްޓެއިން ފާހަގަކޮށްފައި ވާއިރު އާކިއޮލޮޖިސްޓުންގެ ޓީމުގައި ތަމްރީނު ދެވޭ2މީހުންނަކީވެސް އަންހެން މުވައްޒަފުންކަން ފާހަގަކޮށްލެވެއެވެ.\nމާސްއަށް ދަތުރު ކުރާ ޓީމުގެ މައުލޫމާތު ނާސާއިން ރަސްމީކޮށް އަދި ހާމައެއް ނުކުރެ އެވެ. މިހައިތަނަށް ލިބިފައިވާ މައުލޫމާތު ތަކަކީ، ނާސާގެ މުވައްޒިފުންގެ ކިބައިން ލިބުނު ސިއްރު މައުލޫމާތެވެ.\nއޮކްޓޯބަރ 21, 2019 23:16\nއަހަރެމެން ރަާއްޖޭގައި މިހާރު މާސްގައި މީހުންވެސްއުޅޭ! ނާސާ ތި އުޅެނީ މާފަހަތުގައި! ކިތަށް ރަށުގައި މާސް ކިޔާ ކިތައް ގޯތި އެބަހުރިތަ؟


Minister Maleeh Ah Majieehun Notice Fonuvaifi - Vaguthu\nކޮމިއުނިކޭޝަން މިނިސްޓަރު މުހައްމަދު މަލީހް ޖަމާލް ރައްޔިތުންގެ މަޖިލީހަށް ހާޒިރުވެ ޖަވާބުދާރީވުމަށް 14 ދުވަހުގެ ނޯޓިސްއެއް ރައްޔިތުންގެ މަޖިލީހުން ފޮނުވައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ މިނިސްޓަރު މަލީހްގެ އިތުބާރު ނެތް ކަމުގެ މައްސަލަ މަޖިލީހުގެ އިދާރާއަށް ލިބިފައިވާ ކަމަށެވެ. އަދި ޖަވާބުދާރީވުމަށް 14 ދުވަހުގެ ނޯޓިސްއެއް މިހާރު ފޮނުވާފައިވާ ކަމަށް އޭނާ ވިދާޅުވިއެވެ.\nގާނޫނުއަސާސީގައި އޮންނަ ގޮތުން ވަޒީރެއްގެ އިތުބާރު ނެތް މައްސަލައެއް މަޖިލީހަށް ހުށަހެޅިއްޖެ ނަމަ، އެ މައްސަލައިގެ ބަހުސް ފެށުމުގެ 14 ދުވަސް ކުރިން ވަޒީރަށް ނޯޓިސްއެއް ފޮނުވަން ޖެހެއެވެ. އަދި އެ މައްސަލައަށް ބަހުސް ހިނގާ ވަގުތު ދިފާއުގައި ޖަވާބުދާރީވުމަށް މަސައްކަތް ކުރުމުގެ ހައްގު އެ ވަޒީރަކަށް ލިބިދޭން ޖެހޭ ކަމަށް ވެސް ގާނޫނުއަސާސީގައިވެއެވެ.\nޖުމްހޫރީ ޕާޓީގެ ސްލޮޓެއްގައި މިނިސްޓަރު ކަމުގައި ހުންނެވި މަލީހްގެ އިތުބާރު ނެތް ކަމަށް މިދިޔަ އަހަރުގެ ޑިސެމްބަރު މަހުގެ ތެރޭގައި މަޖިލީހުގެ ސުޕަ މެޖޯރިޓީ އޮތް އެމްޑީޕީގެ ޕާލިމެންޓްރީ ގްރޫޕްއިން ފާސްކުރިއެވެ. އެ ގްރޫޕް އިން ފާސްކުރީ މަލީހްގެ އިތުބާރު ނެތް ކަމަށް ރައީސް އިބްރާހިމް މުހައްމަދު ސޯލިހްއަށް ދެންނެވުމަށެވެ.\nމި ގޮތަށް އެމްޑީޕީގެ ޕާލިމެންޓްރީ ގްރޫޕްއިން ފާސްކުރިތާ ދެ މަހަށް ވުރެ ގިނަ ދުވަސްވެފައިވާއިރު މިހާތަނަށް ވެސް މަލީހް މަގާމުން ވަކިކޮށްފައެއް ނުވެއެވެ. ދާދި ފަހަކުން އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ވަނީ އެމްޑީޕީގެ 14 މެންބަރުންގެ ސޮޔާއެކު މަލީހްގެ އިތުބާރު ނެތް މައްސަލަ މަޖިލީހަށް ވައްދައިފައެވެ.\nމަޖިލީހުގެ ގަވާއިދު ބުނާ ގޮތުން ވަޒީރެއްގެ އިތުބާރު ނެތް ކަމުގެ މައްސަލައެއް 10 މެންބަރުންގެ ސޮޔާއެކު މަޖިލީހަށް ހުށަހެޅޭނެއެވެ. އެކަމަކު އިތުބާރު ނެތް ކަމަށް ފާސްވާނީ މަޖިލީހުގައި ތިއްބެވި މެންބަރުންގެ ޖުމުލަ އަޣުލަބިއްޔަތުންނެވެ. މިހާރު މަޖިލީހުގައި ޖުމުލަ 87 މެންބަރުން ތިއްބަވާއިރު ވަޒީރުގެ އިތުބާރު ނެތް ކަމަށް ފާސްވާން 44 މެންބަރުންގެ ވޯޓު ބޭނުން ވާނެއެވެ. މަޖިލީހުގައި އެމްޑީޕީގެ 65 މެންބަރުން ތިއްބަވައެވެ.\nމަލީހްގެ އިތުބާރު ނެތް ކަމުގެ މައްސަލައިގެ ގަރާރުގައި ވަނީ ޓެެލެކޮމިއުނިކޭޝަން ގާނޫނުގެ ދަށުން ހަދަން ޖެހޭ އެއްވެސް ގަވައިދެއް ނުހެދުމާއި ޓެލެކޮމް ސިނާއަތު ފުރިހަމައަށް ރެގިއުލޭޓްކޮށް ހިންގުމަށް ކޮންމެހެން ބޭނުންވާ ގަވައިދުތައް ނުހެދި ލަސްވެގެންދާ ކޮންމެ ދުވަހަކު ދައުލަތަށާއި ރައްޔިތުންނަށް ގެއްލުންވަމުންދާ ކަމަށެވެ. އޭގެ އެންމެ ބޮޑު ކަމަކަށް ފާހަގަކޮށްފައި އޮތީ އިންޓަނެޓްގެ ޚިދުމަތް ރަނގަޅު ނުވުމާއި އިންޓަނެޓްގެ އަގު ތިރި ކުރުމެވެ.\nމި ކަމަށް ރައްދު ދެއްވަމުން މަލީހް ވިދާޅުވެފައި ވަނީ މިނިސްޓަރުގެ ޒިންމާތަކުގެ ތެރޭގައި އަދާނުކުރައްވާ ޒިންމާއެއް އަދި ކުރައްވަން ޖެހޭ ކަމެއް ނުކުރައްވާ ނުހުންނަވާނެ ކަމަށެވެ. މި ގޮތުން ގަރާރުގައި ފާހަގަކުރާ ގަވާއިދުތައް ވެސް މިހާރު ގެޒެޓް ކޮށްފައިވާ ކަމަށް އޭނާ ވިދާޅުވިއެވެ. އަދި އިންޓަނެޓް އަގު ހެޔޮ ކުރުމަށް މިނިސްޓްރީގެ ތެރެއިން ކުރަން ޖެހޭ ކަންކަން ކޮށްފައިވާ ކަމަށާއި ދެން އޮތީ ރައީސް އޮފީހުން އެ ކަން ކުރިއަށް ގެންދިއުން ކަމަށް ވިދާޅުވެފައިވެއެވެ.\nފެބުރުއަރީ 16, 2021 18:57\nކަމެއްނުވެ ތިމާމެން ފެއިލްވާން ފެށުމުން ރައްޔިތުންނަށް ކަމެއްކޮށްދޭން އުޅޭކަން ދައްކަން ފަހަރަކު މީހަކު ޤުރުބާން ކުރީމަ ރަގަޅުވާނެ. މިފަހަރު ޤުރުބާން ކުރަން ގޮޑެއްވެސް އެބައެއް އެ ގޮޑުން އެއްޗެއް އެއްލިޔަކަސް އަގަހުޅުވާލާނެ މީހަކު ނުހުންނާނެ.. މަލީހުމެން ކަހަލަ މީހުނަށް ތިކަހަލަލަޑު ހަމަ ލިބެންވީ...\nފެބުރުއަރީ 16, 2021 19:27


Haggu gothugai kuranjehey kameh kurumakee aniyaaveri vumeh noon: Imran\nހައްގު ގޮތުގައި ކުރަންޖެހޭ ކަމެއް ކުރުމަކީ އަނިޔާވެރިވުމެއް ނޫން: އިމްރާން\nހޯމް މިނިސްޓަރު އިމްރާން އަބްދުﷲ-- ހައްގު ގޮތުގައި ކުރަންޖެހޭ ކަމެއް ކުރުމަކީ އަނިޔާވެރިވުމެއް ނޫން-- އަހްމަދް ޝުރާއު- އަވަސް\nހައްގު ގޮތުގައި ކުރަންޖެހޭ ކަމެއްކޮށް ފިޔަވަޅު އެޅުމަކީ އަނިޔާވެރިވުން ނޫން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nމިނިސްޓަރު މިފަދަ މޭރުމަކުން ޓުވީޓު ކޮށްފައިވަނީ ކުރީގެ ރައީސް އަބްދުﷲ ޔާމިން ތަހުގީގަށް ބަންދު ކުރުމަށް ކްރިމިނަލް ކޯޓުން އަމުރު ކުރިތާ ކުޑަ އިރުކޮޅެއްގެ ތެރޭގަ އެވެ. މިނިސްޓަރު އިމްރާނަކީ ޔާމީން ވެރިކަމުގައި ޓެރަރިޒަމްގެ ކުށް ސާބިތުވާ ކަމަށް ނިންމާ ޖަލަށް ލުމަށް ހުކުމްކުރި ބޭފުޅެކެވެ.\nއިމްރާންގެ އެ ޓުވީޓުގައި ވަނީ ހައްގު ގޮތުގައި ފިޔަވަޅު އެޅުމަކީ އަނިޔާވެރިވުންކަމަށް ވަނީ ކޮންފަދައަކުންތޯ ބުނެ ސުވާލު އުފައްދާފަ އެވެ.\nޔާމިންގެ މައްޗަށް ދައުލަތުން އުފުލާފައިވާ ދައުވާއަކީ އެމްްއެމްޕީއާރްސީ ގެ ހިޔާނާތުގެ ތެރެއިން ހޯދި ބައެއް ފައިސާ އެމަނިކުފާނުގެ އަމިއްލަފުޅު އެކައުންޓަށް ޖަމާކޮށް، ލޯންޑާކުރި މައްސަލާގައި އެވެ. މިއަދުގެ ޝަރީއަތުގައި ކްރިމިނަލް ކޯޓުގެ ގާޒީ އަހުމަދު ހައިލަމް ވަނީ ޔާމީންގެ މައްޗަށް އުފުލިފައިވާ ދައުވާގެ ޝަރީއަތް ނިމެންދެން ހައްޔަރުކުރުމަށް އަމުރުކޮށްފަ އެވެ.\nމިމައްސަލައިގެ ކްރިމިނަލް ކޯޓުގައި މިއަދު އޮތް އަޑު އެހުމުގައި ރައީސް ޔާމީން ވިދާޅުވީ، އެމަނިކުފާނު އެކައުންޓަށް އެސްއޯއެފްއިން އެއް މިލިއަން ޑޮލަރުގެ ޗެކެއް ޖަމާކުރީ އެމަނިކުފާނަށް އެނގިގެން ނޫން ކަމަށެވެ. އެ ޗެކް ޖަމާވެފައިވާކަން އެނގުމުން އެންޓި ކޮރަޕްޝަން ކޮމިޝަން، އޭސީސީގެ ތަހުގީގަށް އެއްބާރުލުން ދެއްވި ކަމަށާއި ނަމަވެސް އެ ކޮމިޝަނުން މިހާތަނަށް ވެސް އެއީ ދައުލަތަށް ލިބެންޖެހޭ ފައިސާއެއް ކަމަށް ކަނޑައަޅާފައިނުވާ ކަމަށެވެ.\nނަމަވެސް ދައުލަތުގެ ވަކީލް އައިޝަތު މުހައްމަދު ވިދާޅުވީ މިހާރު ދައުވާ އުފުލާފައިވަނީ އެެއް މިލިއަން ޑޮލަރުގެ މައްސަލާގެ ކަމުގައިވީ ނަމަވެސް އެމްއެމްޕީއާރްސީގެ ހިޔާނާތާ ގުޅޭ ތަހުގީގު މިހާރު ވެސް ކުރިއަށްދާ ކަމަށެވެ. އަދި އެ ތަހުގީގުން ލިބޭ ބައެއް ހެކިތަކަކީ މި މައްސަލާގައި ވެސް ބޭނުން ކުރެވިދާނެ ހެކިތަކެއް ކަމަށެވެ. އެހެންވެ، އެ ހެކިތަކަށް ރައީސް ޔާމީން ނުފޫޒު ފޯރުވަދާނެ ކަމަށް ދައުލަތުން ބުންޏެވެ.\nރައީސް އަބްދުﷲ ޔާމީން އެމްއެމްޕީއާރްސީ ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް


Vaguthu Poll: Emme Vaadhaveri Dhaairaa thah - Vaguthu\n1 އަހަރު ކުރިން ( އޭޕްރީލް 5, 2019 )\nމާދަމާ ބޭއްވުމަށް ހަމަޖެހިފައިވާ، ރައްޔިތުންގެ މަޖިލީހުގެ އިންތިޚާބާއި ގުޅިގެން "ވަގުތު" އިން ކުރިއަށް ގެންދިޔަ "ރައްޔިތުންގެ އަޑު"، ޚިޔާލު ހޯދުމުގެ ވޯޓުގެ، ދާއިރާ ތަކުގެ ނަތީޖާ ދައްކާ ގޮތުން 17 ދާއިރާ އެއް ފާހަގަ ކުރެވެނީ ވަރަށްވެސް ވާދަވެރިވާނެ ދާއިރާތަކެއްގެ ގޮތުގައެވެ.\nމި ދާއިރާ އަށް ވާދަކުރައްވާ މުޙައްމަދު އިސްމާޢިލަށް، 861 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 50.38 އިންސައްތަ ވޯޓެވެ.\nމުޙައްމަދު އިސްމާޢިލް އާއި އެންމެ ކައިރިން ވާދަކުރައްވާ، އެމް.ޑީ.ޕީ ކެންޑިޑޭޓު، އަޙުމަދު ޝަލީމަށް ލިބިވަޑައިގަތީ 848 ވޯޓެވެ. އެއީ ވޯޓުލެއްވި ބޭފުޅުންގެ 49.62 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 13 ވޯޓެވެ.\nމި ދާއިރާ އަށް ވާދަކުރައްވާ ޙުސައިން ޝަހުދީ އަށް، 621 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 39.60 އިންސައްތަ ވޯޓެވެ.\nޙުސައިން ޝަހުދީ އާއި އެންމެ ކައިރިން ވާދަކުރައްވާ، އެމް.ޑީ.ޕީ ކެންޑިޑޭޓު، ޢަބްދުލްޣަފޫރު މޫސާ އަށް ލިބިވަޑައިގަތީ 607 ވޯޓެވެ. އެއީ ވޯޓުލެއްވި ބޭފުޅުންގެ 38.71 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 14 ވޯޓެވެ.\nމި ދާއިރާ އަށް ވާދަކުރައްވާ އިބްރާޙިމް ރިޒާއަށް، 134 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 44.82 އިންސައްތަ ވޯޓެވެ.\nއިބްރާޙިމް ރިޒާ އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓު، މުޙައްމަދު އާދިލް ސަލީމަށް ލިބިވަޑައިގަތީ 125 ވޯޓެވެ. އެއީ ވޯޓުލެއްވި ބޭފުޅުންގެ 41.81 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ9ވޯޓެވެ.\nމުހައްމަދު ނާޒިމްއަށް، 213 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 26.63 އިންސައްތަ ވޯޓެވެ.\nނާޒިމް އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓު، މުހައްމަދު އިބްރާހިމްއަށް ލިބިވަޑައިގަތީ 201 ވޯޓެވެ. އެއީ ވޯޓުލެއްވި ބޭފުޅުންގެ 25.13އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 12 ވޯޓެވެ.\nމި ދާއިރާ އަށް ވާދަކުރައްވާ މޫސާ ނިޒާރު އިބްރާޙިމަށް 273 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 31.60 އިންސައްތަ ވޯޓެވެ.\nމޫސާ ނިޒާރު އިބްރާޙިމް އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓު، ޙުސައިން ޤާޞިމަށް ލިބިވަޑައިގަތީ 257 ވޯޓެވެ. އެއީ ވޯޓުލެއްވި ބޭފުޅުންގެ 29.75 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 16 ވޯޓެވެ.\nމި ދާއިރާ އަށް ވާދަކުރައްވާ އާދަމް އާސިފުއަށް، 403 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 36.44 އިންސައްތަ ވޯޓެވެ.\nއާދަމް އާސިފު އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓު، މުހައްމަދު ވިސާމްއަށް ލިބިވަޑައިގަތީ 402 ވޯޓެވެ. އެއީ ވޯޓުލެއްވި ބޭފުޅުންގެ 36.35 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 1 ވޯޓެވެ.\nމި ދާއިރާ އަށް ވާދަކުރައްވާ އަލީ ނިޔާޒު އަށް ، 386 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 26.62 އިންސައްތަ ވޯޓެވެ.\nއަލީ ނިޔާޒު އާއި އެންމެ ކައިރިން ވާދަކުރައްވާ، ޕީޕީއެމްގެ ކެންޑިޑޭޓު، އިބްރާހިމް ފައިސަލް ލިބިވަޑައިގަތީ 378 ވޯޓެވެ. އެއީ ވޯޓުލެއްވި ބޭފުޅުންގެ 26.07 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 8 ވޯޓެވެ.\nމި ދާއިރާ އަށް ވާދަކުރައްވާ އިރުތިޝާމް އަށް ، 223 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 20.80 އިންސައްތަ ވޯޓެވެ.\nއިރޫ އާއި އެންމެ ކައިރިން ވާދަކުރައްވާ، އަމިއްލަ ކެންޑިޑޭޓު، ރުކުމާ އަށް ލިބިވަޑައިގަތީ 214 ވޯޓެވެ. އެއީ ވޯޓުލެއްވި ބޭފުޅުންގެ 19.96 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 11 ވޯޓެވެ.\nމި ދާއިރާ އަށް ވާދަކުރައްވާ ޢަލީ މަޢުރޫފު އަށް، 185 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 52.41 އިންސައްތަ ވޯޓެވެ.\nޢަލީ މަޢުރޫފު އާއި އެންމެ ކައިރިން ވާދަކުރައްވާ، އެމް.ޑީ.ޕީ ކެންޑިޑޭޓު، އަޙުމަދު ޢީސާ އަށް ލިބިވަޑައިގަތީ 168 ވޯޓެވެ. އެއީ ވޯޓުލެއްވި ބޭފުޅުންގެ 47.59 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 17 ވޯޓެވެ.\nމި ދާއިރާ އަށް ވާދަކުރައްވާ ޙުޞްނީ މުބާރިކް އަށް، 847 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 48.71 އިންސައްތަ ވޯޓެވެ.\nޙުޞްނީ މުބާރިކް އާއި އެންމެ ކައިރިން ވާދަކުރައްވާ، އެމް.ޑީ.ޕީ ކެންޑިޑޭޓު، އަޙުމަދު ހާރޫން އަށް ލިބިވަޑައިގަތީ 836 ވޯޓެވެ. އެއީ ވޯޓުލެއްވި ބޭފުޅުންގެ 48.07 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 11 ވޯޓެވެ.\nމި ދާއިރާ އަށް ވާދަކުރައްވާ އަބްދުﷲ ރިޔާޒުއަށް 412 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 32.34 އިންސައްތަ ވޯޓެވެ.\nރިޔާޒު އާއި އެންމެ ކައިރިން ވާދަކުރައްވާ، މިނިވަން ކެންޑިޑޭޓް އަބްދުﷲ ޝަކީބުއަށް ލިބިވަޑައިގަތީ 394 ވޯޓެވެ. އެއީ ވޯޓުލެއްވި ބޭފުޅުންގެ 30.93 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 18 ވޯޓެވެ.\nމި ދާއިރާ އަށް ވާދަކުރައްވާ ޢަބްދުލްމުޣުނީ އަށް 639 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 49.31 އިންސައްތަ ވޯޓެވެ.\nމުޣުނީ އާއި އެންމެ ކައިރިން ވާދަކުރައްވާ، މިނިވަން ކެންޑިޑޭޓް ސައުދުﷲ ހިލްމީއަށް ލިބިވަޑައިގަތީ 621 ވޯޓެވެ. އެއީ ވޯޓުލެއްވި ބޭފުޅުންގެ 47.92 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 18 ވޯޓެވެ.\nމި ދާއިރާ އަށް ވާދަކުރައްވާ މުޢާޒު މުޙައްމަދު ރަޝީދަށް 241 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 30.28 އިންސައްތަ ވޯޓެވެ.\nމުޢާޒު އާއި އެންމެ ކައިރިން ވާދަކުރައްވާ، މިނިވަން ކެންޑިޑޭޓް ޔޫނުސް އަޙުމަދަށް ލިބިވަޑައިގަތީ 234 ވޯޓެވެ. އެއީ ވޯޓުލެއްވި ބޭފުޅުންގެ 29.40 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ7ވޯޓެވެ.\nމި ދާއިރާ އަށް ވާދަކުރައްވާ މުޙައްމަދު ޝާހިދަށް 299 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 50.08 އިންސައްތަ ވޯޓެވެ.\nޝާހިދު އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓް އިލްޔާޞް ލަބީބަށް ލިބިވަޑައިގަތީ 298 ވޯޓެވެ. އެއީ ވޯޓުލެއްވި ބޭފުޅުންގެ 49.92 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 1 ވޯޓެވެ.\nމި ދާއިރާ އަށް ވާދަކުރައްވާ އަޙުމަދު މުޙައްމަދަށް 453 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 33.51 އިންސައްތަ ވޯޓެވެ.\nއަޙުމަދު އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓް މުޙައްމަދު އަސްލަމަށް ލިބިވަޑައިގަތީ 444 ވޯޓެވެ. އެއީ ވޯޓުލެއްވި ބޭފުޅުންގެ 32.84 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ9ވޯޓެވެ.\nމާފަންނު މެދުު ދާއިރާ\nމި ދާއިރާ އަށް ވާދަކުރައްވާ އިބްރާޙިމް ރަޝީދަށް 123 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 27.33 އިންސައްތަ ވޯޓެވެ.\nރަޝީދު އާއި އެންމެ ކައިރިން ވާދަކުރައްވާ، ޕީޕީއެމް ކެންޑިޑޭޓް އަސްމާ ރަޝީދަށް ލިބިވަޑައިގަތީ 105 ވޯޓެވެ. އެއީ ވޯޓުލެއްވި ބޭފުޅުންގެ 23.33 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ 18 ވޯޓެވެ.\nމި ދާއިރާ އަށް ވާދަކުރައްވާ ޤީލާ ޢަލީއަށް 289 ވޯޓު ލިބިފައިވާއިރު، އެއީ އެ ދާއިރާއަށް ވޯޓު ލެއްވި ބޭފުޅުންގެ 25.13 އިންސައްތަ ވޯޓެވެ.\nޤީލާ އާއި އެންމެ ކައިރިން ވާދަކުރައްވާ، އެމްޑީޕީ ކެންޑިޑޭޓް މުޙައްމަދު ފަލާޙަށް ލިބިވަޑައިގަތީ 280 ވޯޓެވެ. އެއީ ވޯޓުލެއްވި ބޭފުޅުންގެ 24.35 އިންސައްތަ ވޯޓެވެ. އެހެން ކަމުން މި ދެ ކެންޑިޑޭޓުންގެ ވޯޓުގެ ތަފާތަކީ9ވޯޓެވެ.\nއޭޕްރީލް 5, 2019 19:22\nހުރިހާ ބޭފުޅުންވެސް އަމިއްލަ ގަލަން ގެންދަވަން ހަނދާން ކުރައްވާތި.


SunOnline: Majileehuge masakkaiy madhee sarukaarun bill nufonuvaathee: Raees\nމަޖިލީހުގެ މަސައްކަތް މަދީ ސަރުކާރުން ބިލު ނުފޮނުވާތީ: މަޖިލިސް ރައީސް\nޝަފްނާ ހުސައިން 02 Mar 2021, 10:32\nމަޖިލިސް ރައީސް ނަޝީދު ރިޔާސަތުގައި -- ފޮޓޯ/ މަޖިލިސް\nރައްޔިތުންގެ މަޖިލީހުގެ މަސައްކަތްތައް މިހާރު ވަރަށް ބޮޑަށް މަދުވެފައި ވަނީ ސަރުކާރުން ފޮނުވަންޖެހޭ ބިލުތައް މަޖިލީހަށް ނުފޮނުވާތީ ކަމަށް މަޖިލީހުގެ ރައީސް، މުހައްމަދު ނަޝީދު ވިދާޅުވެއްޖެ އެވެ.\nމިއަދު ޖަލްސާ ފައްޓަވައިދެއްވަމުން މަޖިލިސް ރައީސް ވިދާޅުވީ މަޖިލީހުގެ ކޮންމެ ދައުރެއް ފަށާއިރު އެ ދައުރަކަށް ސަރުކާރުން ފޮނުވާނެ ބިލުތަކުގެ ލިސްޓެއް މަޖިލީހަށް ލިބޭ ކަމަށެވެ. އަދި މި ދައުރުގައި ވެސް ލިސްޓު ލިބިފައިވާ ކަމަށާއި އެހެން ނަމަވެސް ލިސްޓާ ގުޅޭ ބިލެއް އަދި ލިބިފައި ނުވާ ކަމަށެވެ.\n"މަޖިލީހުގެ މަސައްކަތް ވަރަށް މަދުވެއްޖެ. އެއީ މަޖިލީހަށް ބިލު މިވަގުތު ލިބިފައި ނުވާތީ،" މަޖިލިސް ރައީސް ވިދާޅުވި އެވެ.\nމަޖިލިސް ރައީސް ވިދާޅުވީ މަޖިލީހަށް ލިބިފައިވާ ބިލުތަކުގެ ސުންގަޑި ކަނޑައެޅި އެ މަސައްކަތްތައް ކޮމިޓީތަކުގައި ހިނގަމުންދާ ކަމަށެވެ.\nހަމައެއާއެކު މަޖިލީހުގެ އެކިއެކި މެމްބަރުންނާ ކޮމިޓީތަކުގެ އިސްނެގުމުގެ ދަށުން ބައެއް ބިލުގެ ތަސައްވުރުތައް އެކުލަވާލެވި މަސައްކަތްތައް ހިނގަމުން އަންނަ ކަަމަށް ވެސް އެމަނިކުފާނު ވިދާޅުވި އެވެ.\n"އެހެން ނަމަވެސް ގިނަ ބޭނުންވެފައިވާ ބިލަކީ ފައިސާ އާ ވެސް ގުޅޭ ބިލު ކަމަށް ވާތީވެ، ސަރުކާރުން އެ ބިލުތައް މަޖިލީހަށް ލިބުމަކީ ބޭނުންތެރިކަމެއް،" މަޖިލިސް ރައީށް ވިދާޅުވި އެވެ.\nމަޖިލިސް ރައީސް ވިދާޅުވީ ބަންޑާރަނައިބާ އެކުގައި މަޝްވަރާ ކުރުމަށްފަހު އެންމެ އަވަހަށް މަޖިލީހަށް ފޮނުވެން ހުރި ބިލުތަކާ ގޮތުން މަޝްވަރާކުރައްވާނެ ކަމަށެވެ.\nއެމަނިކުފާނު ވިދާޅުވީ ކުރަން ހުރި މަސައްކަތްތައް ވަރަށް ގިނަ ކަމަށެވެ. އެގޮތުން މިނިމަމް ވޭޖް ނުވަތަ އެންމެ ކުޑަ އުޖޫރަ ކަނޑައެލުމުގެ މަސައްކަތާއި، ވަޒީފާއެއް ނެތި ވަޒީފާ ހޯދަމުންދާ ފަރާތްތަކަށް އިނާޔަތެއް ދިނުމުގެ ބިލުގެ ވާހަކަ ފާހަގަކުރެއްވި އެވެ.\nއެއީ އެމްޑީޕީގެ އެޖެންޑާ19ގެ ބާކީ ހުރި ބިލުތަކުގެ ތެރެއިން ބިލެއްކަން ފާހަގަކުރައްވައި މަޖިލިސް ރައީސް ވިދާޅުވީ އެމްޑީޕީން އަބަދުވެސް އެ ޕާޓީގެ ލެޖިސްލޭޓިވް އެޖެންޑާ ސާފުކޮށްދީފައި އޮންނަ ކަމަށެވެ.\n"ހަގީގަތުގައި އެ ޕާޓީގެ ޕީޖީ ލީޑަރާ ބަންޑާރަނައިބާ ވާހަކަދައްކަވައިގެން މިކަމުގައި އަވަސް މަގެއް ހޯއްދަވާ ދެއްވަންނީ. މަޖިލީހުގެ އިދާރާއަށް މިކަމުގައި ކުރެވޭނެ ވަކި ހާއްސަ މަސައްކަތެއް ނޯންނާނެ،" މަޖިލިސް ރައީސް ވިދާޅުވި އެވެ.\nމަޖިލިސް ރައީސް ވިދާޅުވީ ވަރަށް ބޮޑު މުސާރައެއް ދީ، ރައްޔިތުނންގެ އުންމީދުތަކާ ގުޅިފައިވާ މަޖިލީހުން ރައްޔިތުން އުންމީދކުރާ ވަރަށް މަސައްކަތް ކުރިއަށް ނުދާނަމަ ރައްޔިތުން ކަންބޮޑުވާނެ ކަމަށެވެ.\nރައްޔިތުންގެ މަޖިލީހުގެ 2021 ވަނަ އަހަރުގެ ފުރަތަމަ ދައުރުގައި ސަރުކާރުގެ ފަރާތުން ރައްޔިތުންގެ މަޖިލީހަށް 33 ބިލެއް ހުށަހަޅަން ނިންމައި، އެ ބިލުތަކުގެ ލިސްޓު މަޖިލީހަށް ފޮނުވީ ފެބުރުއަރީ 11 ވަނަ ދުވަހު އެވެ.\nއެ ލިސްޓުގައިވާ ގޮތުން އަލަށް 15 ގާނޫނެއް ހަދަން މަޖިލީހަށް ބިލު ހުށަހަޅަން ނިންމާފައިވެ އެވެ. އޭގެ ތެރޭގައި ކޮވިޑް ވެކްސިން ދިނުމާ ބެހޭ އުސޫލުތައް ކަނޑައެޅުމުގެ ބިލެއް ހިމެނެ އެވެ. އަދި އަބުރާ ބެހުމުން ލިބޭ ގެއްލުމުގެ ބަދަލު ނަގައިދިނުމުގެ ގާނޫނަކާއި، ހެއްކާ ބެހޭ ގާނޫނަކާއި، ގާނޫނީ އެހީތެރިކަން ފޯރުކޮށްދިނުމުގެ ގާނޫނަކާއި، މޯލްޑިވްސް މީޑިއާ އެންޑް ބްރޯޑްކާސްޓިން އޮތޯރިޓީ އުފެއްދުމުގެ ގާނޫނަކާއި، ފޮރިން އިންވެސްޓްމެންޓުގެ ގާނޫނަކާއި، އިލެކްޓްރޯނިކް މުއާމަލާތްތަކާ ބެހޭ ގާނޫނަކާއި، ނަފްސާނީ ސިއްހަތާ ބެހޭ ގާނޫނަކާއި، ނެތިދިޔުމުގެ ބިރު ހީވެފައިވާ ދިރޭ ތަކެތީގެ ވިޔަފާރި ކުރުމާ ގުޅޭ ގާނޫނެއް އުފެއްދުމަށް ބިލު ހުށަހަޅަން ނިންމާފައިވެ އެވެ.\nމިހާރު އަމަލުކުރަމުންދާ ގާނޫނުތަކުގެ ތެރެއިން 16 ގާނޫނަކަށް އިސްލާހު ގެންނަން ބިލުތައް ހުށަހަޅަންވެސް ސަރުކާރުން ނިންމާފައިވެ އެވެ. އޭގެ ތެރޭގައި، އާންމުދަނީއިން ޓެކްސް ނެގުމުގެ ގާނޫނާއި، ޕެންޝަނާ ބެހޭ ގާނޫނާއި، ކޯޓުތަކުގެ ގާނޫނާއި، ފަނޑިޔާރުންގެ ގާނޫނާއި، ގާނޫނީ ފަންނުގެ ގާނޫނާއި، މަސްތުވާތަކެއްޗާ ބެހޭ ގާނޫނާއި، ދީނީ އެއްބައިވަންތަކަން ހިމާޔަތް ކުރުމުގެ ގާނޫނާއި، އިންތިގާލީ އިންސާފުގެ ގާނޫނާއި، ކުޅިވަރުގެ ގާނޫނަށް ގެންނަން ނިންމާފައިވާ އިސްލާހުތައް ހިމެނެ އެވެ.\nދެ ގާނޫނެއް އުވާލުމުގެ ބިލު ހުށަހަޅަންވެސް ސަރުކާރުން ނިންމާފައިވެ އެވެ. އެއީ ޓްރާންސްޕޯޓް އޮތޯރިޓީގެ ގާނޫނާއި، އެކިއެކި ލިޔުންތަކުގައި ރެވެނިއު ސްޓޭމްޕް ޖެހުމުގެ ގާނޫނެވެ.


Covid ehee: BML in 475.5 million rufiya dhookohfi\nބީއެމްއެލް އިން މާލޭގެ ބޮޑުތަކުރުފާނު މަގުގެ ފަސްމީރު ބިލްޑިންގުގައި ހުޅުވި ބިޒްނަސް ސެންޓަރު -- ފޮޓޯ: ބީއެމްއެލް\nކޮވިޑް-19 އާ ގުޅިގެން ގެއްލުންވެފައިވާ ބޮޑެތި ވިޔަފާރިތަކަށް ގައުމީ ބޭންކު، ބޭންކް އޮފް މޯލްޑިވްސް (ބީއެމްއެލް) އިން 475.5 މިލިއަން ރުފިޔާ ދޫކޮށްފައިވާ ކަމަށް ފިނޭންސް މިނިސްޓްރީން ބުނެފި އެވެ.\nމިނިސްޓްރީން އާއްމު ކޮށްފައިވާ ތަފާސް ހިސާބުތައް ދައްކާ ގޮތުން، މިދިއަ ހޯމަ ދުވަހާ ހަމައަށް ބީއެމްއެލް އިން ޖުމްލަ 330 ކުންފުންޏަކަށް ވަނީ 475.5 މިލިއަން ރުފިޔާ ދޫކޮށްފައި އެވެ.\nއެ ދުވަހާ ހަމައަށް އެމެރިކާ ޑޮލަރުން ހަ މިލިއަން ދޫކޮށްފައިވާ ކަމަށް ވެސް ހިސާބުތަކުން ދައްކަ އެވެ.\nބޭންކް އިން ދޭ މި ފައިނޭންސް ސްކީމު ލޯނު ދޫކުރަނީ އަހަރަކު ހަ ޕަސެންޓުގެ އިންޓްރެސްޓުގަ އެވެ. މި ފައިސާ އަނބުރާ ދައްކަން ހަ މަހުގެ ގްރޭސް ޕީރިއަޑެއް ލިބެ އެވެ. އަދި ލޯނު ދައްކަން ހަލާސް ކުރަން ތިން އަހަރު ދޭނެ އެވެ.\nކޮވިޑާ ގުޅިގެން ގެއްލުން ލިބިގެން، ބީއެމްއެލް އަށް މިހާތަނަށް 542 ފަރާތަކުން ވަނީ ހުށަހަޅައިފަ އެވެ. އޭގެ ތެރެއިން، މިހާތަނަށް 367 ފަރާތަކަށް ލޯނު ދޭން ނިންމާފައިވާއިރު، އިތުރު 31 އެޕްލިކޭޝަނެއް އަދި ޕްރޯސެސް ކުރެވެމުންދާ ކަމަށް ފިނޭންސުން ވަނީ ބުނެފަ އެވެ.\nކޮވިޑް-19 އާ ގުޅިގެން ދިވެހިންނަށް އެންމެ ބޮޑު އެހީތެރިކަމެއް ދިން ފަރާތްތަކުގެ ތެރޭގައި ބީއެމްއެލް ހިމެނެ އެވެ. ބީއެމްއެލް އިން ވަނީ އެ ބޭންކުގައި ހުރި ހުރިހާ ލޯނެއް ފަސްކޮށްދީފަ އެވެ. ސަރުކާރުން ވަނީ ކޮވިޑް-19 އާ ގުޅިގެން ވިޔަފާރިތަކަށް އެހީވުމަށް "2.5 ބިލިއަން ރުފިޔާގެ ރިލީޕް ޕެކޭޖެއް" ނެރެފަ އެވެ.\nމި ޕެކޭޖުގައި ކުދި ވިޔަފާރިތަކަށް އެހީވުމުގެ ބައެއްވެސް ހިމެނެ އެވެ. އެ ބައިން އެހީ ދެނީ، އެސްޑީއެފްސީންނެވެ. އެގޮތުން، މިދިއަ ހޯމަ ދުވަހާ ހަމައަށް އެ ބޭންކު މެދުވެރިކޮށް 198 މިލިއަން ރުފިޔާ ދޫކޮށްފައި ވެއެވެ.\nބޭންކް އޮފް މޯލްޑިވްސް ފިނޭންސް މިނިސްޓްރީ އިގްތިސޯދު + އެސްއެމްއީ ބޭންކް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އެކޮންމިކް ރިލީފް ޕެކެޖް


Roadhamahu MIRA in khidhumaiy dhey gadithah aammukohfi - vNews.mv\nރޯދަމަހު މީރާއިން ހިދުމަތްދޭ ގަޑިތައް އާންމުކޮށްފި\nމުހައްމަދު ޝާން އަބްދުﷲ 04 May 2019, 12:16\nރަމަޟާންމަހު މޯލްޑިވްސް އިންލެންޑް ރެވެނިއު އޮޓޯރިޓީ (މީރާ) އިން ހިދުމަތްދޭ ގަޑިތައް އާންމުކޮށްފިއެވެ.\nމީރާއިން ބުނީ މި ރަމަޟާންމަހު އެ އިދާރާއިން ހިދުމަތްދެނީ އާދިއްތަ ދުވަހުން ފެށިގެން ބްރާސްފަތި ދުވަހުގެ ނިޔަލަށް ކޮންމެ ދުވަހެއްގެ ހެނދުނު 9:00 އިން މެންދުރު ފަހު 1:30 އަށް ކަމަށެވެ. އަދި ހޮނިހިރު ދުވަހު ހިދުމަތްދޭނީ ހެނދުނު 10:00 އިން މެންދުރު ފަހު 1:30 އަށް ކަމަށް ވެސް މީރާއިން މައުލުމާތު ދެއެވެ.\nރޯދަމަސް ފިޔަވައި އެހެން މަސްމަހު މީރާއިން މީގެ ކުރިން ހިދުމަތްދެމުން އައިސްފައި ވަނީ ސަރުކާރު ހުޅުވިފައި ހުންނަ ކޮންމެ ދުވަހެއްގެ ހެނދުނު 8:00 އިން ހަވީރު 4:00 އަށެވެ.\nރޯދަމަހު މީރާއިން ހިދުމަތްދޭ ގަޑިތަކަށް ބަދަލު ގެނެސްފައި ވާއިރު، ސަރުކާރު ވުޒާރާތަކާއި ސުކޫލް މަދަރުސާ ތަކުގެ އިތުރުން ބެންކުތަކުން ވެސް ހިދުމަތްދޭ ގަޑިަތަކަށް މިހާރު ވަނީ ބަދަލު ގެނެސްފައެވެ. އަދި ރޯދަމަހު ކެފޭތަކާއި ރެސްޓޯރެންޓް އަދި ފިހާރަތައް ހުޅުވާފައި ބެހެއްޓޭނެ ގަޑިތަކަށް ވެސް ބަދަލު ގެނެސްފައި ވާއިރު، ރޯދަމަހު މާލޭގެ މަގުތަކުގައި ވެހިކަލްގައި މުދާ އުފުލޭނެ ވަގުތުތަކަށް ވެސް މިހާރު ވަނީ ބަދަލު ގެނެސްފައެވެ.\nފަލަކީ ގޮތުން ބަލާއިރު މި އަހަރުގެ ޝައުބާން މަސް ފުރިހަމަވެ، ރަމަޟާން މަހުގެ ހަނދު އުފަންވާނީ ރާއްޖޭ ގަޑިން މިރޭ ފަތިހު 3:45 ގައެވެ. ރާއްޖޭގައި ރޯދަ މަސް ފެށުމުގައި އަމަލު ކުރާ އުސޫލަކީ ދިވެހިރާއްޖެއަށް އިރުއޮއްސޭއިރު ހަނދު ފެންމަތީގައި ހުންނާނެކަމަށް ފަލަކީ ހިސާބުތަކުން ދައްކާ ރެއެއްގައި ރާއްޖެއަށް ނުވަތަ އެހެން އިސްލާމީ ގައުމަކަށް ހަނދު ފެނިއްޖެނަމަ ދެން ޖެހިގެން އަންނަ ދުވަހު ރޯދަ ހިފާން ފެށުމެވެ. އެހެން ކަމުން ރާއްޖެއަށް ރޯދަ މަހުގެ ފުރަތަމަ ދުވަހަކީ އަންނަ ހޯމަ ދުވަސް ކަމަށް ވެސް ފަލަކީ އިލްމުވެރިން ވިދާޅުވެއެވެ.


Argentina ge Martinez ah Barcelona ge bodu hushahelhumeh | Mihaaru\n01 ޖުލައި 2019 - 13:30 8 comments\nއުމުރުން 22 އަހަރުގެ މާޓިނޭޒް މީގެ އެއް އަހަރު ކުރިން އިންޓަ އަށް ބަދަލުވީ ފަސް އަހަރުގެ އެއްބަސްވުމެއް ދަށުންނެވެ. އާޖެންޓީނާގެ ރޭސިން ކްލަބަށް 22 މިލިއަން ޔޫރޯގެ ޓްރާންސްފާ ފީ އެއް ދެއްކުމަށް ފަހު އިންޓަ އިން ގެނައި މާޓިނޭޒް ވަނީ މިދިޔަ ސީޒަނުގައި އެ ޓީމަށް 35 މެޗުން ނުވަ ގޯލު ޖަހައި ދެ ލަނޑު ޖަހަން ފުރުސަތު ތަނަވަސްކޮށްދީފަ އެވެ.\nލުއިސް ސުއަރޭޒްގެ މަގާމަށް ޒުވާން ފޯވާޑެއް ހޯދަން ބާސެލޯނާ އިން މަސައްކަތްކުރަމުން އަންނައިރު، އެ ކްލަބުން ބޭނުންވާ ކުޅުންތެރިއަކަށް ފާހަގަކުރެވުނީ މާޓިނޭޒް އެވެ. އިންޓަ އިން އަންނަނީ މެންޗެސްޓާ ޔުނައިޓެޑްގެ ރޮމެލޫ ލުކާކޫ ހޯދަން މަސައްކަތް ކުރަމުންނެވެ. ލުކާކޫ އާއި އިތުރު ފޯވާޑެއް ގަންނަން ފަންޑް ހޯދުމުގެ ގޮތުން އިންޓަ އިން މާޓިނޭޒް ދޫކޮށްލާނެކަމަށް ބައެއް މީޑިއާތަކުން ރިޕޯޓްކުރެ އެވެ.\nއިންޓަ އިން މާޓިނޭޒް ދޫކޮށްލަން 112 މިލިއަން ޔޫރޯ އަށް ޑިމާންޑްކުރާނެ ކަމަށް މީޑިއާތައް ރިޕޯޓްކުރެ އެވެ. ބާސެލޯނާގެ ވިސްނުން ހުރީ 30 މިލިއަން ޔޫރޯ ދައްކާގޮތަށް ލޯން އެއްބަސްވުމެއްގައި މާޓިނޭޒް ގެނައުމަށް ފަހު އެއްބަސްވުން ދާއިމީކުރާނަމަ އިތުރު 50 މިލިއަން ޔޫރޯ ދެއްކުމަށެވެ.\nކުރިން އެތުލެޓިކޯ މެޑްރިޑާއި ރެއާލް މެޑްރިޑުން ވެސް ހޯދަން މަސައްކަތްކުރި މާޓިނޭޒް އަންނަނީ މި ފަހަރުގެ ކޮޕަ އެމެރިކާގައި ރަނގަޅު ކުޅުމެއް ދައްކަމުންނެވެ. އޭނާ ވަނީ އެންމެ ފަހުން އާޖެންޓީނާ ކުޅުނު ދެ މެޗުގައި ވެސް ލަނޑުޖަހައިފަ އެވެ.\nއަންނަ ސީޒަނަށް ބާސެލޯނާގެ އެޓޭކަށް ގިނަ ބަދަލުތަކެއް ގެންނަން މަސައްކަތްކުރަމުން އަންނައިރު، ބާސެލޯނާ އިން އެތުލެޓިކޯގެ އެންޓޮއިން ގްރީޒްމަން ގެންނަން އަންނަނީ މަސައްކަތްކުރަމުންނެވެ. އަދި ވަރަށް އަަވަހަށް އެ ޓީމަށް ސޮއިކުރާނެ ކަމަށް ރިޕޯޓްތައް ބުނެ އެވެ. ޕީއެސްޖީ އަށް ކުޅޭ ބްރެޒިލްގެ ތަރި ނޭމާ ވެސް އަލުން ބާސެލޯނާ އަށް ކުޅެން ބޭނުންވާ ކަމަށް އެ ކްލަބްގެ ނައިބު ރައީސް ރައީސް ޖޯޑީ ކަޑޯނިއާ ވަނީ ވިދާޅުވެފަ އެވެ.\nއިތުރު ލިޔުންތައް ބާސެލޯނާ އިންޓަ މިލާން އާޖެންޓީނާ ފުޓްބޯޅަ ޓީމް


SunOnline: Gigi aai Zayn ah anhen kujjeh libijje\nއަހުމަދު ޖައިޝަން 24 Sep 2020, 09:30\nޖީޖީ ހަދީދު އާއި ޒޭން މަލިކް މެޓް ގާލާގެ ހަފްލާއެއްގެ ތެރެއިން ---\nއިނގިރޭސިވިލާތުގެ މަޝްހޫރު ލަވަކިޔުންތެރިޔާ ޒޭން މާލިކް،27، އާއި އެމެރިކާގެ މޮޑެލް ޖީޖީ ހަދީދް،25، ފުރަތަމަ ދަރިފުޅަށް މަރުހަބާ ކިޔައިފި އެވެ.\nޒޭން މިއަދު ހެނދުނު ސޯޝަލް މީޑިއާއަށް އާންމުކޮށްފައިވާ ޕޯސްޓެއްގައި ބުނެފައި ވަނީ ދެމީހުންގެ އާއިލާއަށް އަންހެން ކުއްޖެއް ލިބިފައިވާ ކަމަށެވެ.\n"އަހަރެމެންގެ އަންހެން ދަރިފުޅު އަތުވެއްޖެ. އެ ކުއްޖާގެ ހާލު ރަނގަޅު އަދި ވަރަށް ލޯބި،" ޒޭން ކުރި ޕޯސްޓުގައި ލިޔެފައިވެ އެވެ.\nޒޭން އިތުރަށް ބުނެފައި ވަނީ މިވަގުތު ކުރެވެމުންދާ އިހުސާސްތައް ލިޔެގެން ބަޔާންކޮށްދޭން އުނދަގޫ ކަމަށެވެ. އެ ކުޑަ ކުއްޖާއަށް އޮތް ލޯބި ބުނެދޭން ނޭނގޭ ކަމަށާއި އަމިއްލަ ދަރިއެއް ލިބިފައިވާތީ އެކަމާ ވަރަށްބޮޑަށް ފަހުރުވެރިވާ ކަމަށް ވެސް ޒޭން ބުންޏެވެ.\nޖީޖީގެ ހާލު ވެސް ރަނގަޅު ކަމަށް އާއިލާގެ ފަރާތްތަކުން މައުލޫމާތު ދެ އެވެ.\nޖީޖީ މިދިޔަ ހަފްތާ ބަންދުގައި ހޮސްޕިޓަލުގައި އެޑްމިޓްކޮށްފައިވާ ކަމަށް މައުލޫމާތު ލިބެ އެވެ. މިއަދު ދެމީހުންނަށް ފުރަތަމަ ދަރިފުޅު ލިބިފައިވާ އިރު ޖީޖީގެ ބައްޕަ ވަނީ މީގެ ހަފްތާއެއް ކުރީން ކާފަ ދަރިފުޅަށް އަތުން ސިޓީއެއް ލިޔެ ޖީޖީއަށް ދީފަ އެވެ.\nމުހައްމަދު ހަދީދު ލިޔުނު ސިޓީގައި ބުނެފައި ވަނީ ކާފަ ދަރިފުޅު އަންނާތީ ވަރަށްބޮޑަށް އުފާކުރާ ކަމަށާއި އެ ދުވަހަށް ވަރަށް ތައްޔާރުވެގެން ތިބި ކަމަށެވެ. އަދި ކާފަ ދަރިފުޅު ދެކެ ވަރަށް ލޯބިވާ ކަމަށް ވެސް މުހައްމަދު ހަދީދު ބުންޏެވެ.\nޖީޖީ އޭނާގެ ފުރަތަމަ ދަރިފުޅަށް ބަނޑުބޮޑުވެ އިން ކަމަށް އާންމުކޮށްފައި ވަނީ މި އަހަރުގެ މެއި މަހުގަ އެވެ.\nމޭކަޕް ތިހާކަނީ މޫނުގައިތަ؟ މާސްކްގައިތަ؟\nޕެރަޝޫޓާ ނުލައި ފުއްމާލީ 130 ފޫޓު މަތީން


ފިޔަފަތް 27 – Esfiya\n* ރަވިކާން ބުމަ ގޮށްޖަހާލީ ކުޑަދޮރަށް އެޅުނު ހިޔަނި ފެނިފައެވެ. ޒައިލީން އެނބުރި ބަލާލީ އޭނާއަށް ހުރެވުނީ ކުޑަދޮރަށް ފުރަގަސް ދީގެން ކަމުންނެވެ. ނަމަވެސް ރަނގަޅަށް ބަލާ ނުލެވިގެން އުޅެނިކޮށް ކުއްލިއަކަށް ރަވިކާން ޒައިލީންގެ އަތުގައި ހިފާ ގާތަށް ދަމައިގަތެވެ. ރަވިކާން އަވަސްއަރުވާލާފައި ދަމާލިގޮތުން އަތަށް ތަދުވި ނަމަވެސް ޒައިލީންގެ ބޮލުގައި ޖަހާލީ ނުރައްކާތެރިކަމުގެ ރަނގަބީލެކެވެ. ކަމެއްވާން އުޅޭހެން ހީވެގެން ޒައިލީންގެ ހިތް ތެޅިގަތީ އެހެނެއް ބަލާފައެއް ނޫނެވެ. ދެން ޒައިލީންގެ ކަންފަތުގައި ޖެހުނީ އާދިޔަންގެ ހުނުމުގެ އަޑެވެ. *\nޒައިލީންގެ ހިތް އަވަސްވިއެވެ. ޒައިދާންގެ ފަހަތަށް ވަދެ ފިލައިގެން ހުރި އަލްޔާގެ ނަޒަރު ހުއްޓިފައި ވަނީ އާދިޔަންގެ މޫނަށެވެ. ހެއިލަންވެސް ހުރީ އާދިޔަންގެ މޫނަށް ބަލަހައްޓައިގެންނެވެ. އާދިޔަންގެ މޫނުމަތީގައިވާ ކުލަވަރު ތަރުޖަމާ ކުރަން ނޭނގިގެން ރަވިކާން ވެސް ހުރީ ފާޑަކަށެވެ. ޒައިލީންއަށް އެންމެ ފަހުން ފަހަތަށް ބަލާލެވުނެވެ. ކުޑަދޮރުގެ ބިއްލޫރިގަނޑަށް އެޅިފައިވާ ހިޔަނިން އެކަނިވެސް އެއީ އައުލްކީން ކަން ޒައިލީންއަށް އެނގެން ގިނައިރެއް ނުނެގިއެވެ.\nއެ ހިޔަނި ހަރަކާތް ކުރުމުން އައުލްކީން ހިނގަންފެށީކަން އެނގުނެވެ. އައުލްކީންގެ މިސްރާބު ހުރީ މައި ދޮރާއި ދިމާލަށެވެ. “އެންމެން ފަހަތަށް ޖެހޭ…” އާދިޔަން މައިދޮރާއި ދިމާލަށް ބަލަހައްޓައިގެން ހުރެ ބުނެލިއެވެ. ރަވިކާން އާދިޔަންގެ ބަހާއި ދެކޮޅަށް އެހެން އަމަލެއް ނުކޮށް އަވަހަށް ފަހަތަށް ޖެހުނެވެ. ހާސްވެފައި ހުރި ޒައިލީންއަށްވެސް ޖެހުނީ ފަހަތަށް ޖެހޭށެވެ. އައުލްކީން ގޭ ދޮރުމައްޗަށް އެރުމުން އާދިޔަން ކުއްލިއަކަށް ފަހަތަށް އެނބުރުނެވެ. އެވަގުތު އައުލްކީންވެސް އާދިޔަންގެ ފަހަތުން ފާޅުވީ ފަޅި ސިކުންތެއްގެ ތެރޭގައެވެ. “އަބަދު އެއް އުކުޅެއް ބޭނުން ކުރުމަކީ ރަނގަޅު ކަމެއްނޫން..” އާދިޔަން ހިނިގަނޑެއް ޖަހާލާފައި އޭނާގެ ފަހަތުގައި ހުރި އައުލްކީންއަށް ރައްދު ކުރީ މަލާމާތެއް ކަހަލައެވެ. އައުލްކީންގެ ނިތްކުރި މައްޗަށް ގިނަވި ރޫތަކުން ރުޅިއައިސްގެން ފަޅައިގެން ދާވަރު ވެދާނެހެން ހީވިއެވެ. “އަހަރެންގެ މަންމަ މަރުވީ ކަލެއާއި ވެސް ހެދި.. ކަލޭވެސް މަރާލާނަން..!” އައުލްކީން އެހެން ކިޔާލިގޮތުން ހީވީ ފިލްމެއްގެ ޑައިލޮގެއް ކިޔާލިހެންނެވެ. ޒައިލީންއަށް ރަވިކާންގެ އަތަށް ބާރުކޮށްލެވުނެވެ. ރަވިކާން ޒައިލީންގެ މޫނަށް ބަލާލިއެވެ. ޒައިލީންއަށް ރަވިކާންގެ މޫނަށް ބަލާލެވުނުއިރު ރަވިކާން ހުރީ ޒައިލީން އާއި ދިމާލަށް ބަލަހައްޓައިގެންނެވެ. އެބެލުމުން ހީވަނީ އިތުބާރު ކުރާށޭ ބުނާހެންނެވެ. ޒައިލީން ހިންދިރުވާލުމަށްފަހު މަޑުމަޑުން ބޯ ޖަހާލިއެވެ.\nއައުލްކީން އައި ރުޅިން އާދިޔަން އާއި ދިމާލަށް އަތް މަޅާލިއެވެ. އާދިޔަން ހުޝިޔާރު ކަމާއި އެކީގައި އައުލްކީންގެ އަތުގައި ހިފާ ހުއްޓުވީ ފަސޭހަކަމާއި އެކީގައެވެ. “އަހަރެން ބޭނުންވަނީ ބަދަލު.. ކަލޭމެން އެންމެން ވެގެން އަހަރެންގެ މަންމަ މަރާލީ..” އައުލްކީންގެ ރުޅިވެރި އަޑަށް މަޑުމޮޅިކަމެއް ވެރިވިއެވެ. “އައުލްކީން..” ޒައިލީންގެ ދުލުން މަޑުން ނަމަވެސް ބޭރުވިއެވެ. “އަހަރެންނަށް ގޮވާނެކަމެއް ނެތް..!! ކަލޭގެ މަންމަވެސް ބައިވެރިވެގެން އަހަރެންގެ މަންމަ މަރާލީ..! ކަލޭވެސް މަރުވާނެ..!!” އައުލްކީން ހީވަނީ މޮޔަވެފައިވާ މީހެއް ހެންނެވެ. “އަހަރެމެންގެ މަންމަ މަރާލީ އިންސިކުއްޖާގެ މަންމައެއް ނޫނޭ.. ނޫނީ އަހަރެންގެ ބައްޕައެއް ވެސް ނޫނޭ..” ރަވިކާން އެންމެ ފަހުން ހަޅޭއްލަވައިގަތެވެ. “ދޮގު..!!! ހުސް ދޮގު..!! ކަލޭގެ ބައްޕަވެސް އަހަރެންގެ މަންމަ މަރާލުމުގައި ބައިވެރިވި..!!” އައުލްކީން އެހެން ކިޔުން ހުއްޓައެއް ނުލިއެވެ. އައުލްކީން އުޅެމުން ދިޔަ ވައްތަރުން ޒައިދާން އާއި ހެއިލަންވެސް ހުރީ ބިރުގަންނަ ގޮތްވެފައެވެ. ރޯޒްލިޔާ އަވަހަށް ލިއަމްއާއި އެމީލިޔާ ގޮވައިގެން ކޮޓަރިއަށް ވަނެވެ. އަލްޔާ ވެސް ރޯޒްލިޔާގެ ފަހަތުން ކޮޓަރިއަށް ވަނީ ބިރުން ގޮސް ކެތްނުކުރެވިދާނެހެން ހީވާތީއެވެ.\n“ކިހާ ދެރަވެއްޖެ ކަމެއް..” ރަވިކާންގެ ގާތަށްވެސް ރުޅިއައެވެ. ރުޅިއައިސްފިއްޔާ ރަވިކާން ހިމޭނުން ނުހުންނާނެކަން އެނގޭތީ ޒައިލީން ބިރުގަތެވެ. މިކަންތައްގަނޑު ނިމޭނީ ކިހިނެތްކަން ނޭނގޭތީއެވެ. އައުލްކީން ރަވިކާންގެ މޫނަށް ކަޅި އަޅާލިއެވެ. ”ތިވައްތަރަށް ބެލިޔަސް އަހަރެން ބިރެއް ނުގަނޭ..” ރަވިކާން ވެސް ލޯ އަޅާލިއެވެ. “އެއްފަރާތްވޭ..” އައުލްކީން ދެން ބުނެލީ އެންމެ ބަހެކެވެ. އެހެން އެ ބުނީ ރަވިކާން ގާތުކަން ރަވިކާންއަށް އެނގުނު ނަމަވެސް ރަވިކާން އެއްފަރާތަކަށް ޖެހޭނެ ހެއްޔެވެ.؟ “އެއްފަރާތަކަށް ޖެހޭށޭ..!!” އައުލްކީން ހަޅޭއްލަވައިގަތްގޮތަށް އިސްޖަހާލިއެވެ. ހުދުކުލައިގެ ދެ ވަރަ ދައްކާލީ ދެނެވެ. އައުލްކީން އިސް އުފުލާލިއިރު ދެލޯ ނޫކުލައިން ދިއްލެމުން ދިޔައެވެ.\nހަދާނެގޮތެއް ނޭނގިފައި އިން ޒައިލީންއަށް ސިފަވީ ބާރީއެވެ. އެދުވަހު އެ އަނދިރިގަނޑުގައި އޭނާ ހުރިއިރު ބާރީގެ ނޫކުލައިން ދިއްލެމުން ދިޔަ ދެލޮލުގެ މަތިން ހަނދާންވުމުން ޒައިލީންގެ ގައިން ހީބިހި ހިލުވާލައިފިއެވެ. ރަވިކާންގެ ތުންފަތްމަތީގައި ކުޅެލީ މަލާމާތުގެ ހިނިތުންވުމެކެވެ. އައުލްކީންއަށް މަލާމާތެއް ރައްދުކުރާ ފަދަ ހީނލުމެކެވެ. އާދިޔަން ހުރީ ހިމޭނުންނެވެ. ވާގޮތެއް ބަލާށެވެ. އައުލްކީން މަޑުމަޑުން ކުރިއަށް ފިޔަވަޅު ނަގަން ފެށިއެވެ. ރަވިކާން ތައްޔާރުވެލިއެވެ. އައުލްކީން ކޮށްފާނެ ކޮންމެ ކަމަކަށެވެ.\nއައުލްކީން ކުރިއަށް ފިޔަވަޅު ނަގަމުން ގޮސް ރަވިކާންގެ ކުރިމަތީގައި ހުއްޓުނެވެ. އަދި ރަވިކާންގެ ކަންފަތްދޮށުގައި އެއްޗެކޭ ބުނެލިއެވެ. ރަވިކާން އާއި ކިތަންމެ ގާތެއްގައި ހުރި ކަމުގައިވިޔަސް ޒައިލީން އަށް އައުލްކީން އެބުނި ޖުމްލައެއް އަޑެއް ނީވުނެވެ. ނަމަވެސް އެ ޖުމްލައިން ރަވިކާންގެ ރުޅިގަނޑު އިތުރު ކުރިކަން އެނގުނީ ރަވިކާންގެ ތުންފަތުން ހިނިތުންވުން ފިލައިގެން ދިޔުމުންނެވެ. ދެލޯ ކުޑަ ކޮށްލާފައި ރަވިކާން އައުލްކީންގެ އަތަށް ތަދުވާނެހާ ބާރަށް ހިފާލިއެވެ. “ކީއްކުރަން..؟؟؟” ރަވިކާން އެއްސެވެ. “ވާގޮތެއް އެނގޭނެ އޭރަށް.. އަހަރެންގެ ބަދަލު ހިފާނީ މިހެން.. އަހަރެންގެ މަންމަގެ ފުރާނަ ދުއްވާލާފައި ކަލޭމެންނަށް ތިހެންނެއް ނޫޅެވޭނެ..” އައުލްކީން މިފަހަރު ބުނެލި ޖުމްލަ ޒައިލީން އަށް ސާފުވިއެވެ.\n“އަހަރެން ބުނެފީމެއްނު މަންމަ މަރުވީ ކަލޭ ވިހެއުމަށް ފަހުގައޭ… ކޮން ބަދަލެއް ހިފަން ބޭނުންވެގެންތަ ތި އުޅެނީ..؟” ރަވިކާން އެހެން ބުނަން ހިތަށް އެރުވިކަން ނަސީބެވެ. ނަމަވެސް އައުލްކީން އެ ޖުމްލައަށް ސަމާލުކަމެއް ނުދިނެވެ. “ކަލޭމެން ދައްކާ ދޮގު ވާހަކަތައް އަޑުއަހާކަށް އަހަރެންނެއް ނޫޅެން.. ބައްޕަ އަހަރެންނަށް ދޮގެއް ނުހަދާނެ…” އައުލްކީން އެހެން ބުނެލުމަށް ފަހު ރަވިކާންގެ އަތް ފޮޅުވާލިއެވެ.\n“އަހަރެން ހުއްޓާ ތިކަމެއް ނުވާނެ..” ރަވިކާން ބުނެލިއެވެ. “އެމީހެއްގެ ސަލާމަތްތެރިކަން ހޯދާނީ ހަމަ އެމީހަކު.. ކަލޭ ބޭނުންވަންޏާ އަމިއްލައަށް ސަލާމަތްވޭ.. ކަލޭ ތިއީ އަހަރެންނަށް ބޭކާރު މީހެއް.. އުހުން.. ކަލޭވެސް މަރާލާނަން.. އެއީ އެހެރަ މީހާ ވެސް އަހަރެންގެ މަންމަ މަރާލުމުގައި ބައިވެރި ވީމައި..” އާދިޔަން އާއި ދިމާލަށްވެސް އިޝާރާތްކޮށް އައުލްކީން ދެމުން ދިޔަ މަރުގެ އިންޒާރުތަކުން ޒައިލީންގެ ހިތް ހީވަނީ ހުއްޓިދާނެހެންނެވެ.\nހެއިލަން ވެސް ހުރީ އައުލްކީންގެ މޫނަށް ބަލަހައްޓައިގެންނެވެ. އެ އަޅިކުލައިގެ ދެލޮލުން އެކަނިވެސް އައުލްކީން އާއި ދޭތެރޭ ހެއިލަންގެ ހިތުގައި އުފެދިފައިވާ ނަފްރަތު ދައްކައިދެއެވެ. ޒައިދާން ހުރީ މަޑުންނެވެ. އޭރު ޒައިދާންގެ ހިތަށް އަރަމުން ދިޔައީ އައުލްކީންއަށް އެދޮގު ވާހަކަތައް ކިޔައިދިން ބާރީއަށް ރަނގަޅު ފިލާވަޅެއް ދޭށެވެ. ޒައިދާންގެ ކުރިމައްޗަށް އެ ބާރީއެއް އަރާ ދުވަހަކުން ދުނިޔޭގެ ދެކޮޅު ދައްކާލަދޭނަމޭ ޒައިދާންގެ ހިތަށް އެރިއެވެ.\nރަވިކާން އައުލްކީން ހިފާއްޓަން އުޅުނެވެ. ނަމަވެސް އެތެރެއަށް ވަތްގޮތަށް އައުލްކީން ނުކުމެގެން ދިޔައީވެސް އެސްފިޔަ ޖަހާލާހާ އަވަހަށެވެ. ރަވިކާން ބޮލުގެ އިސްތަށިގަނޑުގައި ހިފާ ބާރު ކޮށްލިއެވެ. “ރަވިކާން..” ޒައިލީން މަޑުމަޑުން ގޮވާލިއެވެ. “ހްމްމް..” ރަވިކާންއަށް ހުރެވުނީ ރުންކުރުވެފައެވެ. “އެގަޑީ އައުލްކީން ކީކޭތަ ބުނީ..؟” ޒައިލީން އެއްސެވެ. އެންމެފުރަތަމަވެސް ޒައިލީން އޮޅުންފިލުވަން ބޭނުންވީ އެކަމެވެ.\nރަވިކާން ހިތިގޮތަކަށް ޒައިލީންގެ ދެލޮލަށް ބަލާލިއެވެ. “އެނގުމަށްވުރެ ނޭނގުންވެސް މާ ރަނގަޅުވާނެ ހެން އަހަރެންނަށް ހީވަނީ..” ރަވިކާން ލައިގެން ހުރި ޖިންސުގެ ޖީބަށް ދެއަތް ޖަހާލަމުން އެގެއިން ބޭރަށް ނުކުންނަން ހިނގައިގަތެވެ. ހަދާނެ ގޮތެއް ނޭނގިފައި ޒައިލީންއަށް ބަލާލެވުނީ ހެއިލަންގެ މޫނަށެވެ. އެ މޫނުމަތީގައިވާ ކުލަވަރުން ހީވަނީ ޒައިލީން މަޑުކުރާށޭ ބުނާހެންނެވެ. ހެއިލަންގެ ފެންކަޅި ވަމުން ދިޔަ ދެލޯ ފެނިފައި ރަވިކާންގެ ފަހަތުން ދާން އުޅުނު ޒައިލީންއަށް ދެވުނީ ހެއިލަންގެ ގާތަށެވެ. “ހެއިލް..” ޒައިލީން ހެއިލަންގެ އަތްމަތީގައި އަތް ބާއްވާލިއެވެ. ހެއިލަން ނުވާކަމަށް ހަދާފައި ދެލޯ ފުހެލައިފިއެވެ. ޒައިލީން އޭނައާއި ދޭތެރޭ ކަންބޮޑުވާކަށް ހެއިލަންއެއް ނޭދެއެވެ. ނަމަވެސް ދެލޮލުން ކަރުނަތައް ފައިބަން ފެށީ ހެއިލަންއަށް އިތުރަށް ކަރުނަތައް ކޮންޓްރޯލް ނުކުރެވުމުންނެވެ. އާދިޔަން އޭރުވެސް ހުރީ މަޑުންނެވެ. ހީވާގޮތުން ކަމަކާއި ދޭތެރޭ ވިސްނަނީއެވެ. ޒައިދާން ގޮސް ވަނީ ރޯޒްލިޔާ ވަތް ކޮޓަރިއަށެވެ. އަލްޔާގެ ހާލު ބެލުމަށެވެ. ބޭރުފުށުން ފިނޑިކަމަށް ނުދެއްކިޔަސް ޒައިދާންގެ ހިތް ވެސް ތެޅެމުން ދިޔައީ އާދަޔާޚިލާފަށް ބާރުމިނެއްގައެވެ. މީހަކު މަރުގެ އިންޒާރުތައް އެވަރަށް ދިނީމައި ބިރު ނުގަތްނަމަ ދެރައެވެ.\nފްލޯރައިޓް ކްރިސްޓަލްސް ހައުސް އިން ނުކުމެގެން ރަވިކާން ކުރިއަށް ހިނގައިގަތީ ވަކި މިސްރާބެއް ނެތިއެވެ. ބޮލުގައި އަޅާފައި އޮތް ތޮފި ރަނގަޅު ކޮށްލާފައި ކަންނެތް ހިނގުމެއްގައި ކުރިއަށް ދިޔަ ރަވިކާންއަށް އަންހެން ކުދިންތައް ބަލަމުން ދިޔައީ އެހެނެއް ބަލާފައެއް ނޫނެވެ. އަޅާވެސްނުލާ ރަވިކާން ދިޔައީ ބޮލުގައި އުފެދެމުން ދިޔަ ހައިޖާނުގަނޑު މައިތިރި ކުރެވޭތޯއެވެ.\n“އަހަރެންގެ ބައްޕަވެސް އެބަހުއްޓޭ މިދުނިޔޭގައި.. ނޭނގުނެއްނު.. އަހަރެންގެ ބައްޕަ އެހެރަ އިންސި މަރާލާނެ އަހަރެންނަށްވުރެ ވެސް ކުރިން.. އަހަރެންވެސް ހުންނާނަން.. ކަލެއަށް އެކަނި މާއެކަނި އެ އަންހެން ކުއްޖާ ރައްކާތެރި ކުރެވޭނެތަ..؟ އެ އިންސި މަރާލާއިރަށް އެކިޔާ ސަވާނާގެ ކިބައިން ބަދަލު ހިފުނީ…” އައުލްކީން ބުނެލި ޖުމްލަ ރަވިކާންގެ ކަންފަތްދޮށުގައި ގުގުމަމުން ދިޔަކަހަލައެވެ.\n“ދެން އެންމެ ލޯބިވާ އިންސާނާ ލޯ ކުރިމަތީ މަރުވުމުން ކަލެއަށް ލިބޭނެ ވޭނަކީ އަހަރެންނަށް ލިބޭނެ އުފަލެއް.. އެހެހެ.. އެންމެ ލޯބިވާ އިންސި އަންހެންކުއްޖާއަށްޓަކައި އަމިއްލަ ދުނިޔެ ދޫކޮށް އިންސިންގެ މާހައުލަށް އައީ އެ ކުއްޖާ ރައްކާތެރި ކުރަންވެގެން… އެކަމަކު ކިހާ ދެރަ.. ކުޑަ ވަގުތު ކޮޅެއްގެ ތެރޭ އެ އަންހެން ކުއްޖާގެ ފުރާނަނެތް މަސްގަނޑު ނޫން އެއްޗެއް ނުފެންނާނެ…” ދޫ ހަލުވި ކަމާއިއެކީ އެކުޑަ ވަގުތުކޮޅުގައި އައުލްކީން ކިޔާލި ޖުމްލަތައް ރަވިކާންއަށް އުނދަގޫ ކުރަމުން ދިޔައެވެ. ރަވިކާން ގޮސް ބަސް ސްޓޮޕް ބެންޗެއްގައި އިށީންގޮތަށް ބޮލުގައި އަތް އަޅާލިއެވެ. އައުލްކީން އެބުނީ މުޅިން ދޮގު ވާހަކައެއް ނޫނެވެ. ބާރީ އާއި އައުލްކީން ހުއްޓާ އޭނައަށް ޒައިލީން ރައްކާތެރި ކޮށްދެވޭނެ ކަމުގެ ޔަގީންކަމެއް ނެތެވެ. އާދިޔަން އަނެއްކާ ރަވިކާންއަށް އެހީތެރިވެދީފާނެ ބާވައެވެ.؟\nރަވިކާން އިރުކޮޅަކު އެހެން އިނދެފައި ޖީބުން ފޮޓޯގަނޑެއް ނެގިއެވެ. އެއީ ޒައިދާންގެ ގާތު ވަރަކަށް އާދޭސް ކޮށްގެން ރަވިކާން އަތުލި ފޮޓޯގަނޑެކެވެ. ރަތްކުލައިގެ ވިދާ، ދިގު ހެދުމެއް ލައިގެން ޒައިނާ މެންގެ ރަށުގެ ގޮނޑުދޮށުގެ ދޮންވެލިގަނޑުގައި އިށީނދެލައިގެން އިން ޒައިލީންގެ ރީތިކަމަށް ގެއްލިފައި ރަވިކާންއަށް އިނދެވުނެވެ. ފޮޓޯ ނަގާފައިވާ ވަގުތު ވެގެން ދިޔަ ބާރު ވައިރޯޅިއެއް ޖެހުނު ވަގުތުކަން ދައްކުވައިދެނީ ވިހުރިފައިވާ ޒައިލީންގެ އިސްތަށިގަނޑެވެ. ނުހަނު ރީތި ހިނިތުންވުމެއް ދައްކުވާލައިގެން އިން ޒައިލީން އަށް ބަލަން ރަވިކާންއަށް އިނދެވުނީ ކިހާއިރެއް ވަންދެން ކަމެއް ނޭނގުނެވެ.\n“އެކްސްކިއުޒް މީ..” ކުއްލިއަކަށް މީހަކު ވާހަކަ ދެއްކުމުން ރަވިކާންއަށް ބަލާލެވުނެވެ. “ޓިޝޫ..؟” އެތަނުގައި ހުއްޓިލައިގެން ހުރި އަންހެން ކުއްޖާ ޓިޝޫއެއް ދިއްކޮއްލީ ރަވިކާން ރޮނީކަމަށް ހީކޮށެވެ. “އައިމް ފައިން..” މޫވީތައް ބަލައިގެން އިނގިރޭސިއަށް ފަރިތަވަމުން އަންނަ ރަވިކާން ބުނެލިއެވެ. އެ އަންހެން ކުއްޖާ ހިނިތުންވެލާފައި ރަވިކާން އާއި ޖެހިގެން އިށީނދެލިއެވެ. “ތިއީ ހެއިލަންގެ ފްރެންޑް އެއްދޯ..؟” އެ އަންހެން ކުއްޖާ އަނެއްކާވެސް ވާހަކަދެއްކި އަޑަށް ރަވިކާންއަށް ބަލާލެވުނެވެ. “އާނ…” ރަވިކާން ބުނެލިއެވެ. “އަހަރެން މީ ކައިލީ.. ހެއިލަންގެ ފްރެންޑެއް.. ކުރިން ރޭ ބޭއްވި ޝޯވްގައި ލަވަ ކީ ކުއްޖާއެއްނު ތިއީ..؟” ކައިލީ ހިނިތުންވެލާފައި ވާހަކަ ދެއްކިއެވެ. ރަވިކާން ބޯ ޖަހާލިއެވެ. ކައިލީގެ ނަޒަރު ހުއްޓިފައިވަނީ ރަވިކާންގެ އަތުގައި އޮތް ފޮޓޯއަށެވެ. “ޒައިލީން..” ކައިލީ ހީނލާފައި ބުނެލިއެވެ. ރަވިކާން ކައިލީގެ މޫނަށް ބަލާލިއެވެ. “ސީމްސް ލައިކް ވީ ބޯތް ހޭވް ދަ ސޭމް ފީލިންގްސް އާފްޓަރ އޯލް..” ކައިލީ ކުޑަ ހިނިތުންވުމަކާއި އެކީގައި ރަވިކާންގެ ސިކުނޑީގައި ދައުރު ވަމުން ދިޔަ ޚިޔާލުތައް ކިޔާލީހެން ހީވިއެވެ. ”އެމީހެއް ދެކެ ވަރަށް ލައިކްވޭ އެކަމަކު އެމީހަކަށް އެކަން ފާހަގައެއް ނުވޭދޯ.. އަން ލަކީ ދޯ އަހަރެމެން..” ދެންވެސް ވާހަކަދެއްކީ ކައިލީއެވެ. ކައިލީ އެދައްކަނީ ހެއިލަންގެ ވާހަކަ ހެން ރަވިކާންއަށް ހީވިއެވެ. ރަވިކާން އާއި އަމާޒުކޮށް ކައިލީ އެބުނެލީ ޒައިލީންގެ ވާހަކަކަން ރަވިކާންއަށް އެނގުނެވެ. އެއްޗެކޭ ނުބުނެ ރަވިކާން އިނެވެ. ކައިލީ ދައްކާ ވާހަކަތައް އަޑު އަހާށެވެ.\n“ކިތަންމެ ވަރަކަށް މަސައްކަތް ކުރިއަސް އެމީހަކަށް އަހަރެމެންގެ ހިތުގައި މިވާ ލޯތްބެއް ނުފެނުނު..” ކައިލީ ނުސީދާކޮށް ބަޔާން ކޮށްދެމުން ގެންދިޔައީ ރަވިކާންގެ ހިތުގައިވެސްވާ ބަސްތަކެވެ. ”ހްމްމް..” ރަވިކާން އެއްބަސްވިއެވެ. ކައިލީ ހިނިތުންވެލިއެވެ. “އަދި އެއްފަހަރު ބައްދަލުވާނެކަމަށް އުންމީދު ކުރަން… ހެއިލަންއަށް ކައިލީގެ ބެސްޓް ވިޝެސް ބުނެދޭތި…” ކައިލީ އަރަން ޖެހޭ ބަސް އައުމުން ކައިލީ ތެދުވަމުން ބުނެލިއެވެ. ރަވިކާން ބޯ ޖަހާލިއެވެ. “ޑޫ ޔުއަރ ބެސްޓް..” އަނެއްކާވެސް ވަރަށް ނުސީދާކޮށް ޖުމްލައެއް ބުނެލާފައި ކައިލީ ބަހަށް އެރިއެވެ.\nރަވިކާންއަށް ކައިލީ ބުނި ޖުމްލައާއި ދޭތެރޭ ވިސްނާލެވުނެވެ. އައުލްކީންއަށް ވެސް ރަވިކާންގެ ހިތުގައި ޒައިލީންއާއި ދޭތެރޭ އުފެދިފައިވާ އާދަޔާޚިލާފު އިހުސާސްތައް ފަހުމުވެއްޖެއެވެ. ރަވިކާން އިރުކޮޅަކު ބަސް ސްޓޮޕް ބެންޗްގައި އިނދެ އިނދެފައި ގޯޅިގަނޑަކަށް ވަތްގޮތަށް އުދުއްސައިގަތެވެ.\nޒައިލީން އިނީ ހެއިލަން އާއި ވާހަކަ ދައްކާށެވެ. އައުލްކީން ފެންނަ ކޮންމެ ފަހަރަކު ހެއިލަންއަށް ވާ ގޮތްގޮތް އެނގޭތީ ޒައިލީން އިނީ ހެއިލަން އެކަނިވިޔަ ނުދިނުމަށެވެ. ރަވިކާން ނުކުމެގެން ދިޔަފަހުން އާދިޔަން އެންމެން ކޮޓަރިއަށް ފޮނުވާލީއެވެ. ރަވިކާން ނައިސް ލަސްވެގެން ޒައިލީން އިނީ ކަންބޮޑުވެސް ވެފައެވެ. ”ކޮންތާކަށްބާ އެދިޔައީ..؟” ފޯނުން ގަޑި ބަލާލަމުން ޒައިލީންއަށް ބުނެވުނެވެ. އޭރު ގަޑިން ހަތްގަޑި ބައިވަނީއެވެ. ކުއްލިއަކަށް ދޮރުގައި ޓަކި ޖަހާލާފައި އެތެރެއަށް ވަތް ރަވިކާން ފެނިފައި ޒައިލީންއަށް ހިތްހަމަޖެހުމުގެ ނޭވާއެއް ދޫކޮށްލެވުނެވެ.\n“އޭ ބްރޯ ކޮންތާކުން..؟” ޒައިދާން އަހާލިއެވެ. ”ބަސް ސްޓޮޕަކުން..” ދޮގު ނުހަދާ ރަވިކާން ތެދަށް ބުނެފައި އެނދަށް ވެއްޓިގަތްގޮތަށް ނިތްކުރި މަތީގައި އަތް ބާއްވާލިއެވެ. ކަމަކަށްފަހު ކަމެއް ޖެހޭތީ ރަވިކާން ހުރީ ބޯ ފަޅައިގެންދާވަރުވެފައެވެ. ރަވިކާން އޮތްގޮތުން ވަގުތުކޮޅެއް ބޭނުންވާހެން ހީވާތީ ޒައިލީން ނުގޮސް ހެއިލަންގެ ގާތުގައި އިނީއެވެ. “އަހަންނަށް އިންސިކުއްޖާ ރައްކާތެރި ކުރެވޭނެބާ..؟؟؟” އެސުވާލު ރަވިކާންއަށް އުނދަގޫ ކުރަމުން ދިޔައެވެ. ރަވިކާންއަށް ވިސްނަމުން ގޮސް ނިދުނީ ކިހިނެތް ކަމެއް ވެސް ނޭނގުނެވެ.\nރަވިކާންއަށް ދެލޯ ހުޅުވާލެވުނެވެ. ރަވިކާންއަށް ހުރެވުނީ ގަބުރުސްތާނެއްގެ ތެރޭގައެވެ. ރަވިކާން ވަށައިގެން ހޯދަމުން ދިޔައެވެ. ކުއްލިއަކަށް އަލްޔާގެ ނަން ޖަހާފައިވާ މަހާނައެއް ރަވިކާންގެ ލޮލުގައި އަޅައިގަތެވެ. “ނޫން..” ރަވިކާންއަށް ވަށައިގެން ބަލާލެވުނެވެ. ހެއިލަންގެ ނަން ޖަހާފައިވާ މަހާނައަކާއި ޒައިދާންގެ ނަން ޖަހާފައިވާ މަހާނައެއް ރަވިކާންއަށް ފެނުނީ ދެނެވެ. “މިއީ ކިހިނެތްވާނެކަމެއް..؟؟؟” ރަވިކާންއަށް ބޯ ހޫރާލާފައި ކަނާތް ފަޅިއަށް ބަލާލެވުނެވެ. ޒައިލީންގެ ނަން ޖަހާފައިވާ މަހާނަ ފެނިފައި ރަވިކާންގެ ބޮލުގައި މީހަކު އެއްޗަކުން ޖެހިހެން ހީވިއެވެ. ރަވިކާންއަށް ވަކިވަކިން އެ ހަތަރު މަހާނައަށް ބަލާލެވުނެވެ. “ކީއްވެގެންތަ..؟” ކުއްލިއަކަށް ޒައިލީންގެ އަޑުއިވުނުހެން ހީވެގެން ރަވިކާންއަށް ކަނާތް ފަޅިއަށް ބަލާލެވުނެވެ. އޭރު ވީދިފައިވާ ހެދުމެއް ލައިގެން މަހާނަދޮށުގައި ޒައިލީން އިށީނދެގެން އިނެވެ. “އަހަރެން ރައްކާތެރި ކޮށްނުދިނީ ކީއްވެގެންތަ..؟ އަހަރެން މަރުވާން ދޫކޮށްލީ ކީއްވެގެންތަ..؟” ޒައިލީން މަޑުމަޑުން ތެދުވިއެވެ. ޒައިލީންގެ ހެދުން ފޯވެފައިވަނީ ލެއިންކަން ރަވިކާންއަށް އެނގުނީ ދެނެވެ. “އަހަރެން ސަލާމަތް ކޮށްނުދިނީ ކީއްވެގެންތަ..؟ އެއީ ކީއްވެގެންތަ..؟” ޒައިލީންގެ ދެލޯ ވަނީ ރަތްވެފައެވެ. އެ ދެލޮލުން ރަވިކާންއާއި ދިމާލަށް ބަލަހައްޓައިގެން ހުރިގޮތުން ރަވިކާންއަށް ނުބައި އިހުސާސެއް ކުރެވުނެވެ. “އަހަރެން.. އަހަރެން..” ރަވިކާންއަށް ބުނާނެ އެއްޗެއް ނޭނގުނެވެ. “އޭތް..” ޒައިލީން ކުއްލިއަކަށް ބުނެލިއެވެ. ރަވިކާންއަށް ޒައިލީން އާއި ދިމާލަށް ދެވުނެވެ. “އޭތް ރަވިކާން..” އަނެއްކާވެސް ޒައިލީން ބުނެލިއެވެ.\nރަވިކާންއަށް ކުއްލިއަކަށް ލޯ ހުޅުވާލެވުނެވެ. އޭރުވެސް މާނޭވާ ލެވެއެވެ. “އޭތް ރަވިކާން..” އޭރު ގާތުގައި ޒައިލީން ހާސްވެފައި އިނެވެ. “އިންސިކުއްޖާ..” ރަވިކާންއަށް ޒައިލީން ގެނެސް ގަޔާލާ ބޮނޑި ކޮށްލެވުނީ ދެވަނަ ވިސްނުމަކާއި ނުލައެވެ. ފެނުނީ ހުވަފެނެއްކަން ރަވިކާންއަށް ރޭކާލީވެސް ދެނެވެ. “އިންސިކުއްޖާއަށް ކަމެއް ނުވޭދޯ..” ފުންނޭވާއެއް ލަމުން ރަވިކާންއަށް ބުނެވުނެވެ. “ރަވިކާން ކީކޭ ތިކިޔަނީ..؟؟؟ ޒައި ރަނގަޅޭ..” ހެއިލަން، ޒައިދާން އަދި އަލްޔާގެ ނަޒަރު އެދެމީހުންނަށް ހުއްޓިފައި ވާކަން އެނގި ޒައިލީން ކުޑަކޮށް ލަދުގަނެފައި އިނދެ ބުނެލިއެވެ.\nރަވިކާން ޒައިލީން ގަޔާ ދުރުކޮށްލިއެވެ. އަދި ފުންނޭވާއެއް ދޫކޮށްލާފައި އަނެއްކާވެސް އޮށޯތެވެ. ޒައިލީން ރަވިކާންގެ އެނދުގައި ލެނގިލައިގެން އިށީނެވެ. “ރަވިކާންއަށް ނައިޓްމެއާއެއް ފެނުނީތަ..؟” އަލްޔާ ލާނެތް ރާގެއްގައި އަހާލިއެވެ. ”އެހެން ހީވަނީ..” ޒައިލީން އަދިވެސް ލަދުގަނެފައި އިނދެގެން ބުނެލިއެވެ. ”އެހެންދޯ..” ޒައިދާންވެސް ދިމާކުރާ ކަހަލަ ރާގެއްގައި އެހެން ބުނެލާފައި އަލްޔާ އާއި އަތާއަތް ޖެއްސެވެ.\n“ޒައި..” އަލްޔާ އަނެއްކާވެސް ގޮވާލިއެވެ. “މާދަމާ ނޫން އަނެއް ދުވަހު ސްކޫލަށް ދާން ޖެހޭނެދޯ..؟” އަލްޔާ ބުނެލިއެވެ. “ޔެސް މާދަމާނޫން އަނެއް ދުވަހު..” ޒައިލީން ބުނެލިއެވެ. “ހެތެނީސް އެލްފޯމޭނިޔާ ހައި ސްކޫލްގެ މަތިން ވަރަށް ހަނދާންވާނެ..” އަލްޔާ ކުޑަކުޑަ ހިނިތުންވުމެއް ދައްކާލަމުން ބުނެލިއެވެ. “ޒައި ވެސް ވަރަށް މިސްވާނެ އެ ސްކޫލްގެ މަތިން.. ނެއިލޮން ސަރ މަތިންވެސް..” ޒައިލީން އެހެން ބުނެލިއިރު ކުޑަކޮށް އަޑު ތުރުތުރު ލައިގަތެވެ. އަނިޔާވެރިކޮށް އައުލްކީން ނެއިލޮން ސާރ މަރާލިގޮތް ހަނދާންވުމުން ޒައިލީން ބިރުގަންނަގޮތްވިއެވެ. “ނައިކްމެންނާއި ރޫބީމެންވެސް އަންނަ ހަފްތާގައި ސްކޫލަށް ދަމޭ ބުނީ.. އެކަމަކު އެހެން ސްކޫލަކަށް ދަނީ..” ހެއިލަން ބުނެލިއެވެ. “ހެއިލަން..” ރަވިކާން ގޮވާލިއެވެ. ޒައިލީން ކުޑަކޮށް ހައިރާންވެފައި ބަލާލިއެވެ. ހެއިލަންއަށް ގޮވާއުޅުމަކީ ރަވިކާން އާންމުކޮށް ކޮށްއުޅޭ ކަމަކަށް ނުވާތީއެވެ. ”ކީކޭ..؟؟” ހެއިލަންވެސް ހުރީ ހައިރާންވެފައިކަން އަޑުން ދައްކުވައިދިނެވެ. “ކައިލީ.. ކައިލީ ބެސްޓް ވިޝެސް ފޮނުވި..” ރަވިކާން ބުނެލިއެވެ. “ކައިލީ އާއި ދިމާވީތަ..؟” ހެއިލަން އަހާލިއެވެ. ”އާނ ދެންމެ ދިމާވި..” އޮތްގޮތަށް އޮވެ ރަވިކާން ބުނެލިއެވެ. “ކައިލީ މިކޮޅަށް އަންނަ ވާހަކަ ބުންޏޭ.. އެކަމަކު މިއަދު ބައްދަލު ކުރަން ނުދެވުނީ މިވާ ގޮތްގޮތުން.. އަދި ޚާއްސަކޮށް އެ އައުލްކީންގަނޑު އައީމަ..” ހެއިލަންއަށް އައުލްކީންގެ ނަން ދަތްކުނޑި ވިކާނުލާ ކިޔޭ ކަމަކަށް ނުވެއެވެ.\n“މާދަމާ ނޫން އަނެއް ދުވަސްވާއިރަށް އަހަރެމެން ދުނިޔޭގައި ސަލާމަތުން ތިބިއްޔާ ވަރަށް ރަނގަޅު..” ޒައިދާން ބުނެލިއެވެ. “އެ އައުލްކީން ހާދަވަރަކަށް އިންޒާރު ދީފައޭ އެދިޔައީ..” ހެއިލަން ބުނެލިއެވެ. “މައްސަލައަކީ ބާރީ އައުލްކީންއަށް ވިސްނައިދިން ގޮތް.. އޭނަ އާދިޔަން ބޭބެއާއި ސަވާނާދައްތަ ދެކެ ކޮން ރުޅިއެއްތަ އެ އަންނަނީ..؟” އަލްޔާ އަހާލިއެވެ. “މަންމައަކީ އަބަދު ސަލްވިޔާ އާއި އެކީގައި އުޅޭ ސަލްވިޔާގެ އެންމެ ގާތް އެކުވެރިޔާ.. އެންޑް އާދިޔަން އިޒް ސަލްވިޔާގެ ހަޒްބެންޑް… ސަލްވިޔާ އަމިއްލަ ނުކުރެވިގެން ކަންނޭނގޭ ބާރީ އުޅުނީ.. ދެން އަމިއްލަ ކުރުމުގެ ކުރިން ސަލްވިޔާ ވަކިވެ ދިޔައީމައި އެކަން ގަބޫލު ކުރަން ބޭނުންނުވެގެން މާ ރިވެންޖީ ވެގެން އުޅެނީ ކަންނޭނގެއެއްނު..؟” ޒައިދާންގެ އަޑުގައި ވަނީ ފޫހިކަމެވެ. “އެކަމަކު އެއީ މީހަކު ބަދަލުހިފާވަރުގެ ކަމެއްތަ..؟ އަދި އެވެސް އަމިއްލަ ދަރިފުޅަކަށް އޮޅުވާލައިގެން..؟” އަލްޔާއަށް އެހުނެވެ. “މަށަކަށް ނޭނގޭ.. ދުނިޔޭގައި އުޅޭނީ އެކިއެކި ވައްތަރުގެ މީހުންދޯ.. އެކިމީހުން އަވަހަށް މާފުދޭއިރު އަނެއްބައި މީހުން އުޅެދާނެ މަރުވަންދެން ވެސް ރިވެންޖް ނަގަން ބޭނުންވެގެން އުޅޭ މީހުން.. އެކަހަލަ މީހެއް ކަންނޭނގެ ބާރީއަކީ..” ޒައިދާން އޭނާގެ ޚިޔާލު ފާޅުކުރިއެވެ. “ހްމްމް ވެދާނެ.. އެކަމަކު އެހާ ލޭމް ސަބަބަކާއި ހުރެ މީހަކު އެހާވަރު ވެދާނެ ކަމަކަށް އަލްއަށް ގަބޫލެއް ނުކުރެވޭ..” އަލްޔާ ބުނެލިއެވެ. “ހެއިލްއަށްވެސް ގަބޫލެއް ނުކުރެވޭ.. އެކަމް މިވަނީ ގަބޫލުކުރަން ޖެހިފައި ކޮންމެގޮތެއް ވިޔަސް…” ހެއިލަން ކޮނޑު އަރުވާލިއެވެ.\n“ޒައި..” އެމީހުން ދެއްކި ކޮންމެ ވާހަކައަކަށް ބޯޖަހާލަ ބޯޖަހާލަ އިން ޒައިލީންއަށް ޒައިދާން ގޮވާލިއެވެ. “ކީކޭ ދޮންބޭ..؟” ޒައިލީން އެއްސެވެ. “ކަމެއް ނުވޭ ޒައި މާވަރަށް ނުވިސްނާތި އިނގޭ އިންޝާ ﷲ އެވްރީތިން އިޒް ގޮއިންގ ޓު ބީ ފައިން…” ޒައިލީން މާވަރަކަށް އެކަމާއި ދޭތެރޭ ވިސްނަފާނެތީ ޒައިދާން އަވަހަށް ބުނެލިއެވެ. “ޔެސް..” ޒައިލީން އެވަރުންވެސް ބުނެލީ ކުރު ޖަވާބެކެވެ.\nއިރުކޮޅެއްފަހުން އެމީލިޔާ އެ ކޮޓަރިއަށްއައެވެ. “ވިންގް ބޯއި…” އެމީލިޔާ ގޮސް ރަވިކާންގެ ބަނޑު މަތީގައި ދެފައި ވަށްކޮށްލައިގެން އިށީނެވެ. ފަސްއަހަރުގެ ކުޑަ ކުއްޖަކަށް ވިޔަސް އެމީލިޔާ ކުޑަކަމުން ހީވަނީ ތިން އަހަރުގެ ކުޑަ ކުއްޖެއް ހެންނެވެ. ޒައިލީން އެމީލިޔާއަށް ހީނލާފައި ފެންފުޅިއެއް ނެގީ ކަރުހިއްކަން ފެށުމުންނެވެ.\nރަވިކާން ނިތްކުރި މަތިން އަތްނަގާ އެމީލިޔާއަށް ސަމާލުކަން ދިނެވެ. “ލިއަމް މިހާރު ވަރަށް ބިރުން އެއުޅެނީ.. އެ ވައިޓް ވިންގް ގާރލް އަކީ ކާކުތަ..؟ އެ ވިންގް ގާރލް ވިންގް ބޯއިގެ ޕްރިންސެސްތަ..؟” އެމީލިޔާ އެހެން ބުނެލުމުން ޒައިލީން ކޮށިއެރިއެވެ. ރަވިކާންވެސް މޫނަށް ފާޑެއްގެ ވައްތަރެއް ޖައްސާލާފައި ފުންމައިގެން ތެދުވިގޮތުން އެމީލިޔާ ނުވެއްޓުނީ ކިރިޔާއެވެ. އެމީލިޔާ އަހާލި ސުވާލުން ހެއިލަން ލޯ ބޮޑު ކޮށްލިއިރު ޒައިދާން އާއި އަލްޔާ ހިނިގަނޑު މަތަކުރަން މަސައްކަތް ކުރަން ފެށިއެވެ.\n“ނޯވޭ..!! އެ އަންހެނާ އަކީ މަގޭ ޕްރިންސެސްއެއް ނޫން..!! ނުވިތާކަށް އޭނަ އަހަރެން އަރަން ގެންގުޅޭ ފައިވާނަކަށް ވެސް ކަމަކުނުދާނެ..!!” ރަވިކާންއަށް ޖެހުނު ޝޮކުން ބުނެވުނު އެއްޗެއްވެސް ނޭނގުނެވެ. ޒައިދާންއަށް ނުހީ ކެތް ކުރެވުނީ އެހިސާބަށެވެ. ރަވިކާން ބުނެލި ހަމަނުޖެހޭ ޖުމްލައިން އަލްޔާ ވެސް ޕަކަޕަކަލާފައި ހޭންފެށިއެވެ. ހެއިލަން ނުހޭންވެގެން އުޅުނެވެ. ނަމަވެސް އެކަން ކާމިޔާބެއް ނުވިއެވެ. ޒައިލީންވެސް އަނގަ މަތީ އަތްއަޅާ ބާރަށް ހޭން ފެށިއިރު އެމީލިޔާވެސް ވާނުވާގައި ހުރެ ހީނލައިފިއެވެ.\n“އެހެންވިއްޔާ ވިންގް ބޯއީގެ ޕްރިންސެސްއަކީ އެ ދައްތި ތަ..؟” މައުސޫމު ގޮތަކަށް އެމީލިޔާ ޒައިލީންއާއި ދިމާލަށް އިނގިލި ދިއްކޮށްލާފައި އެއްސެވެ. ހީހީ ބަލިވާވަރުވެފައި ހުރި ޒައިދާން އާއި އަލްޔާގެ ޝައުގުވެރި ކަން އެ ޖުމްލަ ދަމައިގަތް އިރު ހެއިލަން ހުރީ ނޭވާ ހިފާއްޓާލައިގެންނެވެ. އެމީލިޔާ އަހާލި ސުވާލު އަޑު އިވުމުން ހޭންހުރި ޒައިލީންއަށް ހުނުން ހުއްޓާލެވުނެވެ. އެއްމިޔަކަނަކަށް ހީނލައިގެން ހުރި ރަވިކާންއަށް ޒައިލީންގެ ލޮލަށް ބަލާލެވުނެވެ. ވަގުތުން ދެމީހުންގެ ހަތަރުކަޅި ބައްދަލުވިއެވެ.\nMi part ves varah reethi masha Allah mi aulkeen haadha nulafaee dhw. Alhey rawikaan aa zaileen haadha cute ee\nThank u so much Maany dear 💖✨💖 ahahaha i am glad you like them 😊💖 keep waiting 😘😘 love u more 💖✨💖 take care Maany\nMaasha allah mi bai ves varah reethi💗💗💗\nCan’t wait for the next part💗💗💗\nLyvm yoon dear💗💗\nAww thankxalot Lovebird dear 💖✨💖 I am so happy to knw that 😘😊 love u more n more dearlss 💖✨💖 take good care Lovebird\nOmg emiliyaa haadha laanethey kuda akas 😂😂 what is ravikaan going to say 😮😮 so curious\nAhahah yesh emi vrh laaneh 😄😄 Lets see dhw what he is gonna say 💖✨💖 Thanksalot Xoe dearlss 💖✨💖 take care dear\nVarah reethi mi part ves 💕💕💕 Waiting for the next\nAww thank u so much Wisher 💖✨💖 Keep waiting insha Allah yoon publish kollaanan nxt part tmrw ingeii 😊💖 Take care dear\nlong time no see yoon\nI am speachless everytime\nYou always leave my mindblown\nThis is one of the most nicest stories in this site\nIts because i have been very busy these days\nAfu ah yoon ge vaahaka thah abadhu ves kamudhaane\nAlhe mistory nimeneetha?? no way\nAfu beynumeh noon mi story nimeykah\nBusy viyas komme dhuvahaku site balan\nJust to see if this story is uploaded\nYour the best author ever\nJust the best and always will be the best\nLove you so so much yoon\nSo so much i mean really really really love you\nAnd stay safe our angelic writer\nLabba long time no see Afu 😊💖 Aww thank u so much Afu 💖✨💖 Its oki dear even though i didn’t get your comment in the previous parts it feels rlly good to knw that ur support is always with me 💖✨💖✨💖 labba dear stry nimen kairi wanee mihaaru 😄💖 aww thats so sweet of u Afu 💖✨💖 Aww love u more Afu 💖✨💖 Aww you stay safe too lwbi lwbi Afu 😊💖 take care\nMi part ves vrh salhi😍😍😍masha allah ❤❤\nRavikaan keekey baa bunaany…. Emiliyaa ves nuvaanun ekahala suvaalu kuraakah😂😂\nThank u so much Naani dear 💖✨💖 Ahaha lets see dhw 😄😊 Yesh keep waiting 💖✨💖 You take care too Naani 😘💖 stay safe\nWooow 💖💖 sooo cute😘😘 varah majaa😁varah reethi maasha Allah 🙂🙂💖😘 dhen othy last episode tha yooon😥😥 ekam varah reethi egy mi vaahaka 💖😘curiously waiting for the next part 💖😘💖\nHi Yoon lwbiiii❤❤❤❤❤\nMi part also vrh vrh reethi ingey\nLyssssssssm and tc dear\nވާވް މި ޕާރޓް ވެސް ވަރައް ސަޅި❤❤❤❤\nމި އައުލްކީން ވެސް ދޯ ޕިސް ޕިސް😡😡😡😡\nޒައިދާން އައް ރަނގަޅަށް ވެސް ބާރީ ފެންނަދުވަހު ދުނިޔޭގެ ދެކޮޅު ދެއްކޭނެ ދޯ ރަނގަޅަށް ވީއާހުންނާނީ ދެކަމު ހާޖަތައް ދެވިފާ ހެހެހެހެހެހެ😅😅😂😂😅🤣🤣🤣😅\nމި އެމެލިއާވެސް ދޯ ރަވިކާން ގެ ޕްރިންސެސް އަކީ އައުލްކީން އޯލަ ހެހެހެހެހެހެ ނުވެސް ގުޅޭ ދެމީހުންނެއް އަނެއް ކާ ސިބްލިން ވީއްޔަ😃😃😃😃😃🤣🤣🤣😅😅😂😂😂\nހެހެހެހެހެެ ރަވިކާން ފާވާނޭ ކިޔާގެން އެބުނިއެތި ހާދާމަޖަލޭ ހީހީ ބަނޑައް ތަދުވެއްޖެ ރިލް ފަކީރު ހެހެހެހެހެހެ🤣🤣😅😅😅😂😂😂😅😅🤣🤣😅😅😂😂😂\nއަޅޭ ފަހުތަންކޯ ހާދަ ކިއުޓް އޭ ދޯ ހެހެހެހހެހެހެހެ ވަރައް ލޯބި❤❤❤🥰🥰🥰🥰😁😁😁😍😍😍 ޒައިލީން އާ ރަވިކާން އާ ސޯކިއުޓް ހެހެހެހެހެހެ❤❤❤❤\nދެން އޮއްބާގެ އިންތިޒާރުގާ❤❤❤\nލަވް ޔޫ ސޯ ސޯ މަޗް ޔޫން ސިސް❤❤❤\nސްޓޭ ސޭފް ޑާރލިން❤❤❤❤\nޔޫން މިފަހަރު ރިލް ގެ ކޮމެންޓް ދިވެހިން ކުރީ އިންގްލިޝް އިން ކޮއް ކޮއް ވެސް އެޑްމިން އެ ކޮމެންޓް ތައް ޕަބްލިޝް ނުކުރީމާ 😃😃😃😃😃😃😃😃😃😃😂😂😂😂😂😂\nMa bunee Ril kaireega Keekey.. Mashaa inna mathin comment publish kohdheefaanamey\nKaloo mithaaves thr plss hurihaathanehgaa nufashaa ma badunaamu vaane public gaa\nNeedeveyne aarifu u akaa\n💯💯💯💯Maashaa Allah this part is really really nice\n😠😠😠😠I’m gonna kill this aulkyn\n💕💕💞💜♥Aaaawwwww last part is really cute\n💯💯💯💯💯💯Totally love this story\n💜♥💕💞♥💜💕Lots and lots and lots and lots of love\n💜💜💜💜💜💜💜Take very good care\n💕💕💕💕💕💕My fav author\nLol fahu Bai liyaa Hama hee hee endhun nuvettunee kiriyaa 😂😂 varah molhu Yoon adhi mi Bai ves varah reethi 😇❤ waiting4the next part.. Lysm\nKiyaafa 😁 mistake eh\nVrh reethi mi prt…\nI can’t wait for next part plzz upload it soon..\nN plzz bringahappy ending to rawikaan n zaileens love im really looking forward to it ❤❤❤\nthis is the best storyyy… wwnnnn alhe next part ga zai mn rahtehi vaane nama .. eyrah enme reethi vaany … alhe ekm vxhaadha haadha reehche mi part,,,amzingggggggglllyy super hit,,, all the best dear when nexttt lwbi lwbi yooonyy dhoonyaaaaaa\nThis prt is also just wowww😍😍💙💙…i really liked it💙💙….kuryy prt ga vx nan jahaafa comment kuryma aranyy anonymous😅😅…hehe love ur story…adhi kithah prt innaanethrr yoon dear 🤗🤗\nކެޓް ގަރްލް 😼😼😼\nވަރަށް ރީތި ވާހަކައެއް 👍🏻 👍🏻 ޔޫން ޔޫ އާރ ދަ ބެސްޓެސްޓް ރައިޓާ އައި އެވަރ ސޯ😍😍✨ލަވް ޔޫ ސޯ މަޗް 😍😍😍✨✨✨✨✨✨💕\nVarah varah reethi mi vaahaka 💯💯💯 nimey thanun zai aa ravikaanu bro aa gulheyne baa 😅😅 enme curious ee ehen veytho balan 😄 emilia ves haadha gadhayey 😁 waiting for the next part\nSorry yoon sis comment nukureveythee😢😢 nisha ge test dhuvaskolheh veema nukurevenee😢😢 mi site in mihaaru nisha kiyanee afaa sis, laya sis adhi yoon sis ge vaahaka ekani😢😢 love you so much.. Nisha ge stress filuvaan mi ah vure rangalhu kameh nukurevey😁😁 test nimmaaafa kaairu mi vaahaka abadhuves kiyani stress filaa hama vaguthun💙💙 yoon sis thank u darl mihaaa salhi story eh geneshdyethee… E ulhey aarifu mi comment publish kodhdheyne kameh ves neyge 😢😢 aarifooo please mi comment publish kodhdheythi\nVarah bodah shukuriyya aarif 💙💙💙💙 Meeru theluli rihaakuraa bathuge keumeh miadhu mendhurah alhun fonuvaadheynan 💙💙 love you so much yoon sissoo\nOmy god 😮😮😮😮😮 Ravikaan bunaani keekey baa….?? that his princess is xai..?? or will he avoid the question..? S0 curious….!!! lysm yoon when next part\nAhahaha Aarif kalo mi comment ves laadheefi 😂😂😂 ma vee tha aarifah bondi bai kakkadheyn..??? 😂😂😂 Uhun pizza eh ganedheynan 😂😂😂 anyway yoon your amazinga andastar 💎💎💎 cant wait for the next\nYoonee…..naayoo kuri cmnt pub eh nuve dhw…\nBut v speechless 🤐🤐🤐🤐\nVvvvvvvvvvvvvvvvvvvvvvvvvv loabbbey dhoonnnaa…\nNaayoo kurin prt ah cmnt kurin ekm mi part ah mihaa lahun cmnt mi kurevunii boyfriend ge birthday celebrate kuran ulhefa rey dhanvaru3ves vii fahun nimunii ehn ve….\nEkm naayoo bunaane echeh Vs neyngun..😍😍😍😍😍\nEkm haadha cutey rawikaan zailiin ah insikujja kiyaathii…😍😍😍😍❤😍😍❤😍❤😍❤❤😍😍❤😍❤❤😍\nHama huvaa…moya vaavaruve…\nLots of luv….gurl…..😍😍❤😍❤😍❤😍❤😍❤😍\nTC STAY SAFE 😘😍😍..\nMifaharu mi AAAAAARIFU gandu rahumeh huri fahareh…huh..v fooohivey….😑😑😑😑😑\nEkm thanks cmnt pub kodhiniithii….yooniii sisooo ashaa ehn kudinanh Vs baajjaveri dhuvahaka edhen..\n#STAY SAFE EVERYONE……\nYooon nxt prt up kurany kon irakun!?\nsalhi..ekm mihaa ls vgen kamaku nudhaane…\nHeyy yoon where is the nxt prt


Test kurun fulhaa koh, Beyrah dhathuru kuri bayaku ekaheri kohfi\nކޮވިޑް-19އަށް ޓެސްޓްކުރުން ފުޅާކޮށް، ބޭރަށް ދަތުރުކުރި ބަޔަކު އެކަހެރިކޮށްފި\nފްލޫ ކްލިނިކްގައި މީހަކަށް ފަރުވާދެނީ: އަލާމާތް ފެންނަ ކޮންމެ މީހެއްގެ ވެސް ޓެސްޓް ކުރުމަށް ވަނީ ނިންމާފަ - އަވަސް ފޮޓޯ\nކޮވިޑް-19އަށް ޝައްކުވާ އަލާމާތެއް ކިރިޔާ ވެސް މީހެއްގެ ފަރާތުން ފެނިއްޖެނަމަ ޓެސްޓް ކުރުމަށް ސަރުކާރުން ނިންމައި ބައެއްގެ ސާމްޕަލްތައް ނަގައިފި އެވެ.\nކޮވިޑް-19އާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވި ގޮތުގައި މިހާރު ސަރުކާރުން އަމަލު ކުރާ ގޮތަކީ ކިރިޔާ ވެސް އަލާމާތެއް ފެނި، ޓްރެވެލް ހިސްޓްރީއެއް ހުރެއްޖެނަމަ އެމީހަކު ޓެސްޓްކުރާ ގޮތަށެވެ.\nއެގޮތުގެ މަތިން ލަންކާއަށް ދަތުރުކޮށްފައިވާ ޅ. ހިންނަވަރު މީހެއްގެ ފަރާތުން އަލާމާތްތައް ފެނުމުން ވަނީ އެކަހެރިކޮށްފައިވާ ކަމަށް މަބުރޫކު ވިދާޅުވި އެވެ. ދ. ކުޑަހުވަދޫ އާއި އއ. އުކުޅަހުން އިންޑިއާގެ ޓްރެވެންޑްރަމަށް ދަތުރުކޮށްފައިވާ ދެ މީހެއްގެ ފަރާތުން ވެސް އަލާމާތްތައް ފެނިފައިވާތީ އެމީހުން ވެސް ވަނީ އެކެހެރިކޮށްފައި ކަމަށް މަބުރޫކު ވިދާޅުވި އެވެ. ދެން އެކަހެރިކޮށްފައިވަނީ ރ. ފައިނުގަ އެވެ. ފައިނުގައި އެކަހެރިކޮށްފައިވަނީ އިންޑިއާގެ ކޮޗިންއަށް ދަތުރުކޮށްފައިވާ މީހެކެވެ.\nމީގެއިތުރުން މާލޭގައި ހުރި ދެ މީހެއްގެ ވެސް ސާމްޕަލް ނަގައި އެ ދެ މީހުން ވަނީ ގޭގައި އެކަހެރިކޮށްފަ އެވެ. އެތަނުން އެކަކަކީ އިންޑިއާއިން އައި މީހެކެވެ. އަނެއް މީހާއަކީ ލަންކާއިން އައި މީހެކެވެ. މި ހަ މީހުންގެ ވެސް ސާމްޕަލް ނަގާފައިވާއިރު، އެމީހުންގެ ޓެސްޓްތަކުގެ ނަތީޖާ އަދި ނުލިބެ އެވެ.\nމިރޭ ޑރ. ނަޒްލާ ވިދާޅުވީ އަލާމާތަށް ފެނިގެން މީހަކު ގޭގައި އެކަހެރިކުރި ނަމަވެސް އެއީ މުޅި އެ ހިސާބުގައި ދިރިއުޅޭ މީހުން ހާސްވާން ޖެހޭ ކަމެއް ނޫން ކަމަށާއި މުޅި އެ ހިސާބަށް ބަލި ފެތުރޭނެ ކަމެއް ވެސް ނޫން ކަމަށެވެ. ކިރިޔާ ވެސް އަލާމާތެއް ފެނުމުން ޓެސްޓް ކުރަނީ ރައްކާތެރިވުމުގެ ގޮތުން ކަމަށެވެ. އެއްވެސް ނުރައްކަލެއް ބަޔަކަށް އޮތްނަމަ އެކަން ހާމަ ކުރައްވާނެ ކަމަށް ވެސް ޑރ. ނަޒްލާ ވިދާޅުވި އެވެ.\nކުޑަހުވަދޫ އެޗްޕީއޭ ހިންނަވަރު + އއ. އުކުޅަސް ފައިނު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު